title: డిస్కు చెక్ వాల్వు

text:
డిస్కు చెక్ వాల్వులోని ప్రధాన భాగాలు
ఇది తుప్పుపట్టని ఉక్కు అనగా స్టెయిన్‌లెస్ స్టీలుతో చెయ్యబడి వుండును.ఇది గుండ్రంగా వుండి కంకణం లేదా కడియం వంటి ఆకృతిలో వుండును.అనగా మధ్యలో వాల్వు సైజును అనుసరించి బెజ్జం/రంధ్రం వుండును. ఉదాహరణకు 25 మీ.మీ (1”అంగుళం) వాల్వు అనగా బాడీలో రంధ్రం యొక్క వ్యాసం 25 మీ.మీ (1”అంగుళం) వుండును.బాడీ వృత్తాకార మందం వాల్వు/కవాటం సైజును బట్టి పెరుగును. బాడిలో ప్రవాహం బెజ్జం ఒక చివర నుండి మరో చివరకు నేరుగా ప్రవహించును.బాడిలో కవాట బిళ్ళ మూసి వుంచు రంధ్రాన్ని కవాట పీఠం /సీట్ అంటారు.ఇది నునుపుగా వుండును.కవాట బిళ్ళ కవాట పీఠం మీద ఆనినపుడు వాటి అంచులు దగ్గరగా అతుక్కుపోయి మధ్యనుండి ద్రవం లేదా వాయువు బయటికి కారదు.బాడీ చివర వర్తుల /వృత్తాకార అంచుల మీద వృత్తాకార గాడులు వుండును.వాల్వును పైపు ఫ్లాంజిలకు బిగించునపుడు, పైపు ఫ్లాంజిల, మరియు బాడీ మద్య ఆస్బెస్టాస్ ప్యాకింగును వుంచి, బిగించినపుడు ఈ వృత్తాకార గాడులు ప్యాకింగును బలంగా నొక్కడం వలన వాల్వు మరియు పైపు ఫ్లాంజిల మధ్యనుండి ప్రవహించు ద్రవం లేదా వాయువు బయటికికారదు.
ఇది గుండ్రంగా వృత్తాకారంగా బిళ్ళ ఆకారంలో వుండును. స్టెయిన్‌లెస్ స్టీలుతో చెయ్యబడి వుండును.కవాటరంధ్రాన్ని మూయు బిళ్ళ ఉపరితలం నునుపుగా వుండును. ఇది ఒక స్ప్రింగు వలన కవాట పీఠం పై ఎటువంటి ఖాళి లేకుండా స్ప్రింగు కలుగచేయు ఫోర్సు/బలం/శక్తి/పీడనం వలన కూర్చోనును
ఇది చుట్టలు చుట్టలు చుట్టబడి స్థితిస్తాపకగుణం వున్న స్టెయిన్6లెస్ స్టీలుతో చెయ్యబడి వుండును. ఒక చివర డిస్కును నొక్కి ఉంచగా మరో చివర స్ప్రింగు రిటైనరు ప్లేట్క్ వుండును.ఇది 400°C ఉష్ణోగ్రతను తట్టూకోగలదు


title: డిస్కు చెక్ వాల్వు

text: స్ప్రింగు రిటైనరు కూడా స్టెయిన్‌లెస్ స్టీలుతో చెయ్యబడివుండును. ఈ స్ప్రింగు రిటైనరుమద్యలో వాల్వు సైజుకు సరిపడా రంధ్రం వుండును. ఇది స్ప్రింగును బలంగా డిస్కును నొక్కడం వలన, డిస్కు కవాట ప్రవాహ రంధ్రాన్ని మూసివుంచును.


title: డిస్కు చెక్ వాల్వు

text: మామూలు స్థితిలో కవాట బిళ్ళపై స్ప్రింగు కలుగచేయు వత్తిడి వలన బిళ్ళ బలంగా వాల్వు రంధ్రాన్ని మూసిఉంచును. వాల్వులోని ప్రవాహం బిల్లపై కలుగచేయు తోపుడు శక్తి స్ప్రింగు కలుగ చేయు వత్తిడి లేదా బలంకన్న ఎక్కువ అయినపుడు బిళ్ళ వెనక్కి తొయ్యబడి ప్రవాహం బయటికి ప్రవహించడం మొదలగును.ప్రవాహం ఆగినపుడు, స్ప్రింగు వెంటనే డిస్కును ముందుకు నెట్టి కవాట రంధ్రాన్ని మూయును, వెనక్కి మళ్ళిన ప్రవాహం కూడా బిళ్ళపై పీడనం కల్గించడం వలన బిళ్ళ మరింత గట్టిగా కవాటపీఠాన్ని మూసి వుంచడం వలన ప్రవాహం వెనక్కి ప్రవాహించ కుండా నిరోధించ బడును.మరల పైపులో ప్రవాహం మొదలై బిళ్ళను వెనక్కి తొయ్యడం వలన కవాట రంధ్రం మరియు డిస్కు మధ్య ఖాళి ఏర్పడం వలన మళ్ళి వాల్వు ద్వారా ప్రవాహం కొనసాగుతుంది.


title: అజితనాథ దిగంబర జైన దేవాలయం, పెనుకొండ

text: అజితనాథ దిగంబర జైన దేవాలయం ఆంధ్ర ప్రదేశ్ రాష్ట్రములోని అనంతపురం జిల్లా, పెనుకొండ గ్రామంలో గలదు.


title: అజితనాథ దిగంబర జైన దేవాలయం, పెనుకొండ

text: ఈ దేవాలయం పెనుకొండకు దక్షిణ ప్రాంతంలో నెలకొని ఉంది. ఈ దేవాలయం విజయనగర సామ్రాజ్య కాలంలో 14వ శతాబ్దంలో నిర్మితమైనది. ఇది 19వ శతాబ్దంలో పునర్నిర్మించి ఆధునీకరించబడింది. ఈ దేవాలయం 12వ శతాబ్దంలో జైన మతం ఆంధ్ర ప్రదేశ్ లో ఉనికిలో ఉన్నదనడానికి చారిత్రాత్మక సాక్ష్యంగా నిలుస్తుంది.


title: అజితనాథ దిగంబర జైన దేవాలయం, పెనుకొండ

text: ఈ దేవాలయం 19వ శతాబ్దంలో అమరపురానికి చెందిన గౌడనాకుంటే కుటుంబంచే ఆధునీకరించబడినది. తరువాత వారు అనంతపురంలోని అమరపురంలో ఆధినాథ దేవాలయాన్ని కూడాఅ నిర్మించిరి. ఈ దేవాలయం 30 సంవత్సరాలకు పైగా శ్రీ లక్ష్యసేన భట్టారక పీఠం అధీనంలో ఉండి అమరపుర జైన సమాజంచే నిర్వహింపబడుతుంది.


title: అజితనాథ దిగంబర జైన దేవాలయం, పెనుకొండ

text: 1966-67 లో గుదిబండె యొక్క పూజారి దిగంబర ముని దీక్షను తీసుకొని శ్రీ అజితకీర్తి మహరాజ్ గా నామకరణం గావింపబడి ఈ దేవాలయంలో గడిపారు. ఆయన సమాధి చెందిన తరువాత ఈ దేవాలయానికి సంరక్షణ కరువయింది. బంగారంతో చేయబడ్డవిగా భావిస్తున్న ఈ దేవాలయ విగ్రహాలు కూడా దొంగిలింపబడ్డాయి. జైన తీర్థంకరుని విగ్రహం యొక్క ఎడమ చేతిని విరిచిన తరువాత ఆ విగ్రహాలు బంగారంతో చేయలేదని భావించి వాటిని వదిలి వేసినారు. అప్పటి నుండి పూజాకార్యక్రమాలు జరుగుటలేదు.


title: అజితనాథ దిగంబర జైన దేవాలయం, పెనుకొండ

text: ఈ దేవాలయం విశాలంగా ఉండి 12800 చదరపు అడుగుల విస్తీర్ణాన్ని కలిగి ఉంది. అజితనాథ విగ్రహాలలో ముఖ్యమైన ఆకర్షణలు శ్రుతదేవి (సరస్వతి) కుడివైపున 5 అడుగుల ఎత్తుగానూ మరియు ఆమె రెండు దళాలు గల కమలంపై లలితాసనంలో కూర్చున్నట్లు ఉంది. అజితనాథ విగ్రహానికి ఎడమవైపు నీలమణి పార్శ్వనాథుని విగ్రహం 6 అడుగుల ఎత్తుగానూ ఉంది. ఈ రెండు విగ్రహాలు గర్భగృహ ప్రవేశద్వారానికి ఇరువైపుల ఉన్నాయి. ఆలయంలో గల శాసనాలను బట్టి ఈ ప్రవేశద్వారానికి ఇరువైపుల గల విగ్రహాలను శ్రీ మఘనంది సిద్ధాంత చక్రవర్తి యొక్క ఆరాధకులైన శ్రీ కరనాధికార ప్రతిష్టించారు.


title: అజితనాథ దిగంబర జైన దేవాలయం, పెనుకొండ

text: ఈ దేవాలయం 2016 మరియు 2016లలో శ్రీ ధర్మస్థల మంజునాథేశ్వర ధర్మోతన ట్రస్టు మరియు అజితనాథ దిగంబర జైన మత ఛారిటబుల్ మరియు ఎడ్యుకేషన్ ట్రస్టుల ద్వారా ఆధునీకరింపబడినది.


title: అజితనాథ దిగంబర జైన దేవాలయం, పెనుకొండ

text: ఈదేవాలయములోని నేటి శిల్పము ఈ రకానికే చెందినది. ఇక్కడ జినుడు దిగంబరుడిగా కాయోత్సర్గ భంగిమలో (నిశ్చలముగా నిలబడిన) చెక్కబడినాడు. తక్కిన 23 జైనులు ఇతని చుట్టూ ఉన్నారు. ఆజైనుని పాదాలవద్ద ఇద్దరు చామరులు ధరించి ఉన్నారు. జైనుల మత సాంప్రదాయ చిహ్నమైన త్రిఛత్రము జైనుని తలపైన చెక్కబడినది. అడుగున సింహం మలచబడినది.


title: అజితనాథ దిగంబర జైన దేవాలయం, పెనుకొండ

text: తీర్ధంకరుల చిత్రాలు శుద్ధంగా మానవుల్లాగే ఉండటం గమనించతగ్గ విషయము. వరాహమిహిరుడు బృహత్సంహిత ప్రకారం అర్హతులు (జైనులు) దేవతలు దిగంబరంగా ఉండాలి. యుక్తవయస్సు కలిగి సౌందర్యవంతులుగా కనబడాలి. ముఖం ప్రసన్నంగా కనబడాలి. అజానబాహువై ఉండాలి. వక్షస్థలం శ్రీవత్స గుర్తు కలిగి ఉండాలి. మరొకగ్రంధం ప్రతిష్ఠాపద లో తీర్ధంకరుడు ముసలివాడుగా కాని పసిపిల్లవానిగా కాక యువకుడిగా చిత్రించబడాలని పేర్కొన్నది. బౌద్ధ శిల్పంలో ఈ త్రిఛత్రము ఉండదు. తరువాత 24 తీర్ధంకరులకు 24 గుర్తులు, 24 యక్షులుగాని, యక్షిణులు కాని ఉంటారు. సామాన్యంగా ఈ గుర్తులు జైనశిల్పాల పాదాల దగ్గర చెక్కబడి ఉంటాయి.


title: అజితనాథ దిగంబర జైన దేవాలయం, పెనుకొండ

text: ఈఅజితనాధ దేవాలయములోని శిల్పం సింహచిహ్నాన్ని కలిగి ఉన్నందువలన ఆశిల్పం సింహచిహ్నితుడైన మహావీరునిదని చెప్పవచ్చును. దీనికి సంబందించి చిన్న శాసనం శిల్పానికి అడుగు భాగంలో ఉన్నది. శాసనం రెండు పంక్తులలో ఉన్న కన్నడం లిపిలో ఉన్నది.


title: అజితనాథ దిగంబర జైన దేవాలయం, పెనుకొండ

text: జైనులు 24 తీర్ధంకరులు పద్మాసన, కాయోత్సర్గ భంగిమలలో ముక్తిపొందినట్లు నమ్ముతారు. కాబట్టి జైనశిల్పాలన్నీ ఈరెండు భంగిమలలోనే చెక్కబడినవి. అంతేకాక, 24 తీర్ధంకరులలో ఋషభ, నేమినాధ, మహావీరులు మాత్రమే తామరపుష్పం మీద కూర్చొని ముక్తిపొందినట్లు ఇతరులు కాయోత్సర్గ భంగిమలో ముక్తిపొందినట్లు కూడా జైనుల నమ్మకము. దీనికి వ్యతిరేకముగా ఈదేవాలయములో మహావీరుడు నిలబడి ఉన్నాడు. ఈ అసాధారణ చిత్రణయే ఈదేవాలయముకున్న విశిష్టత లేదా విలక్షణత.


title: వెర్టికల్ చెక్ వాల్వు

text:
వెర్టికల్ చెక్ వాల్వు అనేది ఒక ఏకదిశ ప్రవాహ కవాటం. దీని బాడీని క్షితిజ లంబంగా ప్రవాహ పైపుకు బిగించెదరు. వెర్టికల్ చెక్ వాల్వు అనేది ఇంగ్లీసు పేరు.ఈ ఏకదిశ ప్రవాహ కవాటాన్ని తెలుగులో క్షితిజలంబ ఏకదిశ ప్రవాహ కవాటం అంటారు.ఈ రకపు కవాటంలో ప్రవాహం నిలువుగా పైకి మాత్రమే ప్రవహించును.అసలు కవాటమనగా నేమి?
కవాటం అనగా ఒక వ్యవస్థ లేదా గొట్టంలో ప్రవహిస్తున్న ఒక ద్రవం లేదా వాయువు యొక్క ప్రవాహాన్ని పూర్తిగా నిలిపి వేయునది, లేదా పాక్షికంగా ప్రవహించునటుల నియంత్రణ చేయునది, లేదా ప్రవాహాన్ని పూర్తిస్థాయిలో గొట్టంలో ప్రవహించునటుల చేయు పరికరం.ఇందులో ప్రవాహాన్ని నియంత్రణ చేయు కవాటబిళ్ళ యొక్క కాడ పిడి కల్గి వుండి, ప్రవాహం వెళ్ళునపుడు పిడిని ఒకదిశలో తిప్పడం వలన వాల్వు తెరచు కొనును.గొట్టం నుండి ద్రవ/వాయు ప్రవాహం /ప్రసరణ లేనప్పుడు, కవాటం తనకు తానుగా మూసుకోదు. తిరిగి కవాటం పిడిని వ్యతి రేకదిశలో తిప్పినపుడు మాత్రమే మూసుకొనును.
ఏకదిశ ప్రవాహ కవాటంలో ద్రవం లేదా వాయువులు కేవలం ఒకదిశలో మాత్రమే ప్రవహించును.ఏకదిశ ప్రవాహ కవాటాన్ని ఆంగ్లంలో చెక్ వాల్వు అనియు మరియు నాన్ రిటర్నువాల్వు అంటారు.వ్యతిరేక దిశలో ప్రవహించుటను తనకు తాను స్వయం ప్రీరితంగా నిరోధించును. ఏకదిశ ప్రవాహ కవాటంఒక విధంగా రక్షణ కవాటం/సేఫ్టి వాల్వుగా పనిచేయును. ఉదాహరణకు గ్లోబ్ వాల్వు లేదా ప్లగ్ వాల్వు లేదా బాల్ వాల్వు లలో రెండు వైపులా ప్రవహించును. పైన పేర్కొన్న వాల్వులు అటోమాటిగా మూసుకోవు. గొట్టంలో ఒక ద్రవం కొంత పీడనంతో ఒక దిశలో ప్రవహిస్తూ, ఏదైనా కారణం చేత ప్రవాహం ఆగిన, ప్రవాహం వెళ్ళిన దిశలో/ మార్గంలో పీడనం ఎక్కువ ఉండుటచే, ద్రవం వెనక్కి ప్రవహించడం మొదలు పెట్టును. ఒక పంపు ద్వారా ద్రవం వెళ్ళుచు, పంపు ఆగిన గొట్టంలోని ద్రవం వ్యతిరేక దిశలో వెనక్కి పంపులోకి రావడం వలన పంపు/తోడు యంత్రం పాడై పో వును. ఒకవేళ కంప్రెసరు (వాయు సంకో చక యంత్రం) నుండి వాయువు పీడనంతో ప్రవహిస్తూ కంప్రెసరు ఆగిన, వాయువు ఎక్కువ పీడనం మరియు త్వరణంతో వెన్నక్కి ప్రవహించడం వలన కంప్రెసరు పాడగును. బాయిల రు పని చేయునపుడు అందులో తయారగు స్టీము అధిక పీడనం కల్గి వుండును. కావున బాయి లరులో వున్న పీడనం కన్న ఎక్కువ పీడనంతో నీటిని పంపు ద్వారా పంపిస్తారు. ఎప్పుడైతే పంపు ఆపిన వెంటనే, బాయి లరులో పీడనం ఎక్కువగా వుండటం వలన స్టీము + నీరు వెనక్కి పంపులోకి, మరియు ఫీడ్ వాటరు టాంకులోకి ప్రవేశించి నష్టం వాటిల్లును.


title: వెర్టికల్ చెక్ వాల్వు

text:
అందువలన ఎక్కువ పీడనం మరియు వేగంతో ఒక వ్యవస్థలో ద్రవం లేదా వాయువు ప్రవహిస్తున్నపుడు, ద్రవాన్ని లేదా వాయువును తోడుయంత్రం /పంపు ఆగినపుడు ప్రవాహం వెనక్కి ప్రవహించడం కుండా ఈ ఏకదిశ కవా టలు నిరోధించును.పంపుల ద్వారా నదులు, కాలువల నుండి నీటిని ఒవర్ హెడ్ ట్యాంకులను నీరును తోడునపుడు, పంపు ఆగిన, ఈ ఏకదిశ కవాటం లేనిచో ఒవర్ హెడ్ ట్యాంకులోని నీరంతా మరల కిందికి వచ్చును. బావుల నుండి, కాలువల నుండి నీటిని తోడు పంపుల సక్షను పైపు కింది భాగంలో వుండు ఫూట్ వాల్వ్ కూడా ఒకరకమైన ఏకదిశ కవాటమే.
వెర్టికల్ చెక్ వాల్వు నిర్మాణ పరంగా పలు ఆకృతులలో తయారు అవుతున్నది. నిలువుగా పనిచేయు వాల్వులలో కవాట బిళ్ళ ఆధారంగా కొన్ని చెక్ వాల్వులు.
ఈ రకపు కవాటంలో కవాటబాడీని క్షితిజలంబంగా/నిలువుగా ప్రవాహ గొట్టానికి బిగింఛబడివుండి, కవాట ద్వారం బిళ్ల ఆకారంలో వుండీ ప్రవాహ వత్తిడికి నిలువుగా పైకి లేచును.ఈ రకపు ఏకదిశ ప్రవాహ కవాటంలో బాడీ అనబడు ఆకృతి భాగం స్తుపాకరంగా వుండును. బాడీని లోహంతో లేదా ప్లాస్టిక్ తో చేస్తారు. ఎక్కువ ఉష్ణోగ్రతతో పని చేయు కవాటాలను లోహాలతో, తక్కువ ఉష్ణోగ్రత వద్ద పనిచేయు వాల్వులను ప్లాస్టికు పదార్థాలతో చేస్తారు. చిన్న సైజు (బాడీ లోపలి వ్యాసం ఆధారంగా వాల్వుల సైజును గణిస్తారు. బాడీ లోపలి వ్యాసం ఆధారంగా వాల్వు సైజును మీ.మీ లేదా అంగుళాలలో లెక్కిస్తారు. బాడీ లోపలి రంధ్రం వ్యాసం 25 మీ.మీ ఉన్నచో 25 మీ.మీ వాల్వు లేదా 2అంగుళాల వాల్వు (2”వాల్వు) అంటారు.లోపలి వ్యాసం 40 మీ.మీ ఉన్నచో 40 మీ.మీవాల్వు లేదా 1 1/2” వాల్వు (ఒకటిన్నర అంగుళాల వాల్వు) అంటారు. బాడి చివరలు మరలు కల్గి ఉన్న త్రేడేడ్ ఎండ్ అని, ఫ్లాంజి లున్న ఫ్లాంజ్ ఎండ్ వాల్వులని అంటారు.


title: వెర్టికల్ చెక్ వాల్వు

text: డిస్కు వృత్తాకారంగా బిళ్ళ వలె వుండును. వాల్వు నిలువు పీఠం (valve seat) ను తాకు కవాటబిళ్ళ ఉపరితలం నునుపుగా వుండును. బిళ్ళ పైభాగం లేదా కింది భాగంలో స్తూపాకారపు కాడ వంటిది వుండి, అది గైడరు అనబడు దానిలోకి చొప్పించబడి వుండును. బిళ్ళకాడ ఈ గైడరు/మార్గ నిర్దేశినిలో వుండటం వలన, వాల్వు పనిచేయునపుడు పైకి కిందికి కదులు నపుడు, ప్రవాహ వేహానికి కవాట రంధ్రం నుండి స్థాన భ్రంశము చెందకుండా చేయును. కొన్ని కవాటాలలో బిళ్ళకు గైడరుకు మధ్యలో కాడకు స్ప్రింగ్వుండును.లోహంతో చేసిన వాల్వులలో కవాట బిళ్ళ ఇత్తడి లేదా కంచుతో చెయ్యబడి వుండును. ఆహార పదార్థాల, ఔషధ తయారీ పరిశ్రమలో వాడు వాల్వులు, కవాట బిళ్ళలు స్టెయిన్ లెస్ ఉక్కుతో చెయ్యబడి వుండును.


title: వెర్టికల్ చెక్ వాల్వు

text: ఈ రకపు వాల్వులో కవాటం వెలుపలి ఆకారం స్తూపాకరంగా గొట్టంలా వుండును.లోపల బోలు/డొల్ల శంకువు ఆకారం వంటిభాగం వుండి, కోసుగా ఉన్న భాగం మినహాయింఛి విశాలంగా వున్న భాగంలో పలురంధ్రాలు వుండును. ఈశంకువు పైna స్థితి స్థాపకత గుణం వున్న పదార్థంలో చేసిన శంకువు ఆకారపుపొర వుండును. ఈ పొర అడుగు భాగం (కోసుగా వున్న భాగం) అతికింప బడి, మామూలు స్థితిలో పొర పైభాగం శంకువు ఆకారం గొట్టాన్ని మూసి, రంధ్రాలను కప్పి వుంచును.కింది నుండి పైకి ప్రవాహం మొదలవగానే, ప్రవాహ వత్తిడికి పొర/ డయఫాం దగ్గరగా నొక్కబడి, శంకువు లోహ ఆకారపు రంధ్రాల ద్వారా ప్రవాహం పైకి ప్రవహించడం మొదలగును. కింది ప్రవాహం ఆగి పోగానే పై ప్రవాహ పదార్థ వత్తిడి/బరువు వలన, మరియు పొరకు వున్నా సహజ స్థితి స్థాపక గుణం వలన మరల రంధ్రాలను మూసి వేయును.


title: వెర్టికల్ చెక్ వాల్వు

text: ప్రధాన వ్యాసం స్వింగు చెక్ వాల్వుచదవండి


title: గండ్ర రమాదేవి

text: గండ్ర రమాదేవి తెలంగాణ రాష్ట్రానికి చెందిన సామాజిక కార్యకర్త మరియు రాయికల్ మండల మాజీ జడ్పీటీసీ. ఈవిడ 2018 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.


title: గండ్ర రమాదేవి

text: రాజన్న సిరిసిల్ల జిల్లా ఎల్లారెడ్డిపేట మండలం కంచర్ల గ్రామంలో జన్మించింది.


title: గండ్ర రమాదేవి

text: 1981లో కొడిమ్యాల మండలం నాచుపల్లి గ్రామానికి చెందిన గండ్ర అచ్యుతరావుతో రమాదేవి వివాహం జరిగింది. అదే సంవత్సరం రాయికల్‌కు మకాం మార్చారు.


title: గండ్ర రమాదేవి

text: రాయకల్ గ్రామంలో మహిళలు పడుతున్న ఇబ్బందులను కళ్ళార చూసిన రమాదేవి, వారిలో చైతన్యం తీసుకొచ్చి వారి జీవితాలను మార్చడంలో భాగంగా గ్రామైఖ్య సంఘాల ఏర్పాటుకు కృషిచేసింది. అలా గ్రామస్తుల సహకారంతో 1987లో గ్రామపంచాయతీ వార్డు సభ్యురాలిగా ఎన్నికయింది. 1996లో జడ్పీటీసీగా గెలిచింది. ఉమ్మడి కరీంనగర్ జిల్లా స్ర్తీ శిశు సంక్షేమశాఖ స్టాండింగ్ కమిటీ అధ్యక్షురాలిగా కూడా పనిచేసింది. 2001లో మండల ప్రాదేశిక సభ్యురాలిగా, 2004లో జడ్పీటీసీగా రెండోసారి ఎన్నికయింది.


title: బుర్రా రాములు

text:
బుర్రా రాములు ( జూన్ 10, 1954 - మే 14, 2011 ) తెలంగాణ ప్రాంతానికి చెందిన కథ రచయిత మరియు మానవ హక్కుల నేత.
ఈయన 1954, జూన్ 10 న వరంగల్ జిల్లాలోని ఓరుగల్లు కోటలో జన్మించారు.
ఈయన 2011 మే 14 లో క్యాన్సర్ వ్యాధితో మరణించారు.


title: బిపాషా బసు

text: బిపాషా బసు (జ. 1979 జనవరి 7) ఒక భారతీయ సినిమా నటి మరియు మోడల్. ఈమె వివాహానంతరం బిపాషా బసు సింగ్ గ్రోవర్ గా పిలువబడుతోంది. ఈమె ప్రధానంగా హిందీ సినిమాలలో నటించినా, తమిళ, తెలుగు, బెంగాలీ, ఇంగ్లీషు సినిమాలలో కూడా నటించింది. ఈమె భారతదేశంలో అత్యధిక పారితోషికం తీసుకునే నటీమణులలో ఒకరు. ఈమె అనేక పురస్కారాలను పొందింది. ఈమెను మీడియా తరచుగా సెక్స్ సింబల్‌గా అభివర్ణిస్తూ ఉంటుంది.


title: బిపాషా బసు

text: ఢిల్లీలో పుట్టి కోల్‌కతాలో పెరిగిన బిపాషా 1996లో గోద్రేజ్ సింథాల్ సూపర్ మోడల్ కాంటెస్ట్‌లో గెలుపొంది తరువాత ఫ్యాషన్ మోడల్‌గా వృత్తిని విజయవంతంగా కొనసాగించింది. దానితో ఈమెకు సినిమా అవకాశాలు రావడం మొదలయ్యింది. ఈమె 2001లో " అనే థ్రిల్లర్ సినిమాలో ఒక ప్రతికూల పాత్రతో సినిమారంగంలో అడుగు పెట్టింది. ఆ పాత్ర ఈమెకు ఉత్తమ నటి (మొదటి సినిమా) విభాగంలో ఫిల్మ్‌ఫేర్ పురస్కారాన్ని తెచ్చిపెట్టింది. ఈమె ప్రధాన పాత్ర "రాజ్" అనే హారర్ సినిమాలో తొలిసారి నటించింది. తరువాత ఈమెకు వరుసగా సినిమా అవకాశాలు రావడం మొదలయ్యాయి. "జిస్మ్", "కార్పొరేట్", "నో ఎంట్రీ", "ఫిర్ హేరాఫేరీ", "ఆల్ ద బెస్ట్: ఫన్ బిగిన్స్", ధూం -2, "రేస్", "రాజ్-3D", "బచ్‌నా ఏ హసీనో", "ఆత్మ", "క్రియేచర్ -3D", "అలోన్" వంటి అనేక సినిమాలలో ఈమె తన నటనను ప్రదర్శించింది. అనేక సినిమాలలో ఐటం సాంగ్స్‌లో నటించింది.


title: బిపాషా బసు

text: బిపాషా బసు 1979, జనవరి 7న ఒక బెంగాలీ కుటుంబంలో ఢిల్లీలో జన్మించింది. ఈమె తండ్రి హీరక్ బసు ఒక సివిల్ ఇంజనీరు. తల్లి మమత గృహిణి. ఈమెకు బిదిషా బసు అనే అన్నయ్య, విజేత బసు అనే చెల్లెలు ఉన్నారు. ఢిల్లీలో ఈమె నెహ్రూప్లేస్‌లో 8వ యేడు వచ్చేవరకు నివసించింది. అక్కడ ఏపిజె ఉన్నత పాఠశాలలో చదివింది. ఆమె కుటుంబం తరువాత కోల్‌కతాకు మారింది. అక్కడ ఈమె భవన్స్ విద్యామందిర్‌లో చదివింది. పాఠశాలలో ఈమె లీడర్‌గా ఎన్నికై 'లేడీ గుండా'గా పేరు తెచ్చుకుంది. ఈమె 12వ తరగతి వరకు సైన్స్ ప్రధాన అంశంగా చదివింది. తరువాత కామర్స్ సబ్జెక్టుకు మారింది.


title: బిపాషా బసు

text: ఈమెను మాజీ మిస్ ఇండియా మెహర్ జెసియా 1996లో కోల్‌కాతాలోని ఒక హోటల్ లో చూసి మాడలింగ్ చేపట్టమని సలహా ఇచ్చింది.ఆ ఏడాది ఈమె ఫోర్డ్ కంపెనీ నిర్వహించిన గోద్రెజ్ సింథాల్ సూపర్ మోడల్ పోటీలో విజయం పొంది, భారతదేశం తరఫున మయామిలో జరిగిన "ఫోర్డ్ మోడల్స్ సూపర్ మోడల్ ఆఫ్ ద వరల్డ్" పోటీలో పాల్గొనింది.


title: బిపాషా బసు

text: ఈమె పాల్గొన్న గోద్రేజ్ సింథాల్ సూపర్ మోడల్ కాంటెస్ట్ న్యాయనిర్ణేతలలో ఒకరైన వినోద్ ఖన్నా తన కుమారుడు అక్షయ్ ఖన్నా సరసన "హిమాలయ్ పుత్ర" సినిమాలో నటించడానికి ఈమెను ఆహ్వానించాడు. అయితే వయసు తక్కువగా ఉందనే కారణంతో ఈమె ఆ పాత్రను తిరస్కరించింది. దానితో ఆ పాత్ర అంజలా జవేరీకి దక్కింది. తరువాత జయాబచ్చన్ తన కుమారుడు అభిషేక్ బచ్చన్ జె.పి.దత్తా దర్శకత్వంలో నటిస్తున్న "ఆఖరీ ముఘల్" అనే సినిమాలో నటింపజేయడానికి బిపాషాను ఒప్పించింది. అయితే దత్తా మరో స్క్రిప్టుతో అభిషేక్ బచ్చన్, కరీనా కపూర్‌లతో రెఫ్యుజీ అనే సినిమా నిర్మాణం చేపట్టడంతో ఆఖరీ ముఘల్ సినిమా రద్దయింది. రెఫ్యుజీ చిత్రంలో సునీల్ శెట్టి సరసన నటించడానికి ఈమెను సంప్రదించారు కానీ ఈమె తిరస్కరించింది.


title: బిపాషా బసు

text: చివరకు 2001లో అక్షయ్ కుమార్ హీరోగా అబ్బాస్ మస్తాన్ దర్శకత్వంలో వెలువడిన "అజ్నబీ" అనే సినిమాతో సినిమారంగంలో అడుగుపెట్టింది. ఈ సినిమాలో ఈమె నటించిన దుష్టపాత్రకు విమర్శకులనుండి ప్రశంసలతో పాటు ఫిలింఫేర్ ఉత్తమ నూతననటి అవార్డు లభించింది.


title: బిపాషా బసు

text: 2002లో "రాజ్" సినిమాతో ఈమెకు ప్రధాన పాత్రలు లభించడం మొదలయ్యింది.


title: బిపాషా బసు

text: ఈమె జాన్ అబ్రహాం, బాబీ డియోల్, మహేష్ బాబు, సైఫ్ అలీ ఖాన్, అక్షయ్ కుమార్, పరేష్ రావెల్, కరణ్ సింగ్ గ్రోవర్ వంటి నటుల సరసన నటించింది. విక్రం భట్, సంజయ్ గద్వీ, డేవిడ్ ధావన్, రామ్ గోపాల్ వర్మ, జయంత్ సి పరాన్జీ, కె. విజయ భాస్కర్, అమిత్ సక్సేనా, రోహిత్ శెట్టి, మహేష్ మంజ్రేకర్, విశాల్ భరద్వాజ్, ఆదిత్య చోప్రా, ఋతుపర్ణ ఘోష్, భూషణ్ పటేల్ వంటి దర్శకుల సినిమాలలో నటించింది. ఈమె చిత్రపరిశ్రమలో 15 సంవత్సారాలకు పైగా నిలదొక్కుకున్న అతికొద్ది మంది నటీమణులలో ఒకరు.


title: బిపాషా బసు

text: ఈమె సినిమాలలో నటించడంతో పాటు 2010 నుండి "లవ్ యువర్ సెల్ఫ్", "బ్రేక్ ఫ్రీ", "అన్లీష్" అనే ఫిట్‌నెస్ డివిడిలను విడుదల చేసింది. వీటిలో శారీరక దృఢత్వం, ఆరోగ్యం, బరువు తగ్గుదల మొదలైన అంశాలపై శిక్షణ ఇచ్చింది.


title: బిపాషా బసు

text: బిపాషా "రాజ్" సినిమాలో తన జోడీ అయిన "డినో మోరియా"తో 1996 నుండి సంబంధాలను నెరిపింది. 2002లో వారిద్దరూ విడిపోయారు. తరువాత "జిస్మ్" సినిమా నిర్మాణ సమయంలో సహ నటుడు జాన్ అబ్రహాంతో డేటింగ్ ప్రారంభించింది. 2011 ఆరంభం వరకూ వీరిద్దరి మధ్యా సంబంధాలు కొనసాగాయి. మీడియా ఈ జంటను "సూపర్ కపుల్"గా అభివర్ణించింది.


title: బిపాషా బసు

text: 2014లో ఈమె నటుడు హర్మన్ బవేజాతో సంబంధమున్నట్లు అంగీకరించింది. అదే యేడాది డిసెంబరులో తాము విడిపోయినట్లు ప్రకటించింది. 2015లో "అలోన్" సినిమా సహనటుడైన కరణ్ సింగ్ గ్రోవర్తో డేటింగ్ ప్రారంభించింది. వారిద్దరూ 2016 ఏప్రిల్ 30వ తేదీన వివాహం చేసుకున్నారు.


title: బిపాషా బసు

text: బిపాషా బసు తన 17 యేళ్ల సినిమా అనుభవంలో ఎన్నో అవార్డులను గెలుపొందింది. మొత్తం 31 అవార్డులను కైవసం చేసుకోగా మరో 46 సందర్భాలలో ఈమె పేరు అవార్డు కొరకు ప్రతిపాదించబడింది.


title: బిపాషా బసు

text: ఈమె గెలుచుకున్న అవార్డులలో కొన్ని ముఖ్యమైనవి:


title: సీతారామాలయం, సైదాపురం

text: సీతారామాలయం తెలంగాణ రాష్ట్రం, యాదాద్రి - భువనగిరి జిల్లా, సైదాపురం గ్రామ శివార్లోవున్న మల్లన్నబోడులు గుట్టపై వున్న ఆలయం. 16వ శతాబ్దంలో వెలసిన ఈ ఆలయం భద్రాచలం కన్నా పురాతనమైనది.


title: సీతారామాలయం, సైదాపురం

text: యాదాద్రి-భువనగిరి జిల్లా సైదాపురంగ్రామం శివార్లో మల్లన్నబోడులు అని పిలువబడే చిన్నగుట్టలున్నాయి. ఇవన్నీ ఒకప్పుడు ఆదిమానవుల ఆవాసాలు ఉండేవి. ఆ గుట్టల్లో మధ్య ఇప్పటికీ అక్కడక్కడ కైరన్ సమాధులు అగుపిస్తున్నాయి. ఆ బోడులలో ఒక బోడు మీద రామాలయం బయటపడ్డది. మల్లన్నబోడులు పక్కనే వ్యవసాయం చేస్తున్న పల్లెపాటి మల్లేశ్ పశువులు తప్పిపోగా, వాటిని వెతుక్కుంటూ గుట్టపైకి వెళ్లిన ఆయనకు ఈ ఆలయం కనిపించింది. ఈ సంగతి తెలిసిన స్థానికులు దట్టమైన కంపచెట్లను తొలగించి చూస్తే రాతిగుండ్ల కప్పుకింద రాతిగుండుకు చెక్కివున్న సీతారాములు అర్ధశిల్పం (Bas-Relief) కనిపించింది.


title: సీతారామాలయం, సైదాపురం

text: తెలంగాణ జాగృతి చరిత్ర విభాగానికి చెందిన చరిత్రపరిశోధకులు శ్రీరామోజు హరగోపాల్, సహాయకుడు చంటి, సాక్షి విలేకరి సంపత్కుమార్ తదితరులతో కలిసి ఈ దేవాలయాన్ని అక్కడి శాసనాలను మరియు విగ్రహాలను పరిశీలించి అది రామాలయం అని, ఆ శిల్పాలు సీతారాములవని తేల్చిచెప్పారు. శాసనపాఠాలను వివరించారు.


title: సీతారామాలయం, సైదాపురం

text: 5అడుగుల ఎత్తున్న సైదాపురం సీతారాముని శిల్పం అర్థశిల్పంగా చెక్కివుంది. ఇది దేశంలోనే రెండవ శిల్పం. సాధారణంగా రాముని విగ్రహానికి మానవులలాగా రెండు చేతులే వుంటాయి. కాని, ఈ శిల్పానికి నాలుగుచేతులు ఉన్నాయి. ముందరి కుడిచేయి అభయహస్తంగా, బొటనవేలు, చూపుడువేళ్ళ మధ్య బాణంతో ఉంది. ముందరి ఎడమచేయి ఎడమభుజం మీద వున్న విల్లును పట్టుకున్నట్టుగా చెక్కివుంది. వెనక కుడిచేతిలో శంఖం, వెనక ఎడమచేతిలో చక్రం ధరించబడ్డాయి. ప్రలంబాసనంలో కూర్చున్న రాముని ఎడమతొడపై సీతాదేవి కూర్చునివుంది.


title: సీతారామాలయం, సైదాపురం

text: ఐదు అడుగుల ఎత్తున్న సైదాపురం సీతారాముని శిల్పం అర్థశిల్పంగా చెక్కి ఉండడంతో, పూర్తిగా విగ్రహంగా చెక్కబడి భద్రాచల రాముని శిల్పం కన్నా ఈ విగ్రహమే ముందుదని తెలుస్తున్నది. భద్రాచల రాముణ్ణి వైకుంఠరాముడంటారు. ఇక్కడి రాముడు కూడా విష్ణువురూపంలో వుండడం వల్ల ‘వైష్ణవరాముడు’ అనవచ్చు. ప్రతిమాలక్షణాన్ని బట్టి ఈ శిల్పం 16వ శతాబ్దంనాటిదని చెప్పవచ్చు. భద్రాచలరాముని శిల్పం 17వ శతాబ్దం నాటిది. అక్కడి రామునికి లక్ష్మణుని శిల్పం అదనంగా చేర్చబడ్డది.


title: సీతారామాలయం, సైదాపురం

text: యాదగిరి లక్ష్మీనరసింహస్వామి దేవాలయం ప్రధానార్చకులు నల్లందీగల్ లక్ష్మీనరసింహాచార్యులు, కారంపూడి నర్సింహాచార్యులు తదితర అర్చక బృందం ఆలయాన్ని సందర్శించారు.


title: ఏంజెల్స్ అండ్ డెమన్స్

text: ఏంజెల్స్ అండ్ డెమన్స్ అను నవల డాన్ బ్రౌన్  అను అమెరికన్ రచయిత  వ్రాసిన థ్రిల్లర్  నవల. ఈ నవల ౨౦౦౦ సంవత్సరములో పాకెట్ బుక్స్ మరియు కార్గి బుక్స్ చే  ప్రచురించబడింది. ఈ నవలలో నాయకుడు రాబర్ట్ లాంగ్దోన్, డాన్ బ్రౌన్ యొక్క తర్వాతి నవలలలో కూడా నాయకునిగా మనకు దర్మనమిస్తాడు. ఏంజెల్స్ అండ్ డెమన్స్  మరియు రచయిత యొక్క ఇతర రచనలందు రహస్య సమాజాలకు చెందిన కుట్రలు, ఒక రోజులో జరిగిన సంఘటనలు, కాథలిక్ చర్చి,


title: ఏంజెల్స్ అండ్ డెమన్స్

text: .   The "Illuminati Diamond" mentioned in the book is an ambigram of the four elements that are arranged in the shape of a diamond.


title: వన సంరక్షణ

text: వనసంరక్షణ అన్నది ఉద్యానవనం రూపొందించడంలో భాగంగా మొక్కలను పెంచడం, వాటికి సంబంధించిన జాగ్రత్తలు తీసుకునే పధ్ధతి. అలంకారానికి వాడే మొక్కలను పువ్వులు, పత్రాలు, మొత్తం వాటి వాళ్ళ వచ్చే అందం కోసం,  ఈ ఉద్యానవనాల్లో ఎక్కువగా పెంచుతారు.  దుంపలు, ఆకు కూరలు, పళ్ళు, హెర్బ్స్ వంటివి వాటిని ఆహారంగా తీసుకునేందుకు, రంగులుగానో, ఔషధాలుగానో, సౌందర్య సాధనాలుగానో వాడేందుకు పెంచుతారు. ఈ పనిని చాలామంది మానసిక ఉత్తేజాన్ని కలిగించే సాధనంగా వాడుతారు.


title: నేహా ధుపియా

text: నేహా ధుపియా (జననం 1980 ఆగస్టు 27) ఒక భారతీయ నటి, మోడల్. ఈమె ముఖ్యంగా హిందీ, తెలుగు, మరియు మలయాళ భాషా చిత్రాలలో నటించింది. ఈమె నాటకాలతో తన నటనా ప్రస్థానాన్ని ప్రారంభించింది. తరువాత యూఫోరియా అనే మ్యూజిక్ వీడియోలో కనిపించింది. తరువాత మోడలింగ్ వృత్తిని చేపట్టింది.


title: నేహా ధుపియా

text: ఈమె తొలిసారి 1994లో విడుదలైన మలయాళ సినిమా లో నటించింది. 2003లో "మిస్ ఇండియా:ది మిస్టరీ" అనే హిందీ సినిమాతో బాలీవుడ్‌లో అడుగు పెట్టింది. తరువాత ఈమె "క్యా కూల్ హై హమ్", "షూట్ అవుట్ లోఖండ్‌వాలా" వంటి విజయవంతమైన చిత్రాలలో ప్రధాన పాత్రను పోషించడమే కాకుండా "చుప్‌చుప్‌కే", "సింగ్ ఈజ్ కింగ్" వంటి సినిమాలలో సహాయపాత్రలను పోషించింది. ఈమె 2002లో "ఫెమినా మిస్ ఇండియా యూనివర్స్" టైటిల్‌ను గెలుచుకుంది.


title: నేహా ధుపియా

text: ధుపియా కేరళ రాష్ట్రం లోని కొచ్చి నగరంలో ఒక సిక్కుల కుటుంబంలో జన్మించింది.ఈమె తండ్రి కమాండర్ ప్రదీప్ సింగ్ ధుపియా భారత నావికా దళంలో పనిచేశాడు. ఈమె తల్లి మన్పిందర్ (బబ్లీ ధుపియా) ఒక గృహిణి. నేహా ధుపియా ప్రాథమిక విద్య నావల్ పబ్లిక్ పాఠశాల, ఆర్మీ పబ్లిక్ పాఠశాల న్యూఢిల్లీలలో సాగింది. ఈమె చరిత్ర ప్రధానాంశంగా న్యూఢిల్లీలోని ఢిల్లీ యూనివర్సిటీకి అనుబంధమైన జీసస్ & మేరీ కాలేజీలో గ్రాడ్యుయేషన్ చేసింది.


title: నేహా ధుపియా

text: ధుపియా తన నటనా వృత్తిని గ్రాఫిటీ అనే నాటకంతో ఆరంభించింది. తరువాత ఈమె యూఫోరియా అనే ఇండిపాప్ మ్యూజిక్ విడియోలో కనిపించింది. ఆ తర్వాత అనేక వ్యాపార ప్రకటనలలో మోడల్‌గా వ్యవహరించింది. "రాజధాని" అనే టెలివిజన్ సీరియల్‌లో నటించింది. 2002లో ఫెమినా మిస్ ఇండియా పోటీలలో పాల్గొని ఫెమినా మిస్ ఇండియా యూనివర్స్ టైటిల్‌ను గెలుచుకుంది. తరువాత కరేబియన్ దీవుల్లో జరిగిన మిస్ యూనివర్స్ పోటీలలో టాప్ 10లో ఈమెకు స్థానం లభించింది.


title: నేహా ధుపియా

text: ఈమె 2003లో "ఖయామత్: సిటీ అండర్ థ్రెట్" అనే సినిమాతో బాలీవుడ్ రంగప్రవేశం చేసింది. ఆ సినిమా బాకాఫీసు వద్ద మామూలుగా నిలిచింది. "జూలీ" చిత్రంలో ఈమె నటించిన పాత్ర ఈమెకు మంచి పేరు తెచ్చిపెట్టింది. ఆ తర్వాత "షీషా" సినిమాలో ద్విపాత్రాభినయం చేసింది. ఆ సినిమా విజయవంతం కాలేదు. తర్వాత ఈమె "క్యా కూల్ హై హమ్", "షూట్ ఔట్ అట్ లోఖండ్‌వాలా" అనే సినిమాలలో నటించింది. "దస్ కహానియా" అనే సినిమాలో ఒక కథలో ఒక పాత్రను వేసింది.


title: నేహా ధుపియా

text: తరువాతి కాలంలో ఈమె అనేక సినిమాలలో సహాయపాత్రలను ధరించింది. వాటిలో "చుప్ చుప్ కే", "ఏక్ చాలీస్ కీ లాస్ట్ లోకల్", "మిథ్య", "మహారథి", "సింగ్ ఈజ్ కింగ్", "దస్వీదనియా" మొదలైనవి ఉన్నాయి. 2011లో వచ్చిన "మై ఫ్రెండ్ హిట్లర్" అనే సినిమాలో ఇవా బ్రౌన్ పాత్రను పోషించింది.


title: నేహా ధుపియా

text: ఈమె ఇటీవల నటించిన చిత్రాలలో "మోహ్ మాయ మనీ", "పేయింగ్ గెస్ట్", "యాక్షన్ రీప్లే", "దే దన దన్", "పప్పు కాంట్ డాన్స్ సాలా" మొదలైనవి ఉన్నాయి. "బాలీవుడ్ హీరో" అనే అంతర్జాతీయ ప్రాజెక్టులో ఈమె పనిచేసింది.


title: నేహా ధుపియా

text: 2016లో ఈమె సావన్ అనే మ్యూజిక్ యాప్ కోసం నోఫిల్టర్ నేహా పేరుతో బాలీవుడ్ ప్రముఖులను ఇంటర్వ్యూ చేసింది. దీనిని 2.3 మిలయన్ ప్రజలు వీక్షించారు. 2017లో నో ఫిల్టర్ నేహా సీజన్-2 తో మళ్లీ ఇంటర్యూలు మొదలుపెట్టింది.


title: నేహా ధుపియా

text: ధుపియా కన్సర్న్ ఇండియా ఫౌండేషన్ కు సహాయంగా 5 లక్షల రూపాయల విరాళాన్ని సమకూర్చేందుకు "ముంబై మారథాన్"ను నిర్వహించింది. 2011లో సిక్కిం భూకంపబాధితులను ఆదుకోవడానికై విరాళాలను సేకరించడంలో సహకరించింది. ఈమె GR8 ఉమెన్స్ అవార్డ్ 2012 కార్యక్రమంలో పాలుపంచుకుంది. ఈమె సునీల్ శెట్టి, వినోద్ ఒబెరాయ్, అనీల్ కపూర్, బిపాషా బసులతో కలిసి శ్రీలంకలో జరిగిన హీరు గోల్డెన్ ఫిలిం అవార్డ్స్ 2014 కార్యక్రమంలో అతిథిగా పాల్గొనింది.


title: నేహా ధుపియా

text: నేహా ధూపియా నటించిన తెలుగు సినిమాల వివరాలు:


title: సముద్ర గుర్రం

text: సముద్ర గుర్రం గుర్రాన్ని తలపించే చిన్న చేప.


title: సముద్ర గుర్రం

text: సముద్రపు గుర్రాలు ప్రపంచవ్యాప్తంగా ఉష్ణమండల, సమశీతోష్ణ జలాల్లో కనిపిస్తాయి. వీటికి వంకర మెడలు పొడవైన గొంతు తల, శరీరం నిటారుగా ఉండి తోక మాత్రం వంకరగా ఉంటుంది. ఈ జంతువులకు నోట్లో పళ్ళుండవు. పగడపు దిబ్బలు లేదా మడ అడవుల వంటి ప్రాంతాలలో నివసిస్తాయి. ఉత్తర అమెరికా, దక్షిణ అమెరికా వరకు పసిఫిక్ జలాల్లో నాలుగు జాతులు కనిపిస్తాయి. దాని ప్రధానమైన ఆహారం కోప్‌పాడ్ అని పిలువబడే రొయ్యలు, పీతల కుటుంబానికి చెందిన సూక్ష్మప్రమాణం గల రొయ్యలు. ఇవి అంత సులభంగా చిక్కవు. మరి నిట్టనిలువుగా నిలిచి ఈదే ఈ చేప. తను వెంటాడే ఎరలో 90 శాతాన్ని ఎలా పట్టుకోగలుగుతుంది? ఈ నైపుణ్యం అంతా ఈ చేపతలలోనే ఉంటుందని, సముద్ర జీవశాస్త్రవేత్త బ్రాడ్‌జెమ్మెల్ అభిప్రాయం.


title: సముద్ర గుర్రం

text: ఈ చేప అత్యంత వేగవంతంగా 3 డి దృశ్యాన్ని చూపే సామర్థ్యం గల దృష్టిని కలిగి ఉండటమే ఇందుకు కారణం. ఈ సీహార్స్ ముక్కుభాగం నీటిలో ఎక్కువ అలజడిని కలిగించకుండా తన ఎరను వేటాడటానికి దగ్గరకు చేరుకొనేలా చేస్తుందని అతడు కనుగొన్నాడు. "ఇంకా ముఖ్యమైన విషయం, దాని ఎర అయిన కోప్‌పాడ్‌లు దృష్టిలేనివి. అవి ప్రవాహపు మార్పులను అనుసరించి లభించే సంకేతంతో తప్పించుకుపోతూ ఉంటాయి." "ఈ సముద్రపు గుర్రాలను చూసి చాలా నెమ్మదైనవి. సహనం గలవి అనుకుంటారు. కాని అవి సముద్రంలో అత్యంత వేగంగా తప్పించుకుపోయే జీవులలో ఒకటైన జాతి పైనే తమ ఆహారం కోసం పూర్తిగా ఆధారపడి జీవిస్తున్నాయి అంటే, అవి చాలా సామర్థ్యం గల వేటాడే చేపలని తెలుస్తుంది. మగ సముద్రపు గుర్రాలు తమ శరీరం ముందు భాగంలో సంతానాన్ని పొదగటానికి అనువైన ఒక సంచివంటి అరను కలిగి ఉంటాయి. జతకట్టిన సమయంలో ఆడచేప గుడ్లను ఈ మగచేప సంచిలోనికి విడుస్తుంది. అపుడు మగచేప వాటిని అంతర్గతంగా ఫలదీకరణం చేసి, పిల్లలు గుడ్లలో నుండి బయటకు వచ్చేక, వాటిని నీటిలోకి విడుదల చేస్తుంది.


title: సముద్ర గుర్రం

text: ఈ సముద్ర గుర్రపు చేపలు, తమ శరీర ఆకారాన్ని అనుసరించి అంతగా ఈదగల నైపుణ్యం గలవి కావు. తుఫాను వాతావరణంతో కూడిన సముద్రంలో తేలికగా మృత్యువాత పడతాయి ఇవి. ఈ చేపల వీపుపై గల రెక్క సహాయంతో కావలసిన దిక్కుకు తిరుగుతాయి. ఈ ఫిన్ (రెక్క) సెకనుకు 35 సార్లు కొట్టుకుంటుంది. పక్షిరెక్కల్లా. తల వెనుక భాగంలో గల చిన్న ఫిన్‌లను కూడా మలుపు తిరగటం కోసం ఉపయోగించుకుంటుంది ఈ చేప. ఇవి తమ పట్టుకొనే శక్తి గల తోకలతో సముద్రపు గడ్డిమొక్కలను, పగడపు దిబ్బలవంటి వాటిని పట్టుకొని ఒక స్థానంలో నిలువగలుగుతాయి. ఆ సమయంలో పక్కనుండి పోయే సూక్ష్మప్రాణులను నోటిలోనికి పీల్చటం కోసం, తమ పొడవైన ముక్కులను ఉపయోగిస్తాయి. వీటికి అధికంగా తినే గుణం ఉంటుంది గనుక, వరుసగా తింటూనే ఉంటాయి. సముద్రపు గుర్రాలుగా పిలువబడే ఈ చిన్న సముద్ర జీవుల తల భాగం గుర్రం తలను పోలి ఉండటంతో ఆ పేరు వచ్చింది.


title: బొగ్గం జయమ్మ

text: బొగ్గం జయమ్మ ఆదివాసీ రైతు. ఈవిడ 2018 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.


title: బొగ్గం జయమ్మ

text: జయమ్మ తెలంగాణ రాష్ట్రం, భద్రాద్రి కొత్తగూడెం జిల్లా, ములకలపల్లి మండలం, జగన్నాథపురం గ్రామంలో నివసిస్తుంది.


title: బొగ్గం జయమ్మ

text: జయమ్మ దంపతులకున్న రెండు ఎకరాలు సేద్యానికి అనువుగా లేని ఎగుడు దిగుడు వర్రెలు, వంకలు, ముళ్ల చెట్లతో నిండివుండేది. అంతేకాకుండా, అది వర్షాభావ ప్రాంతం. అలాంటి కరవు నేలను చదును చేసుకునే స్తోమతలేక వారు కూలీ పని చేసుకుంటూ ఉండేవారు. ఎలాగైనా తమ బంజరు భూమిని సాగులోకి తెచ్చే అవకాశాల కోసం చేసిన ప్రయత్నంలో వారికి 2015 ఏప్రిల్‌లో డ్వామా ద్వారా ఉపాధిహామీ పథకంలో నిధులు మంజూరయ్యాయి. ఆ నిధులతో రెండెకరాల భూమిని కుటుంబం, ఉపాధి కూలీలతో కలిసి చదును చేసి ఎత్తు, పల్లాలుగా ఉన్న మట్టి దిబ్బలను తవ్వి ఎగువ ప్రాంతంలోని మట్టిని దిగువ ప్రాంతంలో వేయడం ద్వారా భూమిని సాగుకు అనువుగా మార్చారు.


title: బొగ్గం జయమ్మ

text: అంతేకాకుండా, సాగునీటికోసం తన భూమిలోనే చిన్ననీటి కుంటను తవ్వుకుని వాన నీటిని నిలువ చేసి, భూమిలో తేమను పెంచారు. అర ఎకరాలో వరి పండించి సుమారు 15 బస్తాల దిగుబడి సాధించడంతోపాటూ, మిగిలిన ఒకటిన్నరెకరాల్లో జామాయిల్ తోటను పెంచుతున్నారు. గతంలో కేవలం దినసరికూలీగా బతికిన ఈ దంపతులు పట్టుదలతో కష్టించి తమ బీడుభూమిని సాగు భూమిగా మార్చుకుని రైతులుగా మారారు. ఇద్దరు పిల్లలను చదివించుకుంటూ సుస్థిర ఆదాయం పొందుతున్నారు.


title: ఇశితా దత్తా

text: ఇశితా దత్తా (జ.1990 ఆగస్టు 28) భారతీయ సినిమా మరియు టెలివిజన్ నటి. ఆమె దృశ్యం (2015) అనే సస్పెన్స్ థ్రిల్లర్ సినిమాలో ముఖ్యమైన పాత్రలో నటించింది. ఆమె స్టార్ ప్లస్ టెలివిజన్ ఛానల్ లో ప్రసారితమవుతున్న హిందీ సోప్ ఒపేరా "ఏక్ ఘర్ బనావూంగా" షోలో నటిస్తుంది. ఆమె ఆమె భారతీయ సినిమా నటి తనూశ్రీ దత్తా యొక్క సోదరి.


title: ఇశితా దత్తా

text: ఆమె భారతదేశం జార్ఘండ్ రాస్ట్రానికి చెందిన జంషెడ్‌పూర్ లో ఒక బెంగాలీ హిందూ కుటుంబంలో జన్మించింది. ఆమె జంషెడ్‌పూర్ లోని దక్షిణ భారత మహిళా సమాజం ఇంగ్లీషు మీడియం పాఠశాలలో విద్యాభ్యాసం చేసింది. ముంబైలో మీడియా స్టడీస్ పూర్తి చేసింది. ఆమె సోదరి తనూశ్రీ దత్తా కూడా టెలివిజన్ మోడల్, సినిమా నటి. తనూశ్రీ దత్తా 2005లో ఫెమినా మిస్ ఇండియా యూనివర్స్ ను గెలుచుకొన్నది.


title: ఇశితా దత్తా

text: కళాశాల విద్య పూర్తిచేసిన తదుపరి సినిమా రంగంలో చేరాలని అనుకున్నది. తన సోదరి సూచన మేరకు అనుపమ్‌ఖేర్ నటనా పాఠశాలలో చేరి మూడు నెలలు శిక్షణ పొందింది. అప్పటి నుండి ఆత్మవిశ్వాసంతో రంగస్థల నటనకు సిద్ధమైనది. ఆమె టెలివిజన్ కార్యక్రమాలలో నటించింది. ఆమె మొదటి టెలివిజన్ ఎడ్వర్‌టైజ్‌మెంటు ప్రాజెక్టు తమిళంలో ప్రారంభమైనది. ప్రకటనల రంగంలో ఆమె ప్రస్థానం ఆమె పుట్టిన రోజున జరగడం విశేషం. తరువాత ఆమె మరిన్ని ప్రకటనల షోలకు సంతకం చేసింది.


title: ఇశితా దత్తా

text: ఆమె 2012 లో తెలుగు సినిమా చాణక్యుడు సినిమా ద్వారా నటనా ప్రస్థానాన్ని ప్రారంభించింది. సోదరి తనూశ్రీ దత్తాతో కలసి హెచ్.ఆర్ శ్రీకాంత్ దర్శకత్వంలో నియాజ్ అహ్మద్ నిర్మాణ సారథ్యంలో నిర్మించబడుతున్న "యేనీడు మనసాలి" సినిమాలో నటించారు. కానీ ఆ సినిమా అసంపూర్తిగా ఆగిపోయి, విడుదల కాలేదు. ఆమె సోప్ ఒపేరా ఏక్ ఘర్ బనావూంగా షోలో ప్రధాన పాత్రలో నటిస్తున్నది.


title: ఇశితా దత్తా

text: ఆమె బాలీవుడ్ లో 2015 లో ఏక్షన్ డ్రామా దృశ్యం ద్వారా ప్రవేశించింది. ఆ సినిమాలో అజయ్ దేవగన్, టబు, శ్రియా శరణ్ లతో నటించింది. ఆ చిత్రంలో ఆమె అజయ్ దేవగన్ కుమార్తె పాత్రను పోషించింది. ఆమె కపిల్ శర్మతో కలసి ఫిరంగి సినిమాలో పనిచేస్తున్నది.


title: ఇశితా దత్తా

text: ఇశితా దత్తా టెలివిజన్, సినిమా నటుడు వాట్సాల్ సేథ్ ను ప్రేమించి కొన్నాళ్ళు డేటింగ్ చేసింది. ఇద్దరూ కలసి అనేక టెలివిజన్ కార్యక్రమాలు, బాలీవుడ్ సినిమాలలో నటించారు. 2016 లో "రిష్టోన్ కా సౌదాగర్ బాజీగర్" అనే టెలివిజన్ సిరీస్ లో పనిచేసారు. ఇశితా, వట్సాల్‌లు 2017 నవంబరు 28న ముంబైలో ఇస్కాన్ దేవాలయంలో వివాహం చేసుకున్నారు.


title: ఇశితా దత్తా

text: ఇశితా దత్తా ఏక్ ఘర్ బనావూంగా షోలో చేసిన కృషికి గానూ ఈ క్రింది పురస్కారాలు మరియు నామినేషన్లు పొందింది.


title: ఐరన్ (III) క్లోరైడ్

text: ఐరన్ (III) క్లోరైడ్, (ఫెర్రిక్ క్లోరైడ్ గా కూడా పిలువబడుతుంది) ఐరన్ (ఇనుము) యొక్క రసాయన సంయోగ పదార్థము. దీని రసాయన ఫార్ములా FeCl . ఇందులో ఇనుము యొక్క ఆస్కీకరణ స్థితి +3. దీని యొక్క స్పటికాల రంగు చూసే కోణం పై ఆధారపడి ఉంటుంది: దీనిపై కాంతి పరావర్తనం చెందితే అది గాఢ ఆకుపచ్చ రంగులో కనిపిస్తుంది కానీ అది కాంతిని ప్రసారం చేయునపుడు అది పర్పల్-రెడ్ రంగులో కనిపిస్తుంది. ఆనార్ధ్ర ఐరన్ (III) క్లోరైడ్ కరుగదు కానీ ఆర్థ్ర హైడ్రోజన్ క్లోరైడ్ ను ఆర్థ్రత గల గాలిలో ఏర్పరుస్తుంది. ఐరన్ క్లోరైడ్ సహజ స్థితిలో అరుదుగా కనిపిస్తుంది. దీని యొక్క ఖనిజం "మోలీసైట్".


title: ఐరన్ (III) క్లోరైడ్

text: ఇది నీటిలో కరిగినపుడు, ఐరన్ క్లోరైడ్ హైడ్రాలసిస్ చర్యలో పాల్గొనుట మూలంగా ఉష్ణం ఉత్పత్తి అవుతుంది. కనుక ఇది ఉష్ణమోచక చర్య. ఫలితంగా గోధుమ రంగులో, ఆమ్లత్వం కల మరియు క్షయం చెందే ద్రావణం ఏర్పడుతుంది. ఇది మురుగునీటి శుద్ధి కోనూ మరియు త్రాగునీటి ఉత్పత్తిలోనూ ప్లోకలెంట్ గా ఉపయోగిస్తారు. దీనిని ముద్రిత వలయ బోర్డులు (printing circuit boards) లో కాపర్ ఆధారిత లోహం కొరకు ఎర్చంట్ గా ఉపయోగిస్తారు. అనార్థ ఐరన్ ("III)" క్లోరైడ్ బలమైన లూయీస్ ఆమ్లం. దీనిని సేంద్రియ సంశ్లేషణ (organic synthesis) లో ఉత్ప్రేరకంగా ఉపయోగిస్తారు.


title: ఐరన్ (III) క్లోరైడ్

text: హైడ్రేటెడ్ మరియు ఎన్‌హైడ్రేట్ (ఆర్థ్ర మరియు అనార్థ్ర) పదాలను ఐరన్ (III) క్లోరైడ్ యొక్క రెండు సాధారణ రూపాలను వర్ణించడానికి ఉపయోగిస్తారు. దీనియొక్క హెక్సా హైడ్రేట్స్ యొక్క ఇంపిరికల్ ఫార్ములా FeCl⋅6HO. ఇది ట్రాన్స్ - [Fe(HO)Cl]Cl⋅2HO గా కూడా పిలువబడుతుంది. దీనియొక్క క్రమబద్దమైన నామం టెట్రాఆక్వాడిక్ క్లోరో ఐరన్ (III) క్లోరైడ్ డీహైడ్రేట్. ఇది దీని నిర్మాణాన్ని స్పష్టంగా చూచించగలిగే నామం.


title: ఐరన్ (III) క్లోరైడ్

text: అనార్థ్ర ఐరన్ (III) క్లోరైడ్, బిస్మత్ (III) అయొడైడ్ నిర్మాణాన్ని పోలి ఉంటుంది. ఇది ఆక్టాహైడ్రల్ లక్షణాలతో Fe(III) మధ్యభాగంలో ఉండి రెండు-కోఆర్డినేట్ క్లోరైడ్ లిగాండ్స్ తో బంధించబడి ఉంటుంది. ఐరన్ (III) క్లోరైడ్ హైక్సాహైడ్రేట్ "ట్రాన్స్"-[Fe(HO)Cl] కాటయాను సముదాయాలను మరియు క్లోరైడ్ అయాన్లను రెండు నీటి అణువులను మోనోక్లినిక్ స్పటిక నిర్మాణంలో ఉండే విధంగా అమరి ఉంటుంది.


title: ఐరన్ (III) క్లోరైడ్

text: ఐరన్ (III) క్లోరైడ్ సాపేక్షంగా తక్కువ ద్రవీభవన స్థానాన్ని కలిగి ఉండి సుమారు 315 °C వద్ద మరుగుతుంది. దీని బాష్పాలలో డైమెర్ FeCl కలిగి ఉంటుంది. ఇది అధిక ఉష్ణోగ్రత వద్ద మోనోమెరిక్ FeClగా వేరుచేస్తుంది. దీని యొక్క తిరోగమన వియోగ చర్యలో ఐరన్ (II) క్లోరైడ్ మరియు క్లోరిన్ వాయువులను ఏర్పరుస్తుంది.


title: ఐరన్ (III) క్లోరైడ్

text:
అనార్థ్ర ఐరన్ (III) క్లోరైడ్ కొన్ని మూలకాల సమ్మేళనంతో తయారుచేయవచ్చు:
ఐరన్ (III) క్లోరైడ్ ద్రావణాలను ప్రారిశ్రామికంగా ఐరన్ మరియు దాని ధాతువుల నుండి ఉత్పత్తి చేస్తారు.
తక్కువ మోతాదులో ఐరన్ తో ఉదజహరికామ్లం (హైడ్రోక్లోరికామ్లము) చర్య పొందడం, తరువాత హైడ్రోజన్ పెరాక్సైడ్ వలవడం వలన ఉత్పత్తి చేస్తారు. హైడ్రోజన్ పెరాక్సైడ్ ఆక్సీకరణిగా పనిచేసి పెర్రస్ క్లోరైడ్ ను పెర్రిక్ క్లోరైడ్ గా మారుస్తుంది.


title: ఐరన్ (III) క్లోరైడ్

text: యితర ఆర్థ్ర లోహ క్లోరైడ్ల వలెనే, ఆర్థ్ర ఐరన్ (III) క్లోరైడ్ థియోనైల్ క్లోరైడ్ ట్రీట్‌మెంటు ద్వారా ఎన్‌హైడ్రస్ లవణంగా మారుస్తుంది. హైడ్రేట్ నుండి ఎన్‌హైడ్రేట్ ఐరన్ (III) క్లోరైడ్ గా మార్చుడం వేడిచేయడం ద్వారా జరుగదు. దాని ఫలితంగా HC మరియు ఐరన్ ఆక్సీ క్లోరైడ్ ఉత్పత్తి అవుతాయి. అదే విధంగా డీహైడ్రేషన్ ట్రైమిథైసిలైల్ క్లోరైడ్ తో ప్రభావితమవుతుంది.


title: ఐరన్ (III) క్లోరైడ్

text:
ఐరన్(III) క్లోరైడ్ హైడ్రోలసిస్ చర్యలలో పాల్గొని ఆమ్ల ద్రావణాన్ని ఇస్తుంది. ఇది ఐరన్ (III) ఆక్సైడ్ తో 350 °C ఉష్ణోగ్రతకు వేడిచేసినపుడు, ఐరన్(III) క్లోరైడ్ ఐరన్ ఆక్సీక్లోరైడ్ ను ఇస్తుంది.
ఇది మద్యస్థంగా బలమైన లూయీ ఆమ్లము. ఇది లూయీ క్షారాలతో కలసి ట్రైఫినైల్ ఫాస్పైన్ ఆస్కైడ్ వంటి అడక్ట్స్ ను ఏర్పరుస్తుంది. ఇది ఇతర క్లోరైడ్ లవణాలతో చర్యపొంది పసుపురంగు గల టెట్రాహైడ్రల్ అయానును ఏర్పరుస్తుంది. యొక్క లవణాలు హైడ్రోక్లోరికామ్లములో డైఇథైల్ ఈథర్ ను ఏర్పరుస్తుంది.


title: ఐరన్ (III) క్లోరైడ్

text: క్షారయుత లోహ ఆల్కాక్సైడ్లు చర్యపొంది లోహ ఆల్కాక్సైడ్ సముదాయాలుగా ఏర్పరుస్తుంది. ఈ సమ్మేళనాలు ద్వి లేదా త్రిపరమాణుకాలుగా ఉంటాయి. ఘన స్థితిలో బహు కేంద్రక సముదాయాలుగా FeCl మరియు సోడియం ఇధాక్సైడ్ మధ్య గల సాధారణ స్టైకోమెట్రిక్ చర్యలలో వర్ణించబడుతుంది.


title: ఐరన్ (III) క్లోరైడ్

text:
ఐరన్ (III) క్లోరైడ్ కొద్దిగా ఆక్సీకరణ కారకంగా పనిచేస్తుంది. ఉదాహరణకు ఇది కాపర్ (I) క్లోరైడ్ నుండి కాపర్ (II) క్లోరైడ్ గా ఆక్సీకరణం చెందిచడానికి ఉపయోగపడుతుంది.
ఇది ఐరన్ తో చర్యపొంది ఐరన్ (II) క్లోరైడ్ ను ఏర్పరుస్తుంది.
జైడ్రజైన్ వంటి క్షయకరణ కారకాలు ఐరన్ (III) క్లోరైడ్ నుండి ఐరన్ (II) యొక్క సమ్మేళనాలుగా మారుస్తుంది.


title: ఐరన్ (III) క్లోరైడ్

text: ఐరన్ (III) క్లోరైడ్ మురుగునీటి శుద్ధి మరియు త్రాగునీటి ఉత్పత్తి ప్రక్రియలలో వాడుతారు. FeCl కొద్దిగా క్షారయుత నీటిలో ఉన్నపుడు చర్యపొంది హైడ్రాక్సైడ్ అయాను ఏర్పరచి ఐరన్ (III) హైడ్రాక్సైడ్ యొక్క ఫ్లోక్ ఏర్పరుస్తుంది. లేదా FeO(OH) రూపొందిస్తుంది. తేలియాడుతున్న పదార్థాలను తొలగిస్తుంది.


title: ఐరన్ (III) క్లోరైడ్

text: ఇది క్లోరో మెటలర్జీలో లీచింగ్ ఏజంట్ గా పనిచేస్తుంది. ఉదాహరణకు FeSi (సిల్‌గ్రైన్ విధానం) లో సిలికాన్ ఉత్పత్తి చేయుట.


title: ఐరన్ (III) క్లోరైడ్

text:
ఐరన్ (III) క్లోరైడ్అ యొక్క అతి ముఖ్యమైన అనువర్తనం ప్రింటెడ్ సర్క్యూట్ బోర్డుల ఉత్పత్తిలో కాపర్ రేకులను చెక్కే ప్రక్రియలో రెండు సార్లు క్షయకరణం చెందించుట. మొదట కాపర్ క్లోరైడ్ గానూ తరువాత కాపర్ (II) క్లోరైడ్ గానూ మార్చుతుంది.
ఐరన్ (III) క్లోరైడ్ ఇధిలీన్ తో క్లోరిన్ జరుపు చర్యలో ఉత్ర్పేరకంగా ఉపయోగిస్తారు. అతి ముఖ్యమైన రసాయనం అయిన ఇథిలీన్ డైక్లోరైడ్ (1-2-డైక్లోరో ఎథేన్) ఉత్పత్తిలో ఉపయోగిస్తారు. ఈ పదార్థం పి.వి.సి (పాలి వినైల్ క్లోరైడ్) యొక్క మోనోమర్ తయారీకి కావలసిన వినైల్ క్లోరైడ్ ఉత్పత్తికి ఉపయోగపడుతుంది. ఐరన్ (III) క్లోరైడ్ ప్రమాదకరమైనది, అధిక క్షయంకలది మరియు ఆమ్లత్వం గలది. దీని అనార్థ్ర పదార్థాలు బలమైన డీహైడ్రేటింగ్ ఏజంట్ గా ఉపయొగపడుతుంది.


title: ఐరన్ (III) క్లోరైడ్

text: కానీ మానవులకు విషం కలిగించే సందర్భాలు అరుదుగా నమోదు కాబడినవి. ఫెర్రిక్ క్లోరైడ్ జ్వలనం చేయడం వలన అనారోగ్యం మరియు మరణాలు కలిగే అవకాశం ఉంది.


title: జె. శివకుమార్

text: శివకుమార్ జయకుమార్ (జె.శివకుమార్) భారతీయ సినిమా దర్శకుడు. ఆయన "శివ" లేదా "సిరూతై శివ"గా సుప్రసిద్ధుడు. ఆయన తమిళ సినిమా రంగంలో ఛాయాగ్రాహకుడుగానూ, దర్శకునిగా మరియు నటునిగా తన సేవలనందించాడు.


title: జె. శివకుమార్

text: శివ కుమార్ చెన్నైలో డాక్యుమెంటరీ ఫోటోగ్రాఫర్ అయిన జయకుమార్ కు జన్మించాడు. ఆయన మాతృభాష తమిళం. ప్రముఖ సినిమా నిర్మాత అయిన ఎ.కె.వేలన్ మనుమడు. ఆయన సోదరుడు "బాల" కూడా మలయాళ, తమిళ సినిమా నటుడు. అతడు అనేక టెలివిజన్ కార్యక్రమాలలో వ్యాఖ్యాతగా కూడా వ్యవహరించాడు. సినిమా ఫోటోగ్రాఫర్ కాక ముందు పైన్ ఆర్ట్స్ ముఖ్యంగా కవితలు, చిన్న నాటకాల రచయితగా మంచి ఉత్సుకత ఉండేది. తమిళనాడులో ఆయనకు ఉత్తమ ఉపన్యాసకుడు పురస్కారం మూడుసార్లు వచ్చింది. ప్రతీ రోజూ తన చుట్టూ జరుగుతున్న కొత్త విషయాలను పరిశీలించి రచనలు చేసేవాడు. ఈ విషయాలు దర్శకునిగా కావడానికి దోహదపడ్డాయి.


title: జె. శివకుమార్

text: ఆయన చిత్ర నిర్మాతగా కావాలని కోరుకున్నప్పటికీ ఫోటోగ్రఫీ రంగాన్ని ఎంచుకున్నాడు. ఆయన 1998లో అడయార్ ఫిలిం ఇనిస్టిట్యూట్ నుండి బంగారు పతకాన్ని పొందాడు. ఆయన సినిమా ఛాయాగ్రాహకుడైన "జయన్ విన్సెంట్"తో కలసి పనిచేసాడు. తరువాత ఆయన హైదరాబాద్ వచ్చి దగ్గుబాటి వెంకటేష్ నటించిన సినిమా జయం మనదేరా (2000 సినిమా)లో ఆపరేటివ్ కెమేరామన్ గా పనిచేసాడు. 2002 లో ఆయన స్వతంత్రంగా సినిమా ఛాయాగ్రాహకునిగా తన సేవలను ప్రారంభించాడు. ఆయన సోదరుడు "బాల" చిత్రపరిశ్రమలో చేరిన తరువాత, ఆయన ఛాయాగ్రాహకునిగా తన సేవలను ప్రారంభించి సుమారు 15 చిత్రాలకు పనిచేసాడు.


title: జె. శివకుమార్

text: 2008 లో తెలుగు సినిమా నటుడు గోపీచంద్ ప్రధాన పాత్రకోసం ఒక కథను చెప్పాడు. గోపీచంద్, అనుష్కాశెట్టి లతో శౌర్యం సినిమాకు దర్శకత్వం వహించాడు. తరువాత సంవత్సరాలలో ఆయన రెండవ చిత్రం కూడా గోపీచంద్ తో చేసాడు. 2011లో శివ తమిళ సినిమా రంగంలో సిరుతై చిత్రంలో దర్శకునిగా ప్రవేశించాడు. తెలుగులో ఎస్.ఎస్.రాజమౌళి దర్శకత్వం వహించిన విక్రమార్కుడు సినిమా యొక్క రీమేక్ ఇది. ఈ చిత్రంలో ప్రధాన పాత్రలో కార్తీ నటించాడు ఈ చిత్రం ఆర్థికంగా విజయం సాధించింది. ఈ విజయంతో ఆయన "సిరుతై శివ"గా మారిపోయారు. ఆయన దర్శకత్వం వహించిన నాల్గవ సినిమా దరువు 2012 మేలో విడుదలైంది.


title: జె. శివకుమార్

text: 2011 డిసెంబరులో ఆయన విజయా ప్రొడక్షన్స్ ద్వారా సంతకం చేసి అజిత్ కుమార్ ప్రధాన పాత్రతో నటించిన చిత్రానికి పనిచేసాడు. అజిత్ కుమార్ ఆ చిత్రానికి స్క్రిప్టు తయారీని గ్రామీణ కథగా మలచాలని కోరాడు. కానీ దీని నిర్మాణం 2013 వరకు జరుగలేదు. ఆయన అజిత్ తో "వీరం" అనే చిత్రాన్ని చేసాడు. ఆర్థికంగా ఇది అతి పెద్ద విజయం సాధించింది. ఈచిత్రం 2014 జనవరిలో విడుదల అయింది. ఆయన తమిళంలో మూడవ సినిమా "వేదాలం" అజిత్ తో పాటు నటులుగ శ్రుతి హాసన్, రాహుల్ దేవ్ లతో చేసాడు. ఇది అజిత్ తో కలసి చేసిన అతి పెద్ద సినిమా. ఇది ఆగస్టు 2017 లో విడుదలైంది.


title: రామగిరి మండలం (సెంటనరీ కాలనీ)

text: రామగిరి మండలం, తెలంగాణ రాష్ట్రం, పెద్దపల్లి జిల్లా, రామగిరి అనే పేరుతో ఏర్పడిన కొత్త మండలం.


title: రామగిరి మండలం (సెంటనరీ కాలనీ)

text: దీని ప్రధాన కేంద్రం సెంటనరీ కాలనీ


title: రామగిరి మండలం (సెంటనరీ కాలనీ)

text: లోగడ రామగిరి (సెంటనరీ కాలనీ) గ్రామం కరీనగర్ జిల్లా,మంథని రెవెన్యూ డివిజను పరిధిలోని కమాన్‌పూర్ మండలానికి చెందినది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా రామగిరి మండలం పేరుతో సెంటనరీ కాలనీ మండల ప్రధాన కేంద్రంగా ఉండేలాగున (0+15) పదిహేను గ్రామాలుతో నూతన మండలంగా పెద్దపల్లి జిల్లా,మంథని రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.గమనిక:నిర్జన గ్రామాలు రెండు పరిగణించబడలేదు


title: ఖండోబా

text: ఖండోబా (IAST: Khaṇḍంbā), మార్తాండ భైరవ లేదా మల్హరి, హిందూ దైవం. అతను భారతదేశంలోని దక్కను పీఠభూమి పై శివుని అవతారంగా భావించబడిన దైవం. ముఖ్యంగా మహారాష్ట్ర మరియు కర్నాటక రాష్ట్రాలలో ఎక్కువగా కొలుస్తుంటారు. మహారాష్ట్రలో అతను ముఖ్యమైన కులదైవం. అతను బ్రాహ్మణులు, క్షత్రియులు, వ్యవసాయదారులు, పశుపోషకులు వంటి కులాలకే కాకుండా అడవుల్లో, కొండ ప్రాంతాల్లోని గిరిజన, వేటాడే తెగలకు కూడా ఆరాధ్య దైవం. ఖండోబా పూజలు హిందూ, జైన మత పద్ధతులలో జరుగుతాయి. ఖండోబా పూజా విధానం కుల భేదం లేకుండా ముస్లింలతో సహా అందరూ అతనికి చేరువకావడానికి వీలుకల్పించింది. ఖండోబా ఆరాధన 2వ శతాబ్ది నుంచి పదో శతాబ్ది వరకు అభివృద్ధి చెందింది. ఈ దేవుని జానపద దైవంగా శివునిగా, భైరవునిగా, సూర్యునిగా, కార్తికేయునిగా కూడా భావిస్తారు. ఖండోబాను లింగరూపంలోనూ, ఎద్దుని కానీ, గుర్రాన్ని కానీ అధిష్టించిన యోధునిగానూ చిత్రీకరించడం ఉంది. మహారాష్ట్రలోని జిజూరి ఖండోబా ఆరాధనకు ముఖ్య కేంద్రంగా ఉంది. ఇతిహాసాలలో ఖండోబా గురించి మల్హరి మహాత్మ్య గ్రంథంలో, జానపద పాటలలో వివరించారు.


title: ఖండోబా

text: "ఖండోబా" అనే పేరు "ఖడ్గ" అనే పదం నుండి వ్యుత్పత్తి అయినది. ఖండోబా ఉపయోగించే ఆయుధం (ఖడ్గం) రాక్షసులను సంహరించడానికి, ఇక "బా" అనగా తండ్రి. "ఖండెరాయ" అనగా "ఖండోబా రాజు". "ఖండేరావు" అనీ అంటారు, ఇందులో పరలగ్నం "రావు" అనగా రాజు అని అర్థం.


title: ఖండోబా

text: సంస్కృత గ్రంథాలలో ఖండోబా అనగా మార్తాండ భైరవుడు లేక సూర్యుడు. సూర్యదేవుడు, మార్తాండుడు, శివుడు కలిసిన రూపం భైరవుడు.


title: ఖండోబా

text: "మల్లరి" లేదా "మల్హరి" అనేపదం "మల్ల" మరియు "అరి" (శత్రువు) కలసిన రూపం. దీని అర్థం "మల్ల అనే రాక్షసుని యొక్క శత్రువు". మల్హరి మహాత్మ్య గ్రంథాలను బట్టి మార్తాండ బైరవుడు "మల్ల" యొక్క దైర్యసాహసాలను మెచ్చుకొని తన పేరును "మల్లరి" (మల్ల యొక్క శత్రువు) గా తీసుకున్నాడు. ఇతర నామాలలో మల్లన్న మరియు మైలర అనేవికూడా ఉన్నాయి.


title: ఖండోబా

text: ఖండోబా కొన్ని సార్లు తెలంగాణలో మల్లన్న గాను, ఆంధ్ర ప్రదేశ్లో మల్లిఖార్జున స్వామిగానూ మరియు కర్ణాటకలో మైలార గానూ గుర్తించబడుతున్నాడు.


title: ఖండోబా

text: ఖండోబా యొక్క ప్రముఖ తైలవర్ణ చిత్రంలో మాల్సా ఖండోబా ఎదురుగా తెల్లని గుర్రంపై కూర్చున్నది. మల్సా రాక్షసుని ఛాతీపై ఈటెతో పొడుస్తుంది. ఒక కుక్క రాక్షసుని తొడపై కరుస్తుంది. గుర్రం తలపై కొడుతుంది. మరియొక రాక్షసుడు గుర్రం యొక్క కళ్ళేన్ని పట్టుకుని గదతో ఖండోబాపై దాడి చేస్తాడు. ఖండోబా గుర్రంపై నుండి కిందికి దిగుతూ కత్తిలో ఆ రాక్షసునిపై దాడి చేస్తాడు. ఇతర చిత్ర రూపాలలో రాక్షసుల తలలపై కాళ్ళు గల గుర్రంపై కూర్చుంటాడు. లేదా రాక్షసుల తలలు ఖండోబా మోకాలి క్రింద ఉంటాయి.


title: ఖండోబా

text: విగ్రహాలలో ఖండోబా లేదా మల్హర నాలుగు చేతులను కలిగి ఉండి వాటితో డమరుకం, త్రిశూలం, భండార పాత్ర మరియు ఖడ్గాన్ని కలిగి ఉంటాడు. ఖండోబా చిత్రాలలో తరచుగా మరాఠా సర్దార్ వస్త్రధారణ కలిగి ఉంటుంది. లేదా ముస్లిం పఠాన్ దుస్తులు కలిగి ఉంటుంది. తరచుగా ఖండోబా యోధినిగా ఒక గుర్రంపై గానీ లేదా తన భార్యలతో గానీ ఉన్నట్లు కనిపిస్తుంటాడు. కొన్ని చిత్రాలలో ఒకటి లేదా ఎక్కువ కుక్కలతో పాటు గుర్రంపై ఉన్న యోధునిగా కనిపిస్తాడు. ఖండోబాను శివలింగ రూపంలో కూడా కొలుస్తుంటారు. ఖండోబా దేవాలయాలలో తరచుగా రెండు రకాలు ఉన్నాయి. వాటిలో లింగం మరియు మానవరూప గుర్రంపై ఉన్న రూపం.


title: ఖండోబా

text: సాధారణంగా ఇతిహాసాల ప్రకారం దేవుడు (ఖండోబా) మరియు రాక్షసులు (మల్ల మరియు మణి) ల మధ్య యుద్ధంగా చెప్పబడింది. మల్హరి మహాత్య్మం అనే గ్రంథం దీనికి ప్రధాన వ్రాత వనరు. సంస్కృతంలో వ్రాయబడిన బ్రహ్మాండ పురాణంలో గల క్షేత్ర-ఖండ అనే అధ్యాయం నుండి ఖండోబా గురించి చెప్పబడింది. కానీ పురాణాల యొక్క ముఖ్య గ్రంథాలలో ఈ విషయాలు లేవు. ఆర్.సి ధేరె మరియు సొంథెర్మెర్ సంస్కృత మహాత్మ్యం అనేది 1460-1510 AD కాలంలో దేశాస్థ బ్రాహ్మణులు వారి కులదైవంగా ఖండోబాగా భావించారని వెల్లడించారు. సిద్ధపల్ కేశశ్రీ (1585) చే మరాఠీలో రచించబడిన విషయాలలో కూడా ఈ విషయాలు చెప్పబడినాయి. తరూవాత గల యితర గ్రంథాలైన జయాద్రి మహాత్య్మం అంరియు మార్తాండ విజయ లలో కూడా వనరున్నాయి. వీటిని గంగాధరుడు 1821 లోరాసాడు. మౌఖికంగా అనేక కథలు చెప్పబడినాయి.


title: ఖండోబా

text: ఇతిహాసం ప్రకారం "మల్ల" అనే రాక్షసుడు మరియు అతని తమ్ముడు "మణి" బ్రహ్మ దేవుని నుండి వరాలను పొందారు. భూమిపై గందరగోళం సృష్టిస్తూ ఋషులను యిబ్బందులకు గురిచేస్తుంటారు. ఇంద్రుడు మరియు విష్ణువులు వారిని సంహరించడానికి తగు సమర్థ్యం వారివద్ద లేదని అంగీకరించిన తరువాత సప్తర్షులు శివుని వద్దకు వెళ్ళి రక్షణ కల్పించవలసినదిగా వేడుకున్నారు. అపుడు శివుడు "మార్తాండ బైరవ" అవతారాన్ని పొందాడు. ఈ మహాత్య్మాన్ని ఖండోబాగా పిలుస్తారు. శివుడు నందిపై కూర్చుని దేవతల సైన్యానికి నాయకత్వం వహిస్తాడు. మార్తాండ భైరవుడు బంగారంలా మెరిసే సూర్యునిగానూ, పసుపుతో కప్పబడినట్లుగా వర్ణింపబడ్డాడు. ఈ రూపాన్ని హరిద్రగా పిలుస్తారు. మూడు కన్నులతో నెలవంకనుతలపై ధరిస్తాడు. రాక్షసుల సైన్యం కుక్కలచే వధించబడి చివరకు మల్ల మరియు మణి అనే రాక్షసులను ఖండోబా వధిస్తాడు. మరణిస్తున్నప్పుడు మణి పశ్చాతాపంతో తన తెల్లని గుర్రాన్ని ఖండోబాకు ఇచ్చి ఒక వరాన్ని కోరుతాడు. ఖందోబా యొక్క ప్రతీ విగ్రహం ఎదుట తాను ఉండే విధంగా, మానవ-దయ ఉత్తమమైనదిగానూ మరియు మేక మాంసాన్ని అర్పించాలనే వరాన్ని కోరుతాడు. అతడు కోరిన వరాన్ని ఖండోబ అనుగ్రహిస్తాడు. ఆ విధంగా ఖండోబా అర్థనారీశ్వరునిగా మారాడు. మల్ల కూడా దేవుని ఒక వరాన్ని కోరుతాడు. ప్రపంచాన్ని నాశనం చేయాలని మరియు మానవ మాంసాన్ని కోరుతాడు. రాక్షసుని అభ్యర్థనకు కోపగించిన ఖ్ండోబా అతని తలను ఖండిస్తాడు. ఆ తల దేవాలయం యొక్క మెట్లపై పడింది. ఈ పురాణం ప్రేం పురిలో రెండు లింగాలు ఎలా ఏర్పడ్డాయో కూడా వర్ణించింది..


title: ఖండోబా

text: వివిధ కథలలో ఖండోబాను జానపద దైవంగా శివుని యొక్క 11వ అవతారంగా చెబుతారు. ఖండోబా భార్యలు మాల్సా మరియు బనైలు శివును యొక్క భార్యలు అయిన పార్వతి మరియు గంగాదేవిలతో పోచ్లుతారు. లింగావత్ వాణి మల్సా సోదరుడు అయిన హెగాడి ప్రధాన్, విశ్వాసపాత్రమైన కుక్క ఖండోబాకు రాక్షసులను సంహరించడానికి సహాయపడతారు. గుర్రాన్ని రాక్షసుడైన మణి అందించాడు. హెగాడి ప్రధాన్, విశ్వాసపాత్రమైన కుక్క, గుర్రం మరియు రాక్షస సోదరులను వరుసగా విష్ణువు, కృష్ణుడు, నంది మరియు మధుకైకభులుగా భావిస్తారు.


title: ఖండోబా

text: ఖండోబాకు ఇద్దరు భార్యలు వివిధ కులాలకు చెందినవారు. దేవునికి మరియు కులాలకు మధ్య సాంస్కృతిక సంబంధమున్నది. అతనుకు గల ఇద్దరు భార్యలలో మాల్సా, బనై/బాను/బనుబాయి ముఖ్యమైనవారు. ఖండోబా భార్యలలో మాల్సా లింగాయత్ వైశ్య (బనియ, బణజిగ, బలిజ) కులానికి చెందినది మరియు రెండవ భార్య బనై యాదవ కులానికి చెందినది. వీరిలో మల్సాను సాంప్రదాయక పద్ధతులలో వివాహం చేసుకున్నాడు. బనైని ప్రేమించి వివాహం చేసుకున్నాడు. మల్సా అసూయ గలది మరియు మంచి వంటలు చేయగలది. బనైకు వంటలు రావు. తరచుగా వారిద్దరిమధ్య గొడవలు వస్తూండేవని కథలు ఉన్నాయి. మల్సా "సంస్కృతి"ని మరియు బనై "ప్రకృతి"ని సూచిస్తుంటాయి. వారిద్దరి మధ్య ఖండోబా కొలువై ఉంటాడు.


title: ఖండోబా

text: ఖందోబా భార్యలలో మల్సా హిందూ దేవతలైన మోహిని మరియు పార్వతి యొక్క ఉమ్మడి అవతారంగా చెబుతారు. ఆమె ధనికుడైన వ్యాపారి అయిన తీర్మార్‌సేఠ్ కు కుమార్తెగా జన్మించింది. దేవుని ఆదేశాల మేరకు ఖండోబా తీర్మర్ సేఠ్ కలలో కనిపించాడు. అతను కుమార్తెను ఖండోబా పుష్య పౌర్ణమి నాడు వివాహం చేసుకున్నాడు. ఆ కార్యక్రమంలో రెండు శివలింగాలు కనిపించాయి. ఈ కార్యక్రమాన్ని వార్షిక పండుగగా ప్రతీ పుష్య పౌర్ణమి నాడు జరుపుకుంటారు.


title: ఖండోబా

text: ఖండోబా భార్యలలో రెండవది బనై దేవరాజు ఇంద్రుని కుమార్తెగా చెబుతారు. క్రోధితుడైన ఇంద్రుడు ఈమెను భూమిపై వదిలివేసినపుడు యాదవులకు దొరుకుతుంది. ఆమె పెరిగి పెద్దదైన తరువాత ఆమెకు "జెరూరి" వద్ద వివాహమవుతుందని జ్యోతిషం చెబుతారు. అక్కడ ఆమె ఖండోబాతో ప్రేమలో పడుతుంది. అతను మొదటి భార్య మల్సాతో చదరంగం ఆడుతున్నపుడు అందులో ఓడిపోయినందున 12 సంవత్సరాలు దూరంగా ఉంటాడు. అతను గొర్రెల కాపరి యొక్క మారువేషంలో పాల్గొని బనాయి తండ్రికి సేవలను ప్రారంభించాడు. ఒకరోజు ఖండోబా మందలోని అన్ని గొర్రెలను మరియు మేకలను చంపుతాడు. బనై తండ్రి తన కుమార్తెను వివాహం చేస్తే అన్నింటిని మరల బతికిస్తానని చెబుతాడు. అయిష్టంగా అతను వివాహానికి అంగీకరిస్తాడు. వివాహం జరిగిన తరువాత తన నిజ రూపాన్ని అతనుకు తెలియజెస్తాడు. ఇంటికి వచ్చిన తరువాత మొదటి భార్య మల్సా ఖండోబా రెండవ వివాహాన్ని వ్యతిరేకిస్తుంది. భార్యల తగవులను పరిష్కరించడానికి ఖండోబా కొండ యొక్క పై భాగాన్ని మల్సాకు, దిగువ భాగాన్ని "బనై"కి ఇస్తాడు. అందువలన కొండ పై భాగంలో ఖండోబాతో పాటు అతని పెద్ద భార్య మల్సాతో కూడిన విగ్రహాలు ఉంటాయి. కొండ దిగువ భాగంలో గల విగ్రహాలలో అతని రెండవ భార్యతోపాటు దర్శనమిస్తాడు.


title: ఖండోబా

text: ఆంధ్రప్రదేశ్ లో మల్లన్న (మల్లిఖార్జునుడు), కర్ణాటక రాష్ట్రంలో మైలార అనే దేవుళ్ళని ఖండోబాగా కొందరు పరిశోధకులు భావిస్తారు. బ్రాహ్మణ హత్యతో సంబంధమున్న "భైరవుడు"గా కూడా ఖండోబాను భావిస్తుంటారు. ఆరాధకులు ఖండోబాను పాక్షిక అవతారాలైన భైరవుడు లేదా వీరభద్రునిగా కాకుండా శివుని యొక్క సంపూర్ణ అవతారంగా భావిస్తుంటారు. అతను రాక్షస రాజు యొక్క గుర్రం, ఆయుధాలు మరియు రాజ చిహ్నాలను స్వీకరించాడు. సాధారణ కథల ప్రకారం ఖండోబా విగ్రహాలు చెదల పుట్టలు లేదా భూమితో తయారైనవిగా ఉంటాయి. సాంధైమర్ చెప్పిన ప్రకారం మార్తాండ భైరవుడు (ఖండోబా) సూర్యుడు, శివుడి అవతారాల సమ్మిళిత అవతారం. ఆదివారాలు, బంగారం, పసుపు అనునవి సాంస్కృతికంగా సూర్యునితో సంబంధం కలవి. ఇవి ఆచారాల ప్రకారం ఖండోబాకు ముఖ్యమైనవి.


title: ఖండోబా

text: మరో సిద్ధాంతం ప్రకారం కార్తికేయుడే (స్కాందుడు) ఖండోబా అంటారు. కార్తికేయునికి, ఖండోబాకి మధ్య గల వివిధ పోలికబట్టి ఈ సిద్ధాంతం ప్రతిపాదించారు. వీరిద్దరూ పర్వతాలతో, యుద్ధంతో సంబంధం కలిగి ఉన్నారు. వారి ఆయుధాలు ఒకలాంటివే, వారిద్దరికీ ఇద్దరు భార్యలున్నారు. కుక్కతో, గుర్రంతో కూడా వీరిద్దరికీ సంబంధం కలిగి ఉంది. ఈ ఇద్దరు దైవాలకు చంపా షష్టి, సుబ్రహ్మణ్య షష్టి అనే పండగల విషయంలో కూడా సామ్యం ఉంది. ఈ రెండు పండగలూ ఒకే రోజు వస్తాయి.


title: ఖండోబా

text: మహారాష్ట్రలో శివుని అసలు రూపంలో ఆరాధిస్తారు. మహారాష్ట్రలోని కొన్ని కులాలలో శివుని అవతారంగా ఖండోబాను ఆరాధిస్తారు. మహారాష్ట్రలో ముఖ్యమైన కులదైవంగా ఖండోబాను భావిస్తుంటారు. దక్కను పీఠభూమిలో ఆరాధిస్తున్న దేవతలలో ఎక్కువమంది కొలుస్తున్న ముఖ్యమైన దైవం ఖందోబా. హిందువులలో మరాఠీలు ఎక్కువగా ఖండోబాను కొలుస్తుంటారు. కొన్ని బ్రాహ్మణ కులాలు, బోయలు . అడవులలో వేటగాళ్ళు, వైశ్య జాతి వారైన బనియాలు లేదా బణజిగలు లేదా బలిజలు, మరియు శూద్యులు ఖండోబాను యోధుడు, వ్యవసాయం, పశుపోషణకు సంబంధించిన దైవంగా భావిస్తారు. దక్కన్ లోని మరాఠాలు మరియు బునాబీలు, దంగర్ యాదవులు, గ్రామ రక్షకులు మరియు రమోషీ కాపలాదారులు వంటి గుర్తించబడని గిరిజనులకు ఖండోబా సంప్రదాయం ప్రధానంగా రైతు వర్గాలను కలిగి ఉంటుంది. పూర్వం అంటరానివారుగా భావించిన మహార్లు మరియు మంగ్ లు, బోయవాళ్ళు, తోటమాలి మరియు దర్జీ వృత్తివారు, కొంతమంది బ్రాహ్మణులు మరియు కొంతమంది ముస్లింలు కూడా ఖండోబాను ఆరాధిస్తారు.


title: ఖండోబా

text: ఖండోబా ఒక కదాక్ (భీతి) దేవత అని నమ్ముతారు, అతను కుటుంబానికి విధులు ప్రకారం సరిగా ప్రవర్తించకపోయినా సమస్యలు వస్తాయని నమ్మకం. ఖండోబాను పసుపు, బెల్ పండు-ఆకులు, ఉల్లిపాయలు మరియు ఇతర కూరగాయలతో పూజిస్తారు. ఈ దేవతకు పురాన్ పోలీ అనే మిఠాయి లేదా ఉల్లిపాయలు మరియు వంకాయలతో తయారైన భరిత్ రొద్గా అనే వంటకాన్ని ప్రసాదంగా పెడతారు. ఖండోబా దేవాలయాలలో శాకాహార నైవేద్యాన్ని నివేదిస్తారు. ఐనప్పటికీ అనేకమంది భక్తులు అతనును మాంసాహార నివేదన మరియు మేక మాంసాన్ని దేవాలయ బయట నివేదిస్తారు.


title: ఖండోబా

text: ఖండోబా మతారాథన వ్యవస్థలో నవాస్ (మంచి పంట, మగబిడ్డ, ఆర్థిక పురోభివృద్ధి మొదలైన వరాలు యిచ్చే దానికి బదులుగా దేవునికి సేవ చేయడానికి ఒక ప్రమాణం) అతి ముఖ్యమైనవి. ఈ మొక్కులు తీర్కుకొనుటకు కొంతమంది పిల్లలు లేదా భక్తులు వారి శరీరాకలు నొప్పినిచ్చే కొక్కేలను కట్టుకోవడం లేదా మంటలలోనడవడం వంటివి చేస్తారు. ఈవిధమైన నవాస్ లను "సకమ భక్తి" అంటారు. ఆశతో పూజించే ఇటువంటి ఆరాధన "తక్కువ గౌరవం"గా భావించబడుతుంది. కానీ అత్యంత విశ్వసనీయ భక్తులు తమ దైవంతో కలసి ఉండడాన్ని మాత్రమే అత్యాశగా భావిస్తారు. ఖండోబాను భూకేళ అని కూడా పిలుస్తారు. అటువంటి భక్తులలో మార్తాండ విజయ ఒకరు.


title: ఖండోబా

text: ఖండోబా కోసం పూర్వం అంకితమైన బాలురను వఘ్య ( లేదా అక్షరాలా "పులులు") మరియు బాలికలను మురళి అని పిలుస్తారు. కానీ ప్రస్తుతం ఖండోబాకు బాలికలను వివాహం చేసే వ్యవస్థ అక్రమమైనది. బ్యాగ్యాలు ఖండోబా గాయకులుగానూ మరియు వారికివ్ వారు ఖండోబా యొక్క కుక్కలుగా భావించుకుంటారు. మురళీలు అతను యొక్క వేశ్యలుగా (దేవంగనలు లేదా దేవదాసీలు) గా వ్యవహరించబడతారు. ఈ వ్యాఘ్యాలు మరియు బాలికలైన మురళీలు ఖండోబాను కీర్తిస్తూ పాటలు పాడుతూ నృత్యాలు చేస్తారు. వారు ఖండోబా కథలను జాగరణలలో - పూర్తి రాత్రి పాటలు పాడే పండగలలో పాటల ద్వారా తెలియజేస్తారు. మరొక సంప్రదాయం ఆచారంలో విరాస్ (నాయకులు) చేత కర్మ-ఆత్మహత్యలు చేసుకుంటారు. పురాణం ప్రకారం అంటరానివాడైన మాంగ్ (మాతంగ) జెరూరి వద్ద దేవాలయం యొక్క స్థాపన కొరకు ఖండోబా ఎల్లప్పుడు జెరూరీలో ఉండిపోవాలనే కోరికతో బలిదానం చేస్తాడు.


title: ఖండోబా

text: ఇతర ఆచారాలలో ఖండోబా వ్యాఘ్ర లేదా దేవర్షి శరీరంలోకి ప్రవేశిస్తాడనే నమ్మకం ఉంది. మరొక ఆచారంలో ప్రతిజ్ఞ లేదా వార్షిక కుటుంబ ఆచారం నెరవేర్చడానికి గొలుసు-బద్దలు చేసే చర్యగా ఉంది. ఈ గొలుసు శివుని మెడచుట్టూ గల పాముగా భావిస్తారు.


title: ఖండోబా

text: ఖండోబాను ముస్లింలు కూడా ఆరాధిస్తారు. ఇది అతని ఆలయాల శైలిలో కూడా ప్రతిబింబిస్తుంది. అతన్ని మల్లు అనీ, ముస్లిం భక్తులలు అజ్మత్ ఖాన్ అనీ పిలుస్తుంటారు. అతన్ని ఈ సందర్భంలో ఒక ముస్లింగా చిత్రీకరిస్తారు. మొఘల్ ఆక్రమణదారుడైన రాజు ఔరంగజేబ్, ఖండోబా అధికారం ద్వారా జెజురి నుంచి పారిపోవాల్సి వచ్చింది. ఈ ప్రత్యేకమైన ముస్లిం లక్షణాలలో కొన్ని అతని గుర్రం వెనుక పాథన్ యొక్క మాదిరిగా కనిపించాయి, అతని భార్యలలో ఒకరు ముస్లిం, మరియు అతని గుర్రపుపనివాడు జెజురిలో ఒక ముస్లిం. తన భక్తులు ప్రధానంగా ముస్లింలు అని మార్తండ విజయ తెలియజేసాడు.


title: ఖండోబా

text: దక్కను ప్రాంతంలో సుమారు 600 దేవాలయాలు ఖండోబాకు అంకితమైనవి. అతని దేవాలయాలు ఉత్తరాన నాసిక్, మహారాష్ట్ర నుండి దక్షిణాన కర్ణాటకలోని థావన్‌గెరె వరకు ఉన్నాయి. పశ్చిమాన మహారాష్ట్రలోని కొంకణ్ నుండి తూర్పున పశ్చిమ ఆంధ్రప్రదేశ్ వరకు ఉన్నాయి.


title: ఖండోబా

text: ఖండోబాను పూజించే 11 నియమాల కేంద్రాలు లేదా జాగ్రుత్ క్షేత్రాలలో దైవాన్ని "జాగ్రుత్" అని పిలుస్తారు. వాటిలో ఆరు మహారాష్ట్రలోనూ మిగిలినవి కర్ణాటక లోనూ ఉన్నాయి. ఖండోబా యొక్క ఆలయాలు కోటలను పోలి ఉంటాయి, అతని రాజ్య రాజధాని జెజురి. ఖండోబా అలయాలలోని పూజారులు గురవాస్, బ్రాహ్మణులు కారు. ఖండోబా ముఖ్య దేవాలయాలు:


title: నాస్‌డాక్

text:
నాస్‌డాక్ స్టాక్ మార్కెట్ () ఒక అమెరికన్ స్టాక్ ఎక్స్చేంజ్. ఇది న్యూయార్క్ లోనే ఉన్న న్యూయార్క్ స్టాక్ ఎక్స్ఛేంజ్ తరువాత ప్రపంచంలో అతి పెద్ద స్టాక్ ఎక్స్చేంజ్. ఈ ఎక్స్చేంజ్ Nasdaq, Inc. అనే సంస్థ స్థాపించింది. ఇదే సంస్థ నాస్‌డాక్ నార్డిక్ (పూర్వం ఓఎంఎక్స్ గా ప్రసిద్ధి), నాస్‌డాక్ బాల్టిక్ అనే స్టాక్‌మార్కెట్ నెట్‌వర్క్‌లను నడుపుతోంది.
నాస్‌డాక్ (NASDAQ) అనేది నేషనల్ అసోసియేషన్ ఆఫ్ సెక్యూరిటీస్ డీలర్స్ ఆటొమేటెడ్ కొటేషన్స్ (National Association of Securities Dealers Automated Quotations") కు సంక్షిప్త రూపం. ఇది 1971లో నేషనల్ అసోసియేషన్ ఆఫ్ సెక్యూరిటీస్ డీలర్స్ సంస్థచే ప్రారంభించబడింది.ఈ సంస్థ నాస్‌డాక్ నుండి తన పెట్టుబడులను 2000-2001లో ఉపసంహరించుకుంది. నాస్‌డాక్ స్టాక్ మార్కెట్‌ను Nasdaq, Inc.అనే సంస్థ స్వంతదారుగా నిర్వహిస్తున్నది. ఈ సంస్థ షేర్లను 2002 జూలై 2 నుండి స్వంత స్టాక్ ఎక్స్చేంజిలో లిస్ట్ చేస్తున్నది.


title: నాస్‌డాక్

text: 1971, ఫిబ్రవరి 8లో ఈ స్టాక్ మార్కెట్ ప్రారంభమైనప్పుడు ఇది ప్రపంచంలో మొట్టమొదటి ఎలెక్ట్రానిక్ స్టాక్ మార్కెట్. మొదట్లో ఇది వాణిజ్యానికి కాక కేవలం "కొటేషన్ సిస్టమ్"కు మాత్రమే ఎలెక్ట్రానిక్ పద్ధతిని ఉపయోగించేది. .


title: నాస్‌డాక్

text: కాలం గడిచే కొద్దీ నాస్‌డాక్ ఆటోమేటెడ్ ట్రేడింగ్ సిస్టమ్‌ను అవలంబించింది. ఇది అమెరికాలో ఆన్-లైన్ ట్రేడింగ్ ప్రారంభించిన మొదటి స్టాక్‌మార్కెట్‌గా పేరుగడించింది. ఈ స్టాక్ ఎక్స్చేంజ్ మైక్రోసాఫ్ట్, ఆపిల్, సిస్కో, ఒరాకిల్, డెల్ వంటి కొత్తగా అభివృద్ధి చెందుతున్న కంపెనీలను ఆకర్షించి వాటి ఆధునీకరణ కొరకు ఐ.పి.ఓకు సహకరించింది.


title: నాస్‌డాక్

text: 1992లో ఈ స్టాక్ ఎక్స్చేంజ్ లండన్ స్టాక్ ఎక్స్చేంజ్‌తో చేతులు కలిపి కాపిటల్ మార్కెట్ కొరకు మొదటి అంతర్జాతీయ బంధనాన్ని ఏర్పరచింది.


title: నాస్‌డాక్

text: 2000, మార్చి 10వ తేదీన నాస్‌డాక్ సూచీ 5,132.52 ఉన్నత స్థాయికి చేరుకుని ఏప్రిల్ 17 నాటికి 3227 పాయింట్లకు పడిపోయి, తరువాతి 30 నెలలలో 78 శాతానికి పడిపోయింది.


title: నాస్‌డాక్

text: 2018 జనవరి 3వ తేదీన మార్కెట్ చరిత్రలో తొలిసారి నాస్‌డాక్ 7,000 పాయింట్ల మైలురాయిని అధిగమించి నిలిచింది. 2017 చివరలో ఇంట్రాడేలో ఈ స్థాయికి చేరుకున్నప్పటికీ ముగింపు సమయానికి వెనకడుగు వేసింది. ప్రధానంగా టెక్నాలజీ ఇండెక్స్ 1.4 శాతం పురోగమించడంతో అధికంగా 103 పాయింట్లు (1.5 శాతం) జంప్‌చేసి 7,007 వద్ద ముగిసింది.


title: నాస్‌డాక్

text: 2006లో ఈ సంస్థ లైసెన్స్‌డ్ జాతీయ సెక్యూరిటీస్ ఎక్స్చేంజ్ స్థాయికి చేరుకుంది.


title: నాస్‌డాక్

text: 2007లో ఈ సంస్థ ఓఎంఎక్స్ సంస్థతో విలీనమై తన పేరును నాస్‌డాక్ ఓఎంఎక్స్ గ్రూప్‌గా మార్చుకుంది.


title: నాస్‌డాక్

text: ఈ స్టాక్‌ఎక్స్చేంజ్ జాబితాలో నమోదు కావాలంటే ఆ కంపెనీ యునైటెడ్ స్టేట్ సెక్యూరిటీస్ అండ్ ఎక్స్చేంజ్ కమిషన్ వద్ద రిజిస్టర్ చేసుకుని ఉండాలి మరియు కనీస ఆస్తులు, మూలధనం, పబ్లిక్ వాటాలు, షేర్ హోల్డర్లు ఉండాలి. ఈ సంస్థలో ప్రస్తుతం 3295 కంపెనీలు లిస్టింగులో ఉండగా వాటిలో 4 భారతీయ కంపెనీలు ఉన్నాయి.


title: నాస్‌డాక్

text: 2016 నవంబరులో అడెనా ఫ్రైడ్‌మాన్ ఈ సంస్థ ఛీఫ్ ఆపరేటింగ్ ఆఫీసర్ పదవి నుండి ఛీఫ్ ఎక్జిక్యూటివ్ ఆఫీసర్‌గా పదోన్నతిని పొందించి. అమెరికాలోని ప్రధాన స్టాక్ ఎక్చేంజి నడుపుతున్న తొలి మహిళగా ఆమె రికార్డు సృష్టించింది. 2016లో ఈ సంస్థ కంపెనీల లిస్టింగు సంబంధిత లావాదేవీల ద్వారా 272 మిలియన్ డాలర్లు సంపాదించింది.


title: నాస్‌డాక్

text:
నాస్‌డాక్‌లో లిస్ట్ అవుతున్న భారతీయ కంపెనీల జాబితా:
జూన్ 2015 నాటికి నాస్‌డాక్ స్టాక్ మార్కెట్ అది ఫిబ్రవరి 1971లో ప్రారంభమైనప్పటి నుండి 9.24 శాతం వార్షిక సగటు వృద్ధిరేటును సాధించింది. 2009 జూన్ నాటి ఆర్థిక మాంద్యం తరువాత ప్రతి యేటా 18.29 శాతం వృద్ధి చెందుతూ ఉంది.


title: జోగినపల్లి సంతోష్

text:
జోగినపల్లి సంతోష్ టీన్యూస్ వ్యవస్థాపకుడు, తెలంగాణ ముఖ్యమంత్రి కేసీఆర్ అంతరంగికుడు.13ఏళ్లుగా ఆయనతో పాటే ఉన్నారు. 2018 లో టీఆర్ఎస్ ప్రధాన కార్యదర్శిగా బాధ్యతలు చేపట్టిన ఆయన రాజ్యసభకు ఎంపికయ్యారు.
కరీంనగర్ జిల్లా, బోయినపల్లి మండలం కొదురుపాకలో 1976, డిసెంబరు 7న జన్మించారు.
ప్రాథమిక విద్య కరీంనగర్ లో పూర్తి చేసిన సంతోష్..ఉన్నత విద్య హైదరాబాద్ లో పూర్తి చేశారు.పూణే యూనివర్సిటీ నుంచి ఎంబీఏ పట్టా పొందారు. పర్సనల్ మేనేజ్ మెంట్ లో మాస్టర్స్ చేశారు.
తల్లిదండ్రులు రవీందర్ రావు, శశికళ. భార్య రోహిణి. ఇద్దరు పిల్లలు ఇషాన్, శ్రేయాన్.
ఉద్యోగానికి వెళ్లాల్సిన సమయంలోనే.. కేసీఆర్ పిలుపు మేరకు రాజకీయాల్లోకి వచ్చారు.2001లో టీఆర్ఎస్ ఏర్పాటులో కీలక పాత్ర పోషించారు. 2004లో హరీష్ రావు మంత్రి బాధ్యతలు తీసుకున్న తర్వాత.. కేసీఆర్ వ్యక్తిగత సహాయకుడిగా పనిచేశారు.అప్పటి నుంచి ఆయన వెంటే ఉన్నారు
ఓవైపు రాజకీయాల్లో కొనసాగుతూనే.. కేసీఆర్ సలహాతో టీన్యూస్ ఛానెల్ ఏర్పాటు చేశారు. దానికి ఎండీగా వ్యవహరిస్తున్నారు.


title: మెర్సల్

text: మెర్సల్ 2017లో విడుదలైన తమిళ భాషలో వెలువడిన యాక్షన్ థ్రిల్లర్ సినిమా.ఈ సినిమాకు అట్లీ, కె. వి. విజయేంద్ర ప్రసాద్, ఎస్.రమణ గిరివాసన్ (మాటలు) రచనా సహకారం అందించగా అట్లీ దర్శకత్వం వహించాడు. విజయ్ ఈ సినిమాలో సమంత, నిత్య మేనన్, కాజల్ అగర్వాల్ సరసన త్రిపాత్రాభినయం చేశాడు. ఈ చిత్రానికి ఎ.ఆర్.రెహమాన్ సంగీత దర్శకత్వం వహించగా, జి.కె.విష్ణు ఛాయాగ్రహణాన్ని, రూబెన్ కూర్పును చేపట్టారు.


title: మెర్సల్

text: ఈ సినిమా నిర్మాణం ఫిబ్రవరి 2017లో ప్రారంభమైంది. ఈ చిత్రంలో సత్యరాజ్, ఎస్.జె.సూర్య, వడివేలు మొదలైన వారు నటించారు. ఈ సినిమా శ్రీ తెనదల్ ఫిలింస్ సంస్థ నిర్మించిన 100వ చిత్రం కావడం విశేషం. ఈ సినిమా 2017, అక్టోబర్ 18వ తేదీన దీపావళి పండుగనాడు ప్రపంచవ్యాప్తంగా విడుదల అయ్యింది. ఈ సినిమా తెలుగు డబ్బింగ్ అదిరింది 2017, నవంబర్ 9వ తేదీన విడుదలైంది. ఈ సినిమా హిందీ వెర్షన్ గోల్డ్‌మైన్స్ టెలిఫిలింస్ సంస్థ ద్వారా విడుదల కానున్నది.


title: మెర్సల్

text: ఈ సినిమా వాణిజ్యపరంగా విజయవంతమైంది. ప్రపంచవ్యాప్తంగా ₹251 కోట్ల ($39.5 మిలియన్ల) వ్యాపారం చేసి తమిళ సినిమా చరిత్రలో ఐదవ అత్యంత ఆదాయం పొందిన చిత్రంగా పేరు గడించింది. కాగా ఇది విజయ్ సినీ జీవితంలో అత్యధిక వ్యాపారం చేసిన చిత్రం. ఈ సినిమా 100రోజులు ఆడింది. ఈ సినిమా యునైటెడ్ కింగ్‌డమ్ నేషనల్ ఫిల్మ్ అవార్డులకు ఉత్తమ విదేశీ చిత్రం కేటగరీలో ప్రతిపాదించబడింది. విజయ్ ఇదే అవార్డుకు ఉత్తమ సహాయనటుడు విభాగంలో పరిశీలనకు ప్రతిపాదించ బడ్డాడు.


title: మెర్సల్

text: డాక్టర్ మారన్ (విజయ్) నిస్వార్థపరంగా వైద్య వృత్తిని కొనసాగిస్తుంటాడు. కేవలం ఐదు రూపాయలకే వైద్యం అందిస్తుంటాడు. వెట్రి (విజయ్) పాపులర్ మెజిషియన్. డాక్టర్ మారన్ అందించిన అత్యుత్తమ వైద్య సేవలకు గుర్తింపుగా ఫ్రాన్స్ దేశం అవార్డు ప్రకటిస్తుంది. ప్యారిస్‌లో జరిగే కార్యక్రమంలో అవార్డు అందుకొంటాడు. అదే సమయంలో వెట్రీ మ్యాజిక్ ప్రదర్శన ప్యారిస్‌లో జరుగుతుంది. మ్యాజిక్ ప్రదర్శనలో భాగంగా ప్రపంచ గుర్తింపు పొందిన డాక్టర్‌ను వెట్రీ చంపి పగ తీర్చుకొంటాడు. డాక్టర్‌ను చంపిన వెట్రీ కూడా మారన్ మాదిరిగా ఉండటంతో మారన్‌ను పోలీసులు అరెస్ట్ చేస్తారు. మారన్ అరెస్ట్‌ను చూసి ప్రపంచంలోనే గుర్తింపు పొందిన డేనియల్ (ఎస్‌జే సూర్య) కంగుతింటాడు. ఆ తర్వాత మారన్‌ను చంపేందుకు ప్రయత్నిస్తుంటాడు. మారన్‌ను డేనియల్ ఎందుకు చంపాలనుకొంటాడు? మారన్‌ను చూసి భయపడాల్సిన అవసరం డేనియల్ ఎందుకు ఏర్పడింది. ఇక ఈ కథకు కాజల్ అగర్వాల్, సమంత, నిత్యమీనన్ ఏ విధంగా తోడ్పాడ్డాడు అనే విషయాలకు సమాధానమే మెర్సల్ చిత్రం.


title: మెర్సల్

text: సేవ కోసం కాకుండా పక్కా బిజినెస్‌గా మారిన వైద్య వృతిపై దర్శకుడు సంధించిన సినీ విమర్శనాస్త్రం మెర్సల్ చిత్రం. వైద్య రంగంలో జరిగే కమిషన్ల దందా, ప్రైవేట్ హాస్పిటల్స్ దందాను దర్శకుడు అట్లీ కళ్లకు కట్టినట్టు చూపించాడు. ఈ రకమైన కథకు హృదయాన్ని పిండి వేసే సన్నివేశాలను బలంగా చిత్రించాడు. సినిమా తొలి భాగంలో యాక్సిడెంట్ గురైన ఓ బాలిక ఎపిసోడ్స్ ప్రేక్షకులను కంటతడి పెట్టించేతగా ఉంది. డబ్బుకు ఆశపడి కొందరు వైద్యులు చేసే దుర్మార్గాలను పచ్చిగా చూపించబడింది.


title: మెర్సల్

text: రెండవ సగంలో ఓ గ్రామ పెద్ద వెట్రి మారన్ (విజయ్) కథ ఫ్లాష్ బ్యాక్‌తో ఆరంభమవుతుంది. పేదల కోసం పరితపించే వెట్రీ మారన్ క్యారెక్టర్ చక్కగా రూపొందించాడు. ఇక వెట్రీ మారన్ భార్య (నిత్యమీనన్) నటన సెకండాఫ్‌కు ప్రాణం పోసింది. గర్భవతి అయిన నిత్య మీనన్ వైద్యుల దుర్మార్గానికి గురై ప్రాణాలు కోల్పోయే ఎపిసోడ్ సినిమాకు హైలెట్. వెట్రీ మారన్ చనిపోయే ఎపిసోడ్‌లో యాక్షన్ పార్ట్ అద్భుతంగా చిత్రీకరించారు.అట్లీ దర్శకత్వంలో విజయ్ నటించిన "తెరి" విజయవంతమయ్యాక ఆ జోడీతో మరొక ప్రాజెక్టు కోసం శ్రీ తెనదల్ ఫిలింస్ సంస్థ సెప్టెంబరు 2016లో ఒప్పందం కుదుర్చుకుంది. ఈ సినిమా కథ కోసం "", "బజరంగి భాయిజాన్ " వంటి సూపర్ హిట్ సినిమాలకు కథను అందించిన కె. వి. విజయేంద్ర ప్రసాద్ను ఎంపిక చేశారు. ఈ చిత్రంలో యాక్షన్ సన్నివేశాలను అనల్ అరసు డైరెక్ట్ చేశాడు. అట్లీ సినిమాలకు పనిచేసేఎ జార్జ్ సి. విలియమ్స్ అనే కెమెరామాన్ ఈ చిత్రానికి అనుకున్నారు కానీ మరొక ప్రాజెక్టుతో సంఘర్షణ కారణంగా జి.కె.విష్ణుకు ఈ సినిమా ద్వారా కెమెరామాన్‌గా తొలి అవకాశం లభించింది. ఈ సినిమాలో నటించడానికి విజయ్ కొన్ని ఇంద్రజాల కిటుకులు మేసిడోనియాకు చెందిన గోగో రెక్విమ్, కెనడాకు చెందిన రామన్ శర్మ, బల్గేరియాకు చెందిన డానీ బెలెవ్ అనే ముగ్గురు ఇంద్రజాలికుల వద్ద నేర్చుకున్నాడు.


title: మెర్సల్

text: ఈ చిత్రంలో ముగ్గురు ప్రముఖ నటీమణులు కాజల్ అగర్వాల్, నిత్య మేనన్ మరియు సమంతలను ఎన్నుకున్నట్లు నిర్మాతలు జనవరి 2017లో ప్రకటించారు. ఎస్.జె.సూర్య, సత్యరాజ్, కమెడియన్ వడివేలు, కోవై సరళ, సత్యన్, రాజేంద్రన్‌లను మిగిలిన పాత్రలకు ఎంపిక చేసుకున్నారు. ఎస్.జె.సూర్య ఈ సినిమాలో విలన్ పాత్రను పోషించాడు. సంగీత దర్శకుడు ఎ.ఆర్.రెహమాన్, ఎడిటర్ రూబెన్, కాస్ట్యూమ్ డిజైనర్ నీరజ కోన, కెమెరామ్యాన్‌గా జి.కె.విష్ణు (తొలి అవకాశం)లను సాంకేతిక వర్గంలో చేర్చుకున్నారు. ముందు నిత్య మేనన్ పాత్రకోసం జ్యోతికను తీసుకోవాలని భావించారు కాని కారణాంతరాల వల్ల ఆ అవకాశం నిత్య మేనన్‌కు దక్కింది.


title: మెర్సల్

text: ఈ సినిమా ముహూర్తం షాట్ చెన్నైలోని ఆదిత్యరాం స్టూడియోలో 2017 ఫిబ్రవరి 1వ తేదీన తీశారు. ఈ చిత్రం యూనిట్ ఒక పాటను రాజస్థాన్ లోని జైసల్మేర్‌లో వేసవి కాలంలో మండే ఎండలలో చిత్రించారు. ఈ చిత్రంలోని కొన్ని సన్నివేశాలను పోలండ్ , మేసిడోనియా దేశాలలో చిత్రీకరించారు. మన దేశంలో ఈ సినిమాకు చెందిన షూటింగు చెన్నై, రాజస్థాన్‌కు చెందిన జై సల్మేర్, ఆంధ్రప్రదేశ్‌కు చెందిన కోనసీమ ప్రాంతాలలో జరిగింది. దక్షిణ భారతదేశ ఫిలిం ఎంప్లాయీస్ ఫెడరేషన్ చేసిన నిరవధిక సమ్మె కారణంగా ఈ సినిమా షూటింగులో జాప్యం ఏర్పడింది.


title: మెర్సల్

text: ఈ సినిమా పాటలు వివేక్ వ్రాయగా ఎ.ఆర్.రెహమాన్ సంగీతం సమకూర్చాడు. ఈ సినిమా ఆడియో 2017 ఆగస్టు 20న సోనీ మ్యూజిక్ సంస్థ విడుదల చేసింది. ఈ విడుదల కార్యక్రమాన్ని సన్ టి.వి. ప్రత్యక్ష ప్రసారం చేసింది. ఈ సినిమా పాటలను విడుదలైన పది రోజులలో 100 మిలియన్ల మంది విని తమిళ సినీ సంగీత ప్రపంచంలో ఒక రికార్డు సృష్టించారు.


title: మెర్సల్

text: ఈ సినిమా దీపావళి పండుగ సందర్భంగా 2017, అక్టోబర్ 18న విడుదల అయ్యింది.


title: మెర్సల్

text:
ఈ సినిమా ప్రపంచ వ్యాప్తంగా మొదటి వారంలో 170 కోట్లను వసూలు చేసింది. 12 రోజులలో ఈ సినిమా వసూళ్లు 200 కోట్ల లక్ష్యాన్ని అధిగమించింది. అందులో 130 కోట్లు ఒక్క భారత దేశం నుండి వసూలయ్యింది. మిగిలిన 70 కోట్లు మలేసియా, శ్రీలంక, అమెరికా, ఇంగ్లాండు దేశాల నుండి వసూలయ్యింది. ఈ సినిమా విజయ్ సినీ జీవితంలో 100 కోట్ల క్లబ్బులో చేరిన మొట్టమొదటి సినిమా.
ఈ సినిమాపై విమర్శకుల నుండి అనుకూలమైన సమీక్షలు, విమర్శలు వచ్చాయి. హిందుస్తాన్ టైమ్స్ పత్రిక ఈ సినిమాకు 5 పాయింట్లకు గాను 3 పాయింట్ల రేటింగు ఇవ్వగా, టైమ్స్ ఆఫ్ ఇండియా పత్రిక 3.5 స్టార్ల రేటింగును ఇచ్చింది.


title: మెర్సల్

text: ఈ సినిమా విడుదలకు ముందు అనేక సంస్థలు ఈ సినిమాలో వ్యక్తం చేసిన అనేక అభిప్రాయాలను వ్యతిరేకించాయి. భారత దేశంలోని అధికార పార్టీ అయిన భారతీయ జనతా పార్టీ ఈ సినిమా కథానాయకుడు విజయ్ సినిమాలో జి.ఎస్.టి విషయంపై, డిజిటల్ ఇండియా పథకంపై గుప్పించిన విమర్శలపై తీవ్రంగా మండిపడింది., ఆ సన్నివేశాలను తొలగించాలని ఆ పార్టీ డిమాండ్ చేసింది. అయితే విపక్షాలు, అనేక మంది తమిళ సినిమా ప్రముఖులు అధికారపక్షం చేస్తున్న డిమాండ్లు భావప్రకటనా స్వేచ్ఛకు భంగం వాటిల్లే విధంగా ఉన్నాయని పేర్కొంటూ సినిమాకు అండగా నిలిచాయి.


title: మెర్సల్

text: తమిళనాడు ప్రభుత్వ డాక్టర్ల సంఘం వంటి అనేక వైద్య సంఘాలు ఈ సినిమాలో ప్రభుత్వ ఆసుపత్రులలో డాక్టర్లను నీచంగా చిత్రించడాన్ని ఖండించాయి.


title: ఏ మంత్రం వేసావె

text:
ఏ మంత్రం వేసావె 2018 మార్చి 9 న విడుదలైన తెలుగు చిత్రం. శ్రీధర్ మర్రి దర్శకత్వంలో గోలీసోడా ప్రొడక్షన్స్ బ్యానర్ పై నిర్మించిన ఈ చిత్రంలో విజయ్ దేవరకొండ, శివాని నటించారు..
నిఖిల్  (విజ‌య్ దేవ‌ర‌కొండ) ఆన్‌లైన్ గేమింగ్‌కు బానిసైన యువ‌కుడు. ఇంటి నుండి బ‌య‌ట‌కు రాకుండా ఆన్‌లైన్ గేమ్స్‌లోనే కాలం గ‌డుపుతుంటాడు. ఓ రోజు అతడికి రాగ్స్ అలియాస్ రాగ‌మాలిక (శివానీ సింగ్) ప‌రిచ‌యం అవుతుంది. నిఖిల్ కి పేరు చెప్పకుండా అత‌న్ని ఆట ప‌ట్టిస్తుంటుంది. రాగ్స్‌తో స్నేహం చేయాల‌నుకుంటాడు నిఖిల్ . అయితే త‌న‌ని క‌ల‌వాలంటే నిజ జీవితంలో ఓ ఆట ఆడి గెల‌వాల‌నే షరతు పెడుతుంది రాగ్స్. త‌న నిబంధ‌న‌లకు ఒప్పుకున్న నిఖిల్ .. ఆమెను క‌లుసుకునే ప్ర‌య‌త్నంలో రాగ్స్‌కు ఓ ప్ర‌మాదం ఉంద‌ని తెలుసుకుంటాడు. రాగ్స్‌ను కాపాడే ప్ర‌య‌త్నంలో నిఖిల్ చాలా స‌మ‌స్య‌ల‌ను ఎదుర్కొంటాడు. ఆ స‌మ‌స్య‌లేంటి? చివ‌రికి నిఖిల్ , రాగ్స్ ఒక‌ట‌య్యారా? అనే విష‌యాలు మిగిలిన కథలో భాగం.


title: వేమిరెడ్డి ప్రభాకరరెడ్డి

text:
వేమిరెడ్డి ప్రభాకరరెడ్డి ఆంధ్రప్రదేశ్కు చెందిన ఒక రాజకీయ నాయకుడు. 2018లో ఇతడు వైఎస్ఆర్ కాంగ్రెస్ పార్టీ తరపున రాజ్యసభకు నామినేట్ అయ్యాడు.
వైఎస్ రాజశేఖర్‌రెడ్డి అభిమానిగా రాజకీయాల్లోకి ప్రవేశించిన వేమిరెడ్డి ప్రభాకరరెడ్డి 2014 ఎన్నికల్లో వైసీపీ అభ్యర్థుల గెలుపుకు తీవ్రంగా కృషి చేశాడు.రాష్ట్రవ్యాప్తంగా పారిశ్రామికవేత్తలు, పెట్టుబడిదారులు, పార్టీ అభిమానుల నుంచి ఆర్థిక వనరులను పార్టీకి సమకూర్చాడు. ఆ ఎన్నికల్లో వైసీపీ అధికారంలోకి వచ్చిఉంటే అప్పట్లోనే వేమిరెడ్డి ప్రభాకరరెడ్డికి రాజ్యసభ స్థానం దక్కేది. పార్టీ ఓడిపోయిన నేపథ్యంలో ఆ అవకాశం పార్టీ కీలకనేత విజయ సాయిరెడ్డికి దక్కింది. దీంతో జగన్‌పై కినుక వహించిన వేమిరెడ్డి ప్రభాకరరెడ్డి వైసీపీకి దూరమయ్యాడు. ఈ సమయంలోనే మానసికంగా టీడీపీకి దగ్గరయ్యాడు. రాజ్యసభ సీటు ఇస్తామంటే పార్టీలో చేరుతానని షరతు పెట్టాడు. అవసరం అయితే మూడో స్థానానికి పోటీ అభ్యర్థిగా అయినా పోటీ చేస్తానని, మొత్తం ఎన్నికల నిర్వహణ భారం తానే మోస్తానని వివరించాడు. అయితే దీనికి తెలుగుదేశం పార్టీ అధినేత చంద్రబాబు అంగీకరించలేదు. ముందు పార్టీలో చేరండి, పనిచేయండి ఆ తరువాత ఆలోచిద్దాం అనడంతో వేమిరెడ్డి ప్రభాకరరెడ్డి వెనక్కు తగ్గాడు. 2018లో మూడు రాజ్యసభ స్థానాలు ఖాళీ అయ్యే మరలా వైసీపీ పంచనచేరి తన లక్ష్యాన్ని సాధించాడు.


title: దార్ల రామచంద్రం

text:
దార్ల రామచంద్రం ( జననం: నవంబరు 15, 1960 ) తెలంగాణ ప్రాంతానికి చెందిన కథ రచయిత.
ఈయన 1960, 15 నవంబరు న వరంగల్ జిల్లాలోని డోర్నకల్ మండలం, గొల్లచర్ల గ్రామంలో జన్మించారు.


title: మిలియన్ మార్చ్

text: మిలియన్ మార్చ్ తెలంగాణ ఉద్యమం ఉవ్వెత్తున ఎగసిపడ్డ దినం 2011 మార్చి 10. తెలంగాణ ఉద్యమ కాలంలో ఆనాడు ప్రజలందరు కలిసి అద్భుతంగా విజయవంతం చేసిన కార్యక్రమం మిలియన్ మార్చ్. ఉద్యమకారులకు, ప్రజలకు అదో మానసిక స్థైర్యాన్ని ఇచ్చింది.తెలంగాణా జే ఎ సి మిలియన్ మార్చ్ కు పిలుపునిచ్చింది .తొలుత మిలియన్ మార్చ్ ను చాలా భారీ ఎత్తున జరపాలనేది తెలంగాణ జేయేసీ వ్యూహం. అయితే మార్చ్ 10 న జరగవలసిన ఇంటర్ మీడియట్ పరీక్షను వాయిదా వేస్తామని మాట ఇచ్చిన రాష్ట్ర ప్రభుత్వం తరువాత పరీక్ష వాయిదా వెయ్యలేదు దీంతో మిలియన్ మార్చ్ ను కొంచెం వెనకకు జరుపుదామని తెలంగాణ రాష్ట్ర సమితి ప్రతిపాదించింది. అయితే జేయేసీలోని బీజేపీ, సీ.పీ.ఐ. ఎం.ఎల్, ఇతర ఉద్యోగ, ప్రజా సంఘాలు మాత్రం ఈ కార్యక్రమాన్ని వాయిదా వేసుకోవద్దని గట్టిగా పట్టుబట్టాయి. దీనితో ప్రొ. కోదండరాం ఆధ్వర్యంలో జేయేసి ఒక రోజంతా చర్చించి చివరికి మధ్యేమార్గంగా మిలియన్ మార్చ్ ను ఒక ర్యాలీ రూపంలో జరపాలని నిర్ణయించాయి.ప్రజల నుంచి మిలియన్ మార్చ్ ప్రచారానికి అపూర్వ స్పందన రావడంతో టీఆర్ఎస్ తో పాటు కాంగ్రెస్, టీడీపీ, బీజేపీ, వామపక్షాలు కూడా కలసికట్టుగా కదిలాయి.తెలంగాణ ఉద్యమ చరిత్రలో మిలియన్ మార్చ్ ది ఓ ప్రత్యేక స్థానం.


title: మిలియన్ మార్చ్

text: 2011 మార్చి 10న మార్చ్ చేసేందుకు ఉద్యమకారులు ముందస్తు వ్యూహాలు సిద్దం చేసుకున్నారు. మార్చ్ ను ఫెయిల్ చేయాలని సర్కారు నిర్భంధాన్ని ప్రయోగించింది. జిల్లాల బార్డర్లలో పోలీసుల దిగ్భంధాలు.. అడ్డంకులు.. బ్యారికేడ్లు.. ఇనుపకంచెలు.. తెలంగాణ వాదులను ఆపలేకపోయాయి. నగరమంతా పోలీసులను, పారామిలటరీ బలగాలను మోహరించినా ఫలితం లేకుండా పోయింది. ఇంటలిజెన్స్ వర్గాలు పసిగట్టలేనంత పక్కాగా ప్లాన్ చేసుకున్నారు తెలంగాణ వాదులు. ఇందిరాపార్క్ ఏరియాలోని ఓ ఫంక్షన్ హాల్ లో పెళ్ళి ఏర్పాట్లు చేసుకుని పెళ్ళి బృందంలా ట్యాంక్ బండ్ పైకి వచ్చారు మధ్యాహ్నం వరకే 10 తెలంగాణ జిల్లాల్లో పోలీసుల నిర్బంధం తీవ్రమైంది. మొత్తం తెలంగాణలో 1,00,000 మంది ప్రజలను ముందస్తుగా అదుపులోకి తీసుకుంటే ఒక్క హైదరాబాదులోనే 11,000 మందిని అరెస్టు చేశారు .


title: కురు సామ్రాజ్యం

text: మధ్యయుగ వేద కాలంలో ఉత్తర భారతదేశంలోని ఢిల్లీ, హర్యానా, పంజాబ్, ఉత్తరాఖండ్ మరియు ఉత్తరప్రదేశ్ పశ్చిమ భాగం (దోయాబ్ ప్రాంతాలలో ఇనుప యుగం వేద భారతీయ-ఆర్య గిరిజన సమాజం కురు (సంస్కృతం: కురు) (సుమారు 1200 - క్రీ.పూ. 900) లో కనిపించింది. భారతీయ ఉపఖండంలో మొట్టమొదటి నమోదు చేయబడిన రాష్ట్ర-స్థాయి సమాజంగా అభివృద్ధి చెందింది.


title: కురు సామ్రాజ్యం

text:
కురు రాజ్యం తొలి వేద కాలం వేద వారసత్వాన్ని నిర్ణయాత్మకంగా మార్చుకుంది. వేద శ్లోకాలు సేకరించి చేస్తూ కొత్త ఆచారాలను అభివృద్ధి చేశాయి. ఇవి భారతీయ నాగరికతలో సాంప్రదాయిక శ్రాచువా ఆచారాలు అని పిలవబడే "సాంప్రదాయిక" సంశ్లేషణ " లేదా" హిందూ సంశ్లేషణ ". ఇది పరిక్షిత్ మరియు జానమేజయా (మొదటి)పాలనలో మధ్య వేద కాలం ప్రధాన రాజకీయ మరియు సాంస్కృతిక కేంద్రంగా మారింది. అయితే ఇది వేద కాలంలో (900 - క్రీ.పూ. 500) ప్రాముఖ్యతను కోల్పోయింది. " క్రీ.పూ. 5 వ శతాబ్దంలో మహాజనదకాలం నాటికి ఒక అయినప్పటికీ కురూ ప్రజలు వేదకాలం తరువాత కూడా కొనసాగి మహాభారత ఇతిహాసానికి వేదికగా మారారు.
కురు రాజ్యాన్ని అర్థం చేసుకునేందుకు ప్రధాన సమకాలీన వనరులు ప్రాచీన కాలపు గ్రంథాలు ఈ కాలంలో జీవిత వివరాలు మరియు చారిత్రక వ్యక్తులు మరియు సంఘటనలకు సంబంధించిన ఇతిహాసాలు వివరిస్తున్నాయి.కురు రాజ్య సమయ-ఫ్రేమ్ మరియు భౌగోళిక పరిధి (వేద సాహిత్యం యొక్క వేదాంత అధ్యయనముచే నిర్ణయించబడినది) పురావస్తు పెయింటెడ్ గ్రే వేర్ (బూడిదరంగులో చిత్రీకరించిన పాత్రలు) సంస్కృతితో తన అనురూపాన్ని సూచిస్తుంది. ఏదేమైనా, కురుస్ గురించి సంప్రదాయాలు మరియు అనేక పురాణగాధలతో మహాభారతం పురాణ గాథను అందించాయి.


title: కురు సామ్రాజ్యం

text: కురూ ప్రజల ఉనికి ఋగ్వేదం తరువాత వేద సాహిత్యంలో ప్రముఖంగా కనుపించింది. కురూ ప్రజలు ప్రారంభ ఇండో-ఆర్యన్ల శాఖగా గంగా-జమున దోయాబ్ మరియు ఆధునిక హర్యానాలను పాలించింది. వేద కాలం తరువాత పురాణకాల చారిత్రక దృష్టి పంజాబ్ నుండి హర్యానా మరియు దోయాబ్ మరియు కురు వంశానికి తరలించబడింది.


title: కురు సామ్రాజ్యం

text:
ఈ ధోరణి హర్యానా మరియు దోయాబ్ ప్రాంతంలో బూడిదవర్ణ పాత్రలు స్థావరాల సంఖ్య మరియు పరిమాణానికి అనుగుణంగా ఉంటుంది. కురుక్షేత్ర జిల్లా పురావస్తు సర్వేలు క్రీ.పూ. 1000 నుండి 600 వరకు కాలం గడువు కోసం మరింత క్లిష్టమైన (ఇంకా పూర్తిగా పట్టణీకరించబడినది) మూడు-అంచెల సోపానక్రమం వెల్లడైంది. క్లిష్టమైన లేదా అభివృద్ధి చెందుతున్న ప్రారంభ రాష్ట్రాన్ని సూచిస్తూ,
గ్యాంగాలోయ మిగిలిన భాగంలో (సాధారణ "ప్రధాన ప్రాంగణాల్లో ఉనికిని సూచిస్తూ" కొన్ని "సచ్ఛీల కేంద్ర ప్రదేశాల" తో) రెండు అంతస్తుల పరిష్కారంతో విభేదిస్తుంది. బూడిదవర్ణపాత్రల అనేక ప్రాంతాలు చిన్న వ్యవసాయ గ్రామాలు అయినప్పటికీ, అనేక బూడిదవర్ణపాత్రల ప్రాంతాలుగా వర్ణించబడే ప్రాంతాలు పెద్ద స్థిరనివాసాలుగా ఉద్భవించాయి; వీటిలో అతిపెద్దవి క్రీ.పూ. 600 ల తర్వాత పెద్ద నగరాలలో ఉద్భవించిన విస్తృతమైన కోటల కంటే చిన్నవి మరియు సరళమైనవి అయినప్పటికీ పలకలు లేదా కంచెలు మరియు పైకప్పులతో కప్పబడిన భూమితో నిర్మించబడ్డాయి.


title: కురు సామ్రాజ్యం

text: పది రాజ్యాల యుద్ధం తరువాత భరత మరియు పురు తెగలకు మధ్య సంధి మరియు విలీనం ఫలితంగా మధ్య వైదిక కాలంలో బృహత్తరమైన కురు తెగ ఏర్పడింది. కురుక్షేత్ర ప్రాంతంలోని అధికార కేంద్రంగా కురుస్ వేద కాలంలో మొదటి రాజకీయ కేంద్రంగా ఏర్పడింది. సుమారుగా క్రీ.పూ 1200 నుండి క్రీ.పూ 800 వరకు ఆధిపత్యంలో ఉన్నారు. మొట్టమొదటి కురు రాజధాని అసంధివత్ సమీపంలో ఉంది.హర్యానాలో ఆధునిక అస్సాంద్తో గుర్తించబడింది. తరువాత సాహిత్యం ఇంద్రప్రస్థ (ఆధునిక ఢిల్లీ) మరియు హస్తినాపుర ప్రధాన కురు రాజధాని నగరాలుగా సూచిస్తుంది.


title: కురు సామ్రాజ్యం

text:
అధర్వవేద (XX.127) "కురుస్ రాజు" పరీక్షిత్, ఒక అభివృద్ధి చెందుతున్న, సంపన్న రాజ్యం గొప్ప పాలకుడుగా ప్రశంసించింది. శతపథ బ్రాహ్మణ వంటి ఇతర చివరి వేద గ్రంథాలు పరీక్షిత్ కుమారుడు మొదటి జన్మేజయ జ్ఞాపకార్ధం అశ్వమేధయాగం చేసిన గొప్ప విజేత.
వైద్యం లేని సాల్వా (లేదా సాల్వి) తెగ ద్వారా ఓడిపోయిన తరువాత కురాస్ క్షీణించింది మరియు వేద సంస్కృతి యొక్క కేంద్రం తూర్పును పంచాల రాజ్యంగా మార్చింది, ఉత్తర ప్రదేశ్లో.
The Kurus declined after being defeated by the non-Vedic Salva (or Salvi) tribe, and the center of Vedic culture shifted east, into the Panchala realm, in Uttar Pradesh.


title: కురు సామ్రాజ్యం

text: 3] హిందూపురం వరదలు [1] మరియు కురు కుటుంబానికి చెందిన తిరుగుబాటుల కారణంగా నాశనం కావడంతో, తరువాత వేద సంస్కృత సాహిత్యం ప్రకారం, కురాస్ రాజధాని తరువాత దిగువ దోయాబ్లో కౌసాంబికి బదిలీ చేయబడింది. [13] [14] ] [note 1]


title: కురు సామ్రాజ్యం

text: వేద కాలంలో (క్రీస్తుపూర్వం 6 వ శతాబ్దం నాటికి), కురు రాజవంశం వరుసగా కురు మరియు వాట్సా జనపదాస్గా రూపొందాయి, ఇవి ఎగువ దోయాబ్ / ఢిల్లీ / హర్యానా మరియు దిగువ దోయాబ్లపై పాలవుతాయి. కురు రాజవంశం యొక్క వట్టా శాఖ కౌన్హంబి మరియు మథుర వద్ద శాఖలుగా విభజించబడింది. [16]


title: కురు సామ్రాజ్యం

text: as well as because of upheavals in the Kuru family itself. In the post Vedic period (by the 6th century BCE), the Kuru dynasty evolved into Kuru and Vatsa janapadas, ruling over Upper Doab/Delhi/Haryana and lower Doab, respectively. The Vatsa branch of the Kuru dynasty further divided into branches at Kaushambi and at Mathura.


title: ద్వారక (2017 సినిమా)

text: ద్వారక 2017, మార్చి 3న విడుదలైన తెలుగు చలనచిత్రం. శ్రీనివాస రవీంద్ర దర్శకత్వం వహించిన ఈ చిత్రంలో విజయ్ దేవరకొండ, పూజ ఝవేరి, ప్రకాష్ రాజ్, మురళీ శర్మ, బలిరెడ్డి పృథ్వీరాజ్, రఘుబాబు, ప్రభాకర్ గౌడ్, కృష్ణభగవాన్, షకలక శంకర్, ఉత్తేజ్, నవీన్, గిరిధర్ ముఖ్యపాత్రలలో నటించగా, సాయి కార్తిక్ సంగీతం అందించారు.


title: ద్వారక (2017 సినిమా)

text: ఎర్ర శీను (విజయ్) ఒక చిల్లర దొంగ. అనుకోకుండా ఒక రోజున ఒక అపార్ట్‌మెంట్‌పై బాబా అయిపోతాడు. డబ్బులు బాగా వస్తాయని అతను కమిట్ అయిపోతే, అతనెవరో తెలిసిన వాళ్లు శ్రీనుని అడ్డం పెట్టుకుని బిజినెస్ చేస్తారు. అక్కడ్నుంచి పారిపోదాం అనుకుంటాడు కానీ తను ప్రేమించిన వసుధ (పూజ) కనిపించే సరికి అక్కడే వుండిపోతాడు. అయితే తనలాంటి మోసగాడిని ప్రేమించలేనని వసుధ చెప్పేసరికి తానొక దొంగనని ప్రెస్‌మీట్ పెట్టి చెప్పేస్తాడు. తర్వాత అతని జీవితం ఎలాంటి మలుపులు తిరుగుతుంది, అతడి ప్రేమ ఏ విధంగా సుఖాంతమవుతుందనేది మిగతా కథ.


title: మిడిల్ క్లాస్ అబ్బాయి

text: ఎంసీఏ (మిడిల్ క్లాస్ అబ్బాయి) (ఆంగ్లం: "MCA - Middle Class Boy") వేణు శ్రీరామ్ దర్శకత్వంలో 2017లో విడుదలైన ఒక తెలుగు సినిమా. ఈ సినిమాను దిల్ రాజు శ్రీ వెంకటేశ్వర క్రియేషన్స్ బ్యానర్‌పై నిర్మించాడు. ఈ సినిమాలో భూమిక, నాని ప్రధాన పాత్రలలో నటించగా, సాయిపల్లవి, విజయ్ వర్మ సహాయ పాత్రలలో కనిపిస్తారు. ఈ చిత్రానికి దేవిశ్రీ ప్రసాద్ సంగీతాన్ని అందించాడు.ఈ సినిమా 2017 డిసెంబరు 21వ తేదీన విడుదల అయ్యింది. వదిన, మరిది మధ్య ప్రేమానుబంధాన్ని తెలిపే సినిమాలు చాలానే వచ్చినా..పూర్తి స్థాయిలో వదినను విలన్ బారీ నుండి కాపాడుకునే మరిది అనే బ్యాక్‌డ్రాప్‌లో వచ్చిన మొదటి సినిమా ఇది.


title: మిడిల్ క్లాస్ అబ్బాయి

text: మధ్య తరగతి కుటుంబానికి చెందిన నాని (నాని)కి చిన్నతనంలో అమ్మచనిపోవడంతో అన్న (రాజీవ్ కనకాల) తమ్ముడంటే వల్లమాలిన ప్రేమ. తమ్ముడికి అన్నే సర్వస్వం. అయితే వదిన జ్యోతి (భూమిక చావ్లా) రావడంతో అన్నతమ్ముళ్ల మధ్య దూరం పెరుగుతుంది. దానికి కారణం వదిన అనే ఫీలింగ్‌లో ఉంటాడు. నాని చదువు పూర్తయినా ఉద్యోగం రాక ఇంట్లోనే వుంటుంటాడు. తనకు చాలా టాలెంట్ వున్నా, ఉద్యోగం కోసం ప్రయత్నం చేయకపోవడంతో ఇంట్లో నానా పనులు చెప్పి దారిలో పెట్టాలనుకుంటుంది వదిన. అందుకే దూరంగా వెళ్లి హైదరాబాద్ లో బాబాయ్, పిన్నిలతో కలిసి ఉంటాడు.


title: మిడిల్ క్లాస్ అబ్బాయి

text: అన్నయ్య ఉద్యోగ శిక్షణ నిమిత్తం ఢిల్లీకి వెళ్లడం, రవాణాశాఖలో పనిచేసే జ్యోతికి వరంగల్ ట్రాన్స్‌ఫర్ కావడంతో గత్యంతరం లేని పరిస్థితుల్లో నాని కూడా వదినతో అక్కడికి వెళ్లాల్సి వస్తుంది.


title: మిడిల్ క్లాస్ అబ్బాయి

text: వరంగల్ వచ్చిన నానికి పల్లవి (సాయి పల్లవి)ని చూసి ప్రేమలో పడిపోతాడు. పల్లవి స్పీడు..నాని ప్రేమ ఈ రెండు కలగలిసి ..తొలిచూపులోనే పల్లవి పెళ్ళి ప్రపోజల్ తెస్తుంది. అయితే ఆ పెళ్ళి ప్రపోజల్ కి ఫిదా అయిన నాని ఆమె ప్రేమలో మునిగి తేలుతుంటాడు.


title: మిడిల్ క్లాస్ అబ్బాయి

text:
ఈ తరుణంలో శివశక్తి ట్రావెల్స్ యజమాని శివ (విజయ్)కు .. రవాణాశాఖలో పనిచేసే జ్యోతికి మధ్య వైరం కలుగుతుంది. ఆ వైరంతో శివ జ్యోతిని చంపేందుకు కుట్రపన్నుతాడు. ఆ కుట్రను తెలుసుకున్న మరిది నాని కుటుంబాన్ని కాపాడేందుకు ప్రయత్నం చేస్తాడు. అయితే జ్యోతిని పదిరోజుల్లో చంపేస్తానని..అలా చంపకుంటే ఆమెను ఏమీ చేయకుండా వదిలేస్తానని నాని దగ్గర చాలెంజ్ చేస్తాడు శివ. అలాగే ఈ పదిరోజులు తన వదినను కాపాడుకుంటానని శివ దగ్గర చాలెంజ్ చేస్తాడు నాని. ఈ పోటీలో ఎవరు గెలుస్తారు? ఈ పరిస్థితుల్లో వదినను ఎలా రక్షించుకొన్నాడు? తొలిచూపులోనే సాయి పల్లవి పెళ్ళి ప్రపోజ్ చేయడానికి వెనుక ఉన్న కారణం ఏమిటీ? ఏ ఉద్యోగం, పనిపాట లేకుండా తిరిగే నానికి పల్లవితో పెళ్ళి కుదిరిందా? అనే ప్రశ్నలకు సమాధానమే ఎంసీఏ (మిడిల్ క్లాస్ అబ్బాయి) చిత్ర కథ.దేవిశ్రీ ప్రసాద్ ఈ సినిమా పాటలకు బాణీలు కట్టాడు.
ఈ చిత్రం బాక్సాపీస్ వద్ద తనదైన మార్కు వసూళ్లతో చరిత్ర సృష్టించింది. ఈ చిత్రం విడుదలైన నాలుగు రోజుల్లో 20 కోట్లను వసూలు చేసింది.


title: దోచేయ్

text: శ్రీ వెంకటేశ్వర సినీ చిత్ర పతాకంపై బి.వి.ఎస్.ఎన్. ప్రసాద్ నిర్మిస్తూ, సుధీర్ వర్మ రచన మరియు దర్శకత్వం వహించిన తెలుగు యాక్షన్ నేరచిత్రం 'దోచేయ్'. నాగ చైతన్య, కృతి సనన్ ప్రధాన పాత్రలలో బ్రహ్మానందం, రవిబాబు, పూజా రామచంద్రన్, పోసాని కృష్ణ మురళి ముఖ్యమైన పాత్రలలో నటించారు. సన్నీ ఎం.ఆర్. రిచర్డ్ ప్రసాద్ మరియు కార్తీక శ్రీనివాస్ వరుసగా సినిమాటోగ్రఫీ మరియు ఎడిటింగ్ను నిర్వహించారు. ఈ చిత్రం హైదరాబాద్లో ఫిలిం నగర్లో 2014 జూన్ 12 న అధికారికంగా ప్రారంభించబడింది మరియు హైదరాబాద్లో 2014 జూలై 14 న ప్రధాన ఫోటోగ్రఫీ ప్రారంభమైంది. ఈ చిత్రం 2015 ఏప్రిల్ 24 న విడుదలైంది. ఈ చిత్రం హిందీలో విద్రోహ్ గా పిలవబడింది


title: దోచేయ్

text: ఈ చిత్రం బ్యాంకు దొంగతనంతో మొదలవుతుంది, ఇందులో ఇద్దరు దొంగల ద్వారా స్థానిక బ్యాంకు నుండి 2 కోట్లు దొంగిలించబడతాయి. అయితే, వారు వారి బాస్ కు డబ్బు ఇవ్వకుండా దానితో పారిపోతారు.వాటాల్లో అపార్ధాలతో ఒకరినొకరు తుపాకీతో కాల్చుకొని చనిపోతారు. కథానాయకుడు చందు తండ్రి జైలులో ఉంటాడు ఆయనగుండెజబ్బుకు డబ్బు అవసరమై చందు చిన్న మోసాలతో డబ్బు సంపాదిస్తూ ఉంటాడు. అలాంటి సమయంలో ఒక రాజకీయనాయకునిద్వారా తండ్రి విడుదల, వైద్యానికి రెండుకోట్లు అవసరమౌతాయి. అక్కడికి వచ్చిన చందు ఆ అవకాసాన్ని ఉపయోగించుకొని డబ్బు తీసుకొని వెళ్ళిపోతాడు.


title: దోచేయ్

text: ఇద్దరు దొంగల బాస్ అయిన మాణిక్యం డబ్బు చందు దగ్గర ఉందని తెలుసుకొని చందు తండ్రిని చెల్లెని కిడ్నాప్ చేసి డబ్బి తీసుకొని రమ్మంటాడు. తన దగ్గర డబ్బు కాజేసే పోలీస్‌ఇంస్పెక్టర్‌ను సినీ ఏక్టర్ హీరో ద్వారా ఇరికించి డబ్బును మాణిక్యానికి ఇవ్వడానికి తెస్తాడు. అక్కడ డమ్మీ పోలీసుల ద్వారా అతడిని అరెస్ట్ చేయించి కోర్ట్‌లో అతడు చేసిన నేరాలన్నీ చేప్పేలా చేస్తాడు. తండ్రికి వైద్యం చేయించి జైలు నుండి విడిపిస్తాడు.ఏప్రిల్ 2013 చివరినాటికి సుధీర్ వర్మ తన ఇంటర్వ్యూలో తన విజయవంతమైన తొలి చిత్రం స్వామి రా రా తర్వాత స్టార్ హీరోగా దర్శకత్వం వహించనున్నాడు. [2] అక్టోబరు మొదట్లో మరియు 2014 జనవరిలో, సుధీర్ వర్మ తన రెండవ చిత్రంలో నాగ చైతన్య దర్శకత్వం వహిస్తారని వార్తలు వచ్చాయి. [3] [4] జూన్ మొదట్లో, ఈ ప్రాజెక్ట్ యొక్క ఉనికి అధికారికంగా ఒక పత్రికా ప్రకటన ద్వారా ధ్రువీకరించబడింది, ఈ చిత్రం కూడా శ్రీ వెంకటేశ్వర సినీ చిత్ర బ్యానర్ పై B. V. S. N. ప్రసాద్ నిర్మిస్తుంది, అదే సమయంలో స్వామి రారు యొక్క సాంకేతిక బృందం కూడా పనిచేస్తుందని పేర్కొన్నారు. [5] ఈ చిత్రం హైదరాబాద్లోని ఫిలిం నగర్ ఆలయంలో 2014 జూన్ 12 న అధికారికంగా ప్రారంభించబడింది. [6] [7]


title: దోచేయ్

text: ఆగస్టు మధ్యలో, ఈ చిత్రంలో పాత్రికేయులు మగడు అనే టైటిల్ను ఖరారు చేసారని తెలిసింది,


title: దోచేయ్

text: డిసెంబరు ఆరంభంలో, చిత్రం యొక్క సౌండ్ట్రాక్ జనవరి 2015 లో ఆవిష్కరించి, ఫిబ్రవరి చివర్లో లేదా మార్చి 2015 విడుదలకు షెడ్యూల్ చేయవలసి ఉంది. [13] అధికారిక నిర్ధారణ కొరకు ఎదురుచూసినప్పటికీ, ఈ చలన చిత్రం దోచేయ్ అని పేరు పెట్టబడింది. [14] తరువాత చైతన్య 2015 ఫిబ్రవరి 17 న తన ట్విట్టర్ పేజి ద్వారా దోచేయ్ అనే పేరును ధ్రువీకరించారు. [15]


title: గుదిబండ

text:
గుదిబండ దొంగపశువు మెడకు వ్రేలాడ గట్టు బరువుకొయ్య. ఆకతాయి పశువులను అదుపులో ఉంచడానికి దానిమెడలో బండను కడతారు. ఆ బరువుకు ఆ పశువు పరుగు పూర్తిగా ఆగిపోతుంది. ఆ బండా ముందుకు కదలదు. ఆ పశువునూ కదలనివ్వదు. భారంగా పరిణమించినవాడిని 'గుదిబండ' అనీ వ్యవహరిస్తాం.
గుది బండ అనేది గుండ్రంగా కానీ, కోలగా గాని ఉండే బరువైన చెక్క బండ. దీనికి ఒక ఇనప గొలుసును అమర్చి, అల్లరి పిల్లల కాలికి కట్టేవారు. సామాన్యంగా, అల్లరి ఎక్కువ చేస్తూ, చెట్లెక్కి, ఇరుగు పొరుగు ఇళ్ళల్లోకి పరుగులు పెడుతూ నానా అల్లరి, చిన్న చిన్న దొంగతనాలు చేసే పిల్లలకు ఈ గుది బండ వేసేవాళ్ళు. ఈ గుది బండ వెయ్యటం వల్ల ఆ పిల్లలు కదలటం కష్టం అయ్యి, చదువు మీద దృష్టి పెడతారని ఈ శిక్ష ఉద్దేశము. అదే కాక, గుది బండ అందరూ చూస్తారు, గేలి చేస్తారు, ఆ పిల్లవాడికి చాలా సిగ్గు కలుగుతుంది. కనీసం దీని వాల్ల అయినా వాళ్ళ అల్లరి తగ్గించుకుంటారు అని సంస్కరణ దృష్టితో వేసే శిక్ష ఇది. ఈ గుది బండ శిక్షను పాత సినిమా దొంగ రాముడులో చూడవచ్చు.


title: మైఖేల్ ఓ డయ్యర్

text: సర్ మైఖేల్ ఫ్రాన్సిస్ ఓ డయ్యర్ (28 ఏప్రిల్ 1864 – 13 మార్చి 1940) 1921 నుంచి 1919 వరకూ పంజాబ్ ప్రావిన్సుకు లెఫ్టినెంట్ గవర్నర్‌గా పనిచేశాడు. జనరల్ రెజినాల్డ్ డయ్యర్ చేసిన జలియన్ వాలాబాగ్ దురంతాన్ని సమర్థించి, "సరైన చర్య" అని పేర్కొన్నాడు. అందుకు ప్రతిగా ఈ దుర్ఘటన జరిగిన 21 సంవత్సరాలకు 1940లో లండన్‌లో విశ్రాంత జీవితాన్ని గడుపుతున్నప్పుడు భారతీయ విప్లవకారుడు ఉద్దమ్ సింగ్ చేతిలో హత్యకు గురయ్యాడు.


title: మైఖేల్ ఓ డయ్యర్

text: జాన్, మార్గరెట్ దంపతుల 14 మంది సంతానంలో ఆరవ కుమారునిగా ఐర్లాండులోని బారన్స్‌టౌన్‌లో మైఖేల్ ఫ్రాన్సిస్ ఓ డయ్యర్ జన్మించాడు. టులామూర్‌లోని సెయింట్ స్టానిస్‌లాస్ కళాశాలలో చదువుకుని, 1882లో భారత సివిల్ సర్వీసులకు ప్రవేశ పరీక్ష, 1884లో తుది పరీక్ష పాసయ్యాడు. ఆక్స్‌ఫర్డ్ విశ్వవిద్యాలయానికి చెందిన బాలియల్ కళాశాలలో తన రెండేళ్ళ ప్రొబేషన్ పూర్తిచేసుకుని, జ్యూరిస్‌పుడెన్స్‌లో ప్రథమ శ్రేణిలో ఉత్తీర్ణుడయ్యాడు.


title: మైఖేల్ ఓ డయ్యర్

text: 1885లో భారతదేశంలో ఉద్యోగంలో చేరాడు, పంజాబ్ ప్రావిన్సులోని షాపూర్‌లో మొదటి పోస్టింగు పొందాడు. భూమి శిస్తు నిర్ణయంలో ప్రత్యేకత, అనుభవం సాధించడంతో 1896లో పంజాబ్ భూమి, వ్యవసాయ రికార్డుల నిర్వహణకు డైరెక్టరుగా నియమితుడయ్యాడు; తర్వాతి ఏడాది అల్వార్, భరత్‌పూర్ రాష్ట్రాలకు కూడా భూమి శిస్తు నిర్ణయం విషయంలో ఇన్‌ఛార్జి అయ్యాడు.


title: మైఖేల్ ఓ డయ్యర్

text: చాలా కాలం వేచిచూశాకా, ఓ డయ్యర్‌కి లార్డ్ కర్జన్ పంజాబ్ నుంచి వాయువ్య సరిహద్దు ప్రావిన్సు ఏర్పాటుచేయడానికి చేసే ప్రయత్నాల్లో కీలకమైన భాగం అప్పగించాడు; కొత్త ప్రావిన్సుకు రెవెన్యూ కమిషనర్‌గా నియమితుడై 1901 నుంచి 1908 వరకూ పనిచేశాడు. 1908-1909 కాలంలో హైదరాబాద్ రాజ్యానికి రెసిడెంటుగా తాత్కాలిక బాధ్యతలు వహించాడు. 1910 నుంచి 1912 వరకూ మధ్యభారతంలో గవర్నర్-జనరల్ ప్రతినిధిగా పనిచేశాడు. 1908 జూన్‌లో అతనిని సీఎస్ఐగా నియమించారు.


title: మైఖేల్ ఓ డయ్యర్

text: 1912 డిసెంబరున మైఖేల్ ఓ.డయ్యర్ పంజాబ్‌ని పంజాబ్ లెఫ్టినెంట్ గవర్నర్‌గా నియమించారు, ఇదే పదవిలో డయ్యర్ 1919 వరకూ కొనసాగాయి.


title: చెన్నబోయిన కమలమ్మ

text: చెన్నబోయిన కమలమ్మ ( 1926 - మార్చి 11, 2018 ) తెలంగాణ రైతాంగ సాయుధ పోరాట యోధురాలు.


title: చెన్నబోయిన కమలమ్మ

text: ఈమె 1926 లో మహబూబాబాద్ జిల్లా నెల్లికుదురు మండలం, నైనాల గ్రామంలో రంగారావు, రంగమ్మ దంపతులకు జన్మించింది.


title: చెన్నబోయిన కమలమ్మ

text: చిన్నతనంలోనే మరిపెడ మండలం రాంపురం గ్రామానికి చెందిన చెన్నబోయిన ముకుందంతో వివాహం జరిగింది. నాడు గ్రామాల్లో కొనసాగుతున్న నిజాం నిరంకుశత్వం నిరసిస్తూ పోరాటానికి సిద్ధమయ్యారు. భారత కమ్యూనిస్టు పార్టీ పిలుపు మేరకు మద్దికాయల ఓంకార్ నాయకత్వంలో భర్త అప్పన్నతో కలిసి అజ్ఞాతంలోకి వెళ్ళిపోయింది. అయితే అప్పటికే ఆమెకు ఒక కుమారుడు ఉండగా, అత్త ఇంటి వద్ద వదిలేసి పోరాటంలో నిమగ్నమైంది. ఇదే క్రమంలో కొన్నాళ్ల తర్వాత పోరాట గమనంలో కమలమ్మ దంపతులకు రెండో కుమారుడు జన్మించాడు. ఈ సమయంలో సాయుధ పోరాటం త్రీవ స్థాయిలో ఉంది. పసిగుడ్డును ఎవరికైనా ఇవ్వాలంటూ పార్టీ తీర్మానించింది. దీంతో కమలమ్మ రక్త సంబంధం కన్నా, వర్గ సంబంధమే విలువైనదిగా భావించి దంపతులిద్దరూ ప్రజారక్షణ, సాయుధ దళాల ప్రాణాలే ముఖ్యమంటూ పసికందును అడవిలో ఒక గుర్తు తెలియని కోయ జాతి కుటుంబానికి దానం చేశారు. ఈమె ఆలపించిన విప్లవ గీతాలు, జానపదాలు ప్రజలను ఉర్రూతలూగించాయి. ఇందులో "సై...సై... గోపాలరెడ్డి.. నీవు నిలిచావూ ప్రాణాలొడ్డి.." తిరునగరి రామాంజనేయులు (ఆనాటి ఆజ్ఞాత కవి) వీరోచిత స్మారక గేయం దేశవ్యాప్తంగా పీడిత ప్రజల గుండెల్లో మారుమోగింది. వృద్ధాప్యంలో కూడా నిజాం నిరంకుశత్వంపై అనేక పాటలు ఆలపించారు.


title: చెన్నబోయిన కమలమ్మ

text: తెలంగాణ ప్రభుత్వం ఈమె చరిత్రను 8, 9 వ తరగతి సాంఘికశాస్త్రం పుస్తకాల్లో పాఠ్యాంశంగా చేర్చారు. అలాగే గతంలో ఈమెను నోబెల్ బహుమతికి అర్హురాలుగా పేర్కొంటూ జాతీయ మహిళా సమాఖ్య ప్రతిపాదించింది. కాని అనివార్య కారణాలతో యిది నిలిచిపోయింది. ఈమె ఉద్యమ జీవితాన్ని రష్యా, జర్మనీ దేశాలు పుస్తకాలలో పొందుపరిచాయి.ఈమె మార్చి 11, 2018 రోజున కిడ్నీ సంబంధ వ్యాధితో హైదరాబాద్ లోని కామినేని ఆస్పత్రిలో మరణించింది.


title: బాల్ చెక్ వాల్వు

text:
బాల్ చెక్ వాల్వు అనునది ఒక ఏకదిశ ప్రవాహ కవాటం.ఏకదిశ ప్రవాహ కవాటం అనునది ఒక ప్రత్యేక రకమైన కవాటం. ఏకదిశ ప్రవాహ కవాటంలో ద్రవం లేదా వాయువు ప్రవాహం కేవలం ఒకదిశలో మాత్రమే ప్రవహించును. వ్యతిరేక మార్గంలో ప్రవహించుటకు ప్రయత్నించిన వెంటనే కవాట తలుపు, కవాట ప్రవేశమార్గం/వాకిలిని మూసివేసి, ప్రవాహం వెనక్కి వెళ్ళకుండా నిరోదించును.
కవాటం అనగా ఒక వ్యవస్థ లేదా గొట్టంలో ప్రవహిస్తున్న ఒక ద్రవంలేదా వాయువు యొక్క ప్రవాహాన్ని పూర్తిగా నిలిపి వేయునది, లేదా పాక్షికంగా ప్రవహించునటుల నియంత్రణ చేయునది, లేదా ప్రవాహాన్ని పూర్తిస్థాయిలో గొట్టంలో ప్రవహించునటుల చేయు పరికరం.ఇందులో ప్రవాహాన్ని నియంత్రణ చేయు కవాటబిళ్ళ యొక్క కాడ పిడి కల్గి వుండి, ప్రవాహం వెళ్ళునపుడు పిడిని ఒకదిశలో తిప్పడం వలన వాల్వు తెరచు కొనును.గొట్టం నుండి ద్రవ/వాయు ప్రవాహం /ప్రసరణ లేనప్పుడు, కవాటం తనకు తానుగా మూసుకోదు. తిరిగి కవాటం పిడిని వ్యతి రేకదిశలో తిప్పినపుడు మాత్రమే మూసుకొనును.
ఏకదిశ ప్రవాహ కవాటంలో ద్రవం లేదా వాయువులు కేవలం ఒకదిశలో మాత్రమే ప్రవహించును.ఏకదిశ ప్రవాహ కవాటాన్ని ఆంగ్లంలో చెక్ వాల్వు అనియు మరియు నాన్ రిటర్నువాల్వు అంటారు.వ్యతిరేక దిశలో ప్రవహించుటను తనకు తాను స్వయం ప్రీరితంగా నిరోధించును. ఏకదిశ ప్రవాహ కవాటంఒక విధంగా రక్షణ కవాటం/సేఫ్టి వాల్వుగా పనిచేయును.ఉదాహరణకు గ్లోబ్ వాల్వు లేదా ప్లగ్ వాల్వు లేదా బాల్ వాల్వు లలో రెండు వైపులా ప్రవహించును. పైన పేర్కొన్న వాల్వులు అటోమాటిగా మూసుకోవు. గొట్టంలో ఒక ద్రవం కొంత పీడనంతో ఒక దిశలో ప్రవహిస్తూ, ఏదైనా కారణం చేత ప్రవాహం ఆగిన, ప్రవాహం వెళ్ళిన దిశలో/ మార్గంలో పీడనం ఎక్కువ ఉండుటచే, ద్రవం వెనక్కి ప్రవహించడం మొదలు పెట్టును.ఒక పంపు ద్వారా ద్రవం వెళ్ళుచు, పంపు ఆగిన గొట్టంలోని ద్రవం వ్యతిరేక దిశలో వెనక్కి పంపులోకి రావడం వలన పంపు/తోడు యంత్రం పాడై పో వును. ఒకవేళ కంప్రెసరు (వాయు సంకోచక యంత్రం) నుండి వాయువు పీడనంతో ప్రవహిస్తూ కంప్రెసరు ఆగిన, వాయువు ఎక్కువ పీడనం మరియు త్వరణంతో వెన్నక్కి ప్రవహించడం వలన కంప్రెసరు పాడగును. బాయిల రు పని చేయునపుడు అందులో తయారగు స్టీము అధిక పీడనం కల్గి వుండును. కావున బాయి లరులో వున్న పీడనం కన్న ఎక్కువ పీడనంతో నీటిని పంపు ద్వారా పంపిస్తారు. ఎప్పుడైతే పంపు ఆపిన వెంటనే, బాయి లరులో పీడనం ఎక్కువగా వుండటం వలన స్టీము + నీరు వెనక్కి పంపులోకి, మరియు ఫీడ్ వాటరు టాంకులోకి ప్రవేశించి నష్టం వాటిల్లును.


title: బాల్ చెక్ వాల్వు

text:
అందువలన ఎక్కువ పీడనం మరియు వేగంతో ఒక వ్యవస్థలో ద్రవం లేదా వాయువు ప్రవహిస్తున్నపుడు, ద్రవాన్ని లేదా వాయువును తోడుయంత్రం /పంపు ఆగినపుడు ప్రవాహం వెనక్కి ప్రవహించడం కుండా ఈ ఏకదిశ కవా టలు నిరోధించును. పంపుల ద్వారా నదులు, కాలువల నుండి నీటిని ఒవర్ హెడ్ ట్యాంకులను నీరును తోడునపుడు, పంపు ఆగిన, ఈ ఏకదిశ కవాటం లేనిచో ఒవర్ హెడ్ ట్యాంకులోని నీరంతా మరల కిందికి వచ్చును. బావుల నుండి, కాలువల నుండి నీటిని తోడు పంపుల సక్షను పైపు కింది భాగంలో వుండు ఫూట్ వాల్వ్ కూడా ఒకరకమైన ఏకదిశ కవాటమే.
బాల్ చెక్ వాల్వు ఒక ఏకదిశ ప్రవాహ కవాటం. బాల్ చెక్ వాల్వు అతి సాదా ఆకృతి నిర్మాణం వున్న ఏకదిశ ప్రవాహ కవాటం.ఇందులో ప్రవాహాన్ని అనుమతించు మరియు నిరోధించు కవాట తలుపు ఒక బంతి ఆకారంలో వుండటం వలన ఈ ఏకదిశ ప్రవాహ కవాటాన్ని బాల్ చెక్ వాల్వు అంటారు.తెలుగులో అయినచో కందుక ఏకదిశ ప్రవాహ కవాటం అనవచ్చును. ఈ రకపు కవాటాన్ని క్షితిజసమాంతర స్థితిలో మరియు క్షితిజలంబ స్థితిలో కూడా ఉపయోగించ వచ్చును.అయితే క్షితిజసమాంతర మరియు క్షితిజలంబ కవాటాల్లో నిర్మాణ పరంగా మౌలికమైన మార్పులు ఉన్నాయి. ప్రవాహాన్ని నిరోధించు లేదా అనుమతించు బాల్ బాడిలో స్వేచ్ఛగా వుండ వచ్చు, లేదా ఒక స్ప్రింగు వలన కవాట రంద్రాన్ని/ప్రవేశ మార్గాన్ని/వాకిలిని మూసి ఉంచును.
బాల వాల్వులోని భాగాలు
ఇది సాధారణంగా కాస్ట్ స్టీలు లేదా కాస్ట్ ఐరన్ తో చెయ్యబడి వుండును. క్షితిజసమాంతర వాల్వు అయినచో కవాటం మద్య భాగం కొద్దిగా ఉబ్బుగా గోళాకారంగా వుండును.ఈ గోళాకార భాగం ముందు భాగంలో కవాట రంధ్రంవుండును. క్షితిజలంబ కవాటం అయినా y ఆకారంలో లేదా మాములుగా గొట్టం ఆకారంలో వుంది స్ప్రింగు వుండ వచ్చును.గోళాకారంగా వున్న బాడీ మధ్యభాగం పై భాగాన ఒక కవరు/మూత బోల్టుల ద్వారా బిగించబడి వుండును.కవరు విప్పి బాల్ ను తనిఖి చెయ్యవచ్చు. బాడీ చివరలందు ఫ్లాంజిలు వుండును లేదా లోపలి వైపు మరలు వుండి ప్రవాహ పైపుకు బిగించెదరు.
ఇది గోళాకారంగావున్న లోహబంతి.బంతి యొక్క ఉపరితలం మీద నునుపైన ప్లాస్టికు లేదా టేఫ్లాను పొర /పూత వుండును.బంతి యొక్క వ్యాసం కవాటం యొక్క ప్రవాహ నాళం/బెజ్జం/వాకిలి కన్న ఎక్కువగా ఉండును.పంపు/తోడు యంత్రం యొక్క సామర్ధ్యం తక్కువ ఉన్నచో తక్కువ బరువు వున్న లోహంతో బాల్ చేస్తారు.
ఇది స్థితిస్థాపకత గుణం కల్గిన స్టెయిన్‌లెస్ స్టీలు కడ్డితో చెయ్యబడి వుండును.అయితే అన్ని బాల్ చెక్ వాల్వులు స్ప్రింగుకల్గి వుండవు.కొన్ని రకాల వాల్వులలో మాత్రమే వుండును.
పైపులో ప్రవాహం లేన్నప్పుడు కవాటంలోని బాల్ కవాట రంధ్రం/ప్రవేశ మార్గాన్ని మూసివుంచును. వాల్వులోకి ప్రవాహం మొదలవ్వగానే ప్రవాహం కలుగచేయు వత్తిడికి బాల్ వెనక్కి పైభాగాన వున్న కవరు/మూత వైపుకు నెట్టబడి కవాట ప్రవాహమార్గం తెరచుకుని ప్రవాహ ప్రసరణ జరుగును. ప్రవాహ వత్తిడికి బాల్ ప్రవాహం ఉపరితలంలో తేలుతూ వుండును. ప్రవాహం ఆగిపోగానే, బాల్ మీద అప్పటివరకు ఉన్న వత్తిడి సున్నా స్థాయికి పడిపోవడంతో బాల్ కిందికి దిగి, కవాట ప్రవాహ రంధ్రాన్ని మూసి వేయును.అదే సమయంలో వెనక్కి మళ్ళిన ప్రవాహం బాల్ మీద వ్యతిరేక దిశలో వత్తిడి కల్గచేయడం వలన బాల మరింత గట్టిగా కవాట మార్గాన్నీ మూసి వుంచడం వలన, ప్రవాహం వెనక్కి వెళ్ళదు.
25 మి.మీ (1") నుండి 350 (16") మిల్లీ మీటర్లవరకు ఉండును


title: బాల్ చెక్ వాల్వు

text:
1. బాల్ చెక్ వాల్వులను ఎక్కువగా పంపింగు స్టేషనులలో ఉపయోగిస్తారు.
2.రసాయన పరిశ్రమలలో, బ్లీచ్ ప్లాంట్లలో, ఆక్వేరీయంలలో, గనులలో, వాటరు ట్రీట్‌మెంట్ ప్లాంట్లలో, ఈత కొలనులలో, పవరు ప్లాంట్లలలో ఉపయోగిస్తారు


title: స్ప్లిట్ డిస్కు చెక్ వాల్వు

text:
స్ప్లిట్ డిస్కు చెక్ వాల్వు అనేది ఒక ఏకదిశ ప్రవాహ కవాటం.ఏకదిశ ప్రవాహ కవాటం అనునది ఒక ప్రత్యేక రకమైన కవాటం. ఏకదిశ ప్రవాహ కవాటంలో ద్రవం లేదా వాయువు ప్రవాహం కేవలం ఒకదిశలో మాత్రమే ప్రవహించును. వ్యతిరేక మార్గంలో ప్రవహించుటకు ప్రయత్నించిన వెంటనే కవాట తలుపు, కవాట ప్రవేశమార్గం/వాకిలిని మూసివేసి, ప్రవాహం వెనక్కి వెళ్ళకుండా నిరోదించును.
కవాటం అనగా ఒక వ్యవస్థ లేదా గొట్టంలో ప్రవహిస్తున్న ఒక ద్రవంలేదా వాయువు యొక్క ప్రవాహాన్ని పూర్తిగా నిలిపి వేయునది, లేదా పాక్షికంగా ప్రవహించునటుల నియంత్రణ చేయునది, లేదా ప్రవాహాన్ని పూర్తిస్థాయిలో గొట్టంలో ప్రవహించునటుల చేయు పరికరం.ఇందులో ప్రవాహాన్ని నియంత్రణ చేయు కవాటబిళ్ళ యొక్క కాడ పిడి కల్గి వుండి, ప్రవాహం వెళ్ళునపుడు పిడిని ఒకదిశలో తిప్పడం వలన వాల్వు తెరచు కొనును.గొట్టం నుండి ద్రవ/వాయు ప్రవాహం /ప్రసరణ లేనప్పుడు, కవాటం తనకు తానుగా మూసుకోదు. తిరిగి కవాటం పిడిని వ్యతి రేకదిశలో తిప్పినపుడు మాత్రమే మూసుకొనును.
ఏకదిశ ప్రవాహ కవాటంలో ద్రవం లేదా వాయువులు కేవలం ఒకదిశలో మాత్రమే ప్రవహించును. ఏకదిశ ప్రవాహ కవాటాన్ని ఆంగ్లంలో చెక్ వాల్వు అనియు మరియు నాన్ రిటర్నువాల్వు అంటారు.వ్యతిరేక దిశలో ప్రవహించు టను తనకు తాను స్వయం ప్రీరితంగా నిరోధించును. ఏకదిశ ప్రవాహ కవాటంఒక విధంగా రక్షణ కవాటం/సేఫ్టి వాల్వుగా పనిచేయును.ఉదాహరణకు గ్లోబ్ వాల్వు లేదా ప్లగ్ వాల్వు లేదా బాల్ వాల్వు లలో రెండు వైపులా ప్రవహిం చును. పైన పేర్కొన్న వాల్వులు అటోమాటిగా మూసుకోవు.గొట్టంలో ఒక ద్రవం కొంత పీడనంతో ఒక దిశలో ప్రవహిస్తూ, ఏదైనా కారణం చేత ప్రవాహం ఆగిన, ప్రవాహం వెళ్ళిన దిశలో/ మార్గంలో పీడనం ఎక్కువ ఉండుటచే, ద్రవం వెనక్కి ప్రవహించడం మొదలు పెట్టును.ఒక పంపు ద్వారా ద్రవం వెళ్ళుచు, పంపు ఆగిన గొట్టంలోని ద్రవం వ్యతిరేక దిశలో వెనక్కి పంపులోకి రావడం వలన పంపు/తోడు యంత్రం పాడై పో వును. ఒకవేళ కంప్రెసరు (వాయు సంకోచక యంత్రం) నుండి వాయువు పీడనంతో ప్రవహిస్తూ కంప్రెసరు ఆగిన, వాయువు ఎక్కువ పీడనం మరియు త్వరణంతో వెన్నక్కి ప్రవహించడం వలన కంప్రెసరు పాడగును. బాయిల రు పని చేయునపుడు అందులో తయా రగు స్టీము అధిక పీడనం కల్గి వుండును.కావున బాయిలరులో వున్న పీడనం కన్న ఎక్కువ పీడనంతో నీటిని పంపు ద్వారా పంపిస్తారు. ఎప్పుడైతే పంపు ఆపిన వెంటనే, బాయి లరులో పీడనం ఎక్కువగా వుండటం వలన స్టీము + నీరు వెనక్కి పంపులోకి, మరియు ఫీడ్ వాటరు టాంకులోకి ప్రవేశించి నష్టం వాటిల్లును.


title: స్ప్లిట్ డిస్కు చెక్ వాల్వు

text: అందువలన ఎక్కువ పీడనం మరియు వేగంతో ఒక వ్యవస్థలో ద్రవం లేదా వాయువు ప్రవహిస్తున్నపుడు, ద్రవాన్ని లేదా వాయువును తోడుయంత్రం /పంపు ఆగినపుడు ప్రవాహం వెనక్కి ప్రవహించడం కుండా ఈ ఏకదిశ కవాటాలు నిరోధించును. పంపుల ద్వారా నదులు, కాలువల నుండి నీటిని ఒవర్ హెడ్ ట్యాంకులను నీరును తోడునపుడు, పంపు ఆగిన, ఈ ఏకదిశ కవాటం లేనిచో ఒవర్ హెడ్ ట్యాంకులోని నీరంతా మరల కిందికి వచ్చును. బావుల నుండి, కాలువల నుండి నీటిని తోడు పంపుల సక్షను పైపు కింది భాగంలో వుండు ఫూట్ వాల్వ్ కూడా ఒకరకమైన ఏకదిశ కవాటమే.


title: స్ప్లిట్ డిస్కు చెక్ వాల్వు

text:
స్ప్లిట్ డిస్కు ఏకదిశ ప్రవాహ కవాటంలో కవాట తలుపు రెండు సమాన అర్ధ వృత్తాకార భాగాలుగా వుండి, ఒక కీలుచీలకు బిగించబడి వుండును.
కీలకానికి, తలుపులకు బిగించిన ఒక స్ప్రింగు వలన రెండు అర్ధవృత్తాకార భాగాలు వృత్తాకారంగా కవాట ప్రవాహ రంధ్రం/బెజ్జాన్ని మూసి ఉంచును.దీనిని డబుల్ డిస్కు చెక్ వాల్వు, ఇంకా వైఫెర్ చెక్ వాల్వు అనికూడా అంటారు.దీనీ డబుల్ డిస్కు చెక్ వాల్వు అనికూడా అంటారు


title: స్ప్లిట్ డిస్కు చెక్ వాల్వు

text:
చెక్ వాల్వులో ప్రధానంగా వున్న భాగాలు.
స్ప్లిట్ డిస్కు చెక్ వాల్వులను 2 అంగుళాల నుండి 48 అంగుళాల సైజు వరకు చేస్తారు.కవాటాన్నిపోత ఇనుము.కంచు,316 రకపు స్టెయిన్‌లెస్ స్టీలు, తక్కువ కార్బను ఉన్న ఉక్కు మరియు మోనెల్ వంటి లోహలతో చేస్తారు


title: స్ప్లిట్ డిస్కు చెక్ వాల్వు

text: స్ప్లిట్ డిస్కు చెక్ వాల్వు యొక్క బాడీ లేదా బాహ్య నిర్మాణం బటరుఫై వాల్వును పోలి వుండును.వాల్వు నిర్మాణం ఇంచుమించు అలాగే వుండును.బటరుఫై వాల్వులో కవాట తలుపు అఖండంగా వృత్తాకారంగా వుండగా, స్ప్లిట్ డిస్కు చెక్ వాల్వులో కవాట తలుపు రెండు సమ అర్ధవృత్తాకార తలుపుల ఆకారంలో వుండును.బాడీ కాస్ట్ ఐరన్ లేదా కాస్ట్ స్టీలుతో లేదా స్టెయిన్‌లెస్ స్టీలుతో చెయ్యబడి వుండును.


title: స్ప్లిట్ డిస్కు చెక్ వాల్వు

text:
కవాట తలుపు లేదా వాల్వు డిస్కు రెండు సమ అర్ధవృత్తాకార నిర్మాణం కల్గి వుండును.అర్ధ వృత్తాకార సమాంతర భాగంలో ఒకటి లేదా రెండు అంగుళికం వంటి బొడిపెలు వుండును.వీటి గుండా ఒక కీలు చీలను జొప్పించి తలుపులను వేలాడదీయుదురు. కీలు చీలకు రెండు తలుపులను వృత్తాకారంగా విడదీసి వుంచేలా స్ప్రింగు అమర్చబడి వుండును.స్ప్రింగు వత్తిడి వల్ల మామూలు స్థితిలో కవాట తలుపు వృత్తాకారంగా కవాట ప్రవాహ ద్వారాన్ని మూసి ఉంచును.ప్రవాహం మొదలైనపుడు, అది కవాట తలుపుల పై కల్గించు వత్తిడి/ పీడనం వలన స్ప్రింగు దగ్గరిగా నొక్కబడి O ఆకారంలో ఉన్న తలుపులు V ఆకారంలో దగ్గరగా నొక్కబడి, పైపులో ప్రవాహం మొదలగును.
ప్రవాహం ఆగగానే, స్ప్రింగువత్తిడి వలన తలుపులను మాములుగా O ఆకారంగా విస్తరింప చేసి, కవాట రంధ్రం/ద్వారాన్ని మూసి వేయును.
ఈ కీలుకే కవాట తలుపులను వేలాడ దీయుదురు.ఇది ఒక మడత బందులా తలుపులు కదులుటకు సహకరించును.
దీనిని స్థితిస్థాపక గుణం కల్గిన స్టెయిన్ లెస్ స్టీలుతో తయారు చేయుదురు. ఈ స్ప్రింగు మామూలు స్థితిలో కవాట తలుపులను గుండ్రంగా బిళ్ళలా వుండేలా చేయును.


title: స్ప్లిట్ డిస్కు చెక్ వాల్వు

text: ఈ వాల్వును ఎక్కువ ఉష్ణోగ్రత మరియు పీడనంవున్నప్రవాహలప్రసరణకు వాడవచ్చును.తీవ్రమైన రసాయనాలను, ఆమ్లాలను మరియు వాయువుల ప్రసరణకు వాడవచ్చును


title: ఈషా రెబ్బ(నటి)

text: ఈష రెబ్బ తెలుగు చలన చిత్రలలో నటించే నటి. ఆమె అంతకు ముందు... ఆ తరువాత... చిత్రం ద్వరా నటిగా పరిచయమైనది.


title: ఈషా రెబ్బ(నటి)

text: ఈషా ఏప్రిల్ 19 న జన్మించారు మరియు హైదరాబాద్, తెలంగాణలో పెరిగారు. ఆమే ఎం.బి.ఏ చేశారు. ఫేస్‌బుక్‌లో అమె చిత్రాలు చుసిన ఇంద్రగంటి మోహన కృష్ణ అమెను అంతకు ముందు... ఆ తరువాత... చిత్రంలో నటించటానికి ఎంపిక చేసారు.


title: ఈషా రెబ్బ(నటి)

text: ఈష అంతకు ముందు ఆ తరువాత. చిత్రం ద్వరా నటిగా పరిచయమైనది. ఈ చిత్రం బాక్స్ ఆఫీసు వద్ద విజయం సాధించింది.మరియు దక్షిణాఫ్రికాలో ఇంటర్నేషనల్ ఇండియన్ ఫిల్మ్ ఫెస్టివల్ లో ఉత్తమ చిత్రం కొరకు ప్రతిపాదించబడింది. ఆ తరువాత ఆమె బందిపొటు, అమి తుమి, మయా మాల్, దర్శకుడు,అ! మొదలైన చిత్రాలలో నటించింది.


title: చక్రవర్తుల లక్ష్మీనర్సమ్మ

text: డా. చక్రవర్తుల లక్ష్మీనర్సమ్మ తెలంగాణ రాష్ట్రానికి చెందిన ప్రముఖ కవయిత్రి, అభినవ మొల్ల బిరుదాంకితురాలు. ఈవిడ 2018 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.


title: చక్రవర్తుల లక్ష్మీనర్సమ్మ

text: ల‌క్ష్మీనర‌స‌మ్మ 1939, జ‌న‌వ‌రి 3వ తేదీన పొడిచేటి వీర రాఘ‌వాచార్యులు, న‌ర‌స‌మాంబ దంప‌తులకు ఖమ్మం జిల్లా, భద్రాచలంలో జ‌న్మించింది. భ‌ద్రాచ‌ల శ్రీ సీతారామచంద్ర‌స్వామి ఆల‌యంలో 60 సంవ‌త్సారాలు ప్ర‌ధానార్చ‌క ప‌ద‌విలో సేవ‌లందించాడు.


title: చక్రవర్తుల లక్ష్మీనర్సమ్మ

text: శార‌దా బిల్లు చ‌ట్టం ఉన్న ఆ స‌మ‌యంలో 9 సంవ‌త్స‌రాల‌కే ర‌హ‌స్యంగా లక్ష్మీనర్సమ్మ వివాహం జ‌రిగింది. అత్త, ఆడ‌ప‌డుచుల ఆర‌ళ్ళ‌తో ప్రారంభ‌మైన ఆమె వివాహ జీవితం సరిగా సాగలేదు. లక్ష్మీనర్సమ్మ ఇంటిలోని బావిలో త్రోసి వేయగా, పాలేర్లు ర‌క్షించి పుట్టింటికి చేర్చారు. స్వ‌యంగా ఇంట్లో ఉండి ప్రైవేటుగా ఆంధ్రా మెట్రిక్ పాసైంది. ఎస్.జి.బి.టి. ట్రైనింగ్ పూర్తిచేసి భ‌ద్రాచ‌లం మ‌ల్టీప‌ర్ప‌స్ ఉన్నత పాఠశాలలో ఉపాధ్యాయ వృత్తి చేప‌ట్టింది. ఉద్యోగం చేస్తూనే పి.యు.సి., బి.ఏ, ఎం.ఏ ప్ర‌థ‌మ శ్రేణిలో ఉత్తీర్ణ‌త సాధించింది.


title: చక్రవర్తుల లక్ష్మీనర్సమ్మ

text: లక్ష్మీనర్సమ్మ 7 సంవ‌త్స‌రాల వ‌య‌సులో గాంధీ మ‌హాత్ముని మ‌ర‌ణ‌వార్త విని “భార‌త జ‌న‌కుడు ఇక‌లేదు, గాంధీ తాత ఇక‌లేడు” అంటూ తన తొలి కవిత రాసింది. ఒక ప‌ది సంవ‌త్స‌రాలపాటు ఒయాసిస్సులు, విధి బ‌లీయం, పంట క‌ళ్ళం మొదలైన కథలను ప‌త్రికలు ర‌చించాయి. గోల్కొండ ప‌త్రిక, కృష్ణా ప‌త్రిక, ప్ర‌జామ‌త, మ‌నదేశం, తెలుగు తేజం, ఆంధ్ర‌ప్ర‌భ, జ్యోతి, ఆంధ్ర‌ప‌త్రిక, వార ప‌త్రిక‌లు లక్ష్మీనర్సమ్మ రచనలను ప్రోత్స‌హించాయి.


title: చక్రవర్తుల లక్ష్మీనర్సమ్మ

text: 1964 సంవ‌త్స‌రంలో భ‌ద్ర‌గిరి అనే న‌వ‌ల వ్రాసింది. మ‌హాక‌వి దాశ‌ర‌థి దానికి పీఠిక వ్రాశారు. 1981లో ‘రామ‌దాసు’ ప‌ద్య కావ్యం వ్రాశారు. క‌రుణ‌శ్రీ, జంధ్యాల పాప‌య్య శాస్త్రిగారు “అభిన‌వ మొల్ల” బిరుదు ప్ర‌సాధించారు. మ‌హాక‌వి ప‌ధునా పంతుల స‌త్య‌నారాయ‌ణ శాస్త్రిగారు బ‌ల‌ప‌రిచారు. అప్ప‌టి నుండి ఆమె వెనుతిరుగ‌లేదు. 22 ప‌ద్య, గ‌ద్య కావ్యాలు రచించింది.


title: బర్ఫీ (హిందీ సినిమా)

text: బర్ఫీ! 2012లో విడుదలైన భారతీయ కామెడీ డ్రామా సినిమా. ఈ సినిమాకు అనురాగ్ బసు కథా రచయితగా, దర్శకుడిగా, సహనిర్మాతగా వ్యవహరించాడు. ఈ సినిమా 1970ల నాటి కథను వర్ణిస్తుంది. ఇది డార్జలింగ్ లో నివసించే మర్ఫీ బర్ఫీ జాన్సన్ అనే ఒక చెవిటి, మూగ నేపాలీ కుర్రవాడు, అతనికి శృతి, జిల్‌మిల్ అనే ఇద్దరు యువతులతో ఉన్న సంబంధాల గురించిన కథ.రణబీర్ కపూర్, ప్రియాంక చోప్రా, ఇలియానా ప్రధాన పాత్రలు పోషించిన ఈ సినిమాలో సౌరభ్ శుక్లా, ఆశిష్ విద్యార్థి, జిస్సు సేన్‌గుప్తా, రూపా గంగూలీ సహాయక పాత్రలలో నటించారు.


title: బర్ఫీ (హిందీ సినిమా)

text: సుమారు 30 కోట్ల బడ్జెట్‌తో నిర్మించిన ఈ సినిమా 2012 సెప్టెంబరు 14వ తేదీన ప్రపంచవ్యాప్తంగా విడుదలయ్యింది. ఈ సినిమా బాక్స్ ఆఫీస్ వద్ద ఘన విజయాన్ని పొంది 2012లో బాలీవుడ్‌లో అత్యధిక వసూళ్లు చేసిన సినిమాగా పేరు గడించింది. ఈ సినిమా ప్రపంచవ్యాప్తంగా 175 కోట్ల వ్యాపారాన్ని చేసింది.


title: బర్ఫీ (హిందీ సినిమా)

text: ఈ సినిమా ఉత్తమ విదేశీ చిత్రం కేటగరీలో 85వ ఆస్కార్ అవార్డు కొరకు అధికారికంగా భారతదేశం తరఫున నామినేషన్ కొరకు ఎంపిక చేయబడింది. ఈ సినిమా అనేక అవార్డులను గెలుచుకుంది. అనేక అవార్డుల కొరకు ప్రతిపాదించబడింది. ఈ సినిమా 58వ ఫిల్మ్‌ఫేర్ పురస్కారాలకు 13 విభాగాలలో పోటీపడి ఏ ఇతర సినిమాలకన్నా ఎక్కువగా ఉత్తమ చిత్రం, ఉత్తమ నటుడు, ఉత్తమ సంగీత దర్శకుడు మొదలైన 7 విభాగాలలో అవార్డులను గెలుచుకుంది.


title: బర్ఫీ (హిందీ సినిమా)

text: మర్ఫీ బర్ఫీ జాన్సన్ (రణబీర్ కపూర్) డార్జిలింగ్‌లోని ఒక నేపాలీ జంటకు జన్మించాడు. ఇతని తల్లి ఇతని బాల్యంలోనే చనిపోతుంది. ఇతని తండ్రి డ్రైవర్‌గా పనిచెస్తూ ఇతన్ని పెంచి పెద్ద చేస్తాడు. బర్ఫీ అల్లరి చిల్లరిగా తిరుగుతూ ఉంటాడు. అమాయకులపై ప్రాక్టికల్ జోక్స్ వేస్తూ, అందరినీ ఇబ్బంది పెడుతుంటాడు. స్థానిక పోలీసు ఆఫీసర్ సుధాంశు దత్తా ఎప్పుడూ ఇతడిని తరుముతూ ఉంటాడు. బర్ఫీకి అప్పుడే డార్జిలింగ్‌కు వచ్చిన శృతీఘోష్ (ఇలియానా) తారసపడుతుంది. శృతికి రంజిత్ సేన్‌గుప్తాతో ఎంగేజ్‌మెంట్ కుదిరి ఉంటుంది. మరో మూడు నెలల్లో వారి పెళ్ళి ఉంటుంది. బర్ఫీ శృతిపై మోజును పెంచుకుంటాడు. శృతి కూడా బర్ఫీని ప్రేమిస్తుంది. అయితే శృతి అమ్మ శృతికి బర్ఫీ పేదరికం గురించి నూరిపోస్తుంది. శృతి తల్లి మాట విని బర్ఫీతో తెగతెంపులు చేసుకుని కలకత్తాకు వెళ్లిపోతుంది.


title: బర్ఫీ (హిందీ సినిమా)

text: ఈలోగా బర్ఫీ తండ్రి మంచాన పడతాడు. అతనికి వైద్యం చేయడానికి బర్ఫీకి ఎలాగైనా డబ్బు సంపాదించాల్సి ఉంది. స్థానిక బ్యాంకును దోచుకునేందుకు చేసిన ప్రయత్నం ఫలించలేదు. దానితో తన బాల్య స్నేహితురాలు జిల్‌మిల్ చటర్జీ (ప్రియాంక చోప్రా)ను కిడ్నాప్ చేసి ధనవంతుడైన ఆమె తాత నుండి డబ్బు గుంజాలని పథకం వేస్తాడు. కానీ అప్పటికే జిల్‌మిల్ కిడ్నాప్ చేయబడిందని గుర్తిస్తాడు. వ్యాన్‌లో బంధించబడి ఉన్న జిల్‌మిల్‌ను చూచి బర్ఫీ ఆ వ్యాన్‌ను దూరంగా తీసుకు వెళ్లి ఆమెను పోలీసులకు చిక్కకుండా తన అపార్ట్‌మెంట్‌లో దాచిపెడతాడు. బర్ఫీ ఆమెను కిడ్నాప్ చేసినందుకు డబ్బును సంపాదిస్తాడు కానీ అప్పటికే అతని తండ్రి మరణిస్తాడు. ఖిన్నుడైన బర్ఫీ జిల్‌మిల్‌ను ఆమె గ్రామంలో ఆమె సంరక్షకుని వద్ద వదిలి పెట్టడానికి చూస్తాడు కానీ ఆమె బర్ఫీని వదిలి వెళ్లడానికి నిరాకరిస్తుంది. ఇద్దరూ కలకత్తా వెడతారు.


title: బర్ఫీ (హిందీ సినిమా)

text: ఆరేళ్ల తర్వాత అనుకోకుండా శృతి, బర్ఫీ ఒకరికొకరు తారసపడతారు. శృతి తన వివాహంతో అసంతృప్తిగా ఉండి, బర్ఫీతో తన పాత స్నేహాన్ని కొనసాగించాలనుకుంటుంది. వీరిద్దరినీ చూసిన జిల్‌మిల్ మనస్తాపం చెంది వెళ్లిపోతుంది. శృతి జిల్‌మిల్ తప్పిపోయినట్లు పోలీస్ స్టేషన్‌లో రిపోర్టు చేస్తుంది. డార్జిలింగ్ పోలీసులు ఈ రిపోర్టు గురించి తెలుసుకుని కలకత్తా వచ్చి బర్ఫీని అంతకు ముందు కేసులో అరెస్టు చేస్తారు. విచారణలో ఆమెను కిడ్నాప్ చేసి డబ్బులు తీసుకునే క్రమంలో ఆమెను చంపివేసినట్లు, ఆమె మృతశరీరం లభించనట్లు తేలుతుంది. ఈ కేసును మూసివేయడానికి నేరాన్ని బర్ఫీ మీదకు త్రోసివేయడానికి పోలీసులు ప్రయత్నిస్తాడు. అయితే బర్ఫీమీద ఇష్టం ఉన్న సుధాంశు దత్త బర్ఫీని తీసుకుని దూరంగా వెళ్లిపొమ్మని శృతికి చెబుతాడు. ఆమె దానికి అంగీకరించి జిల్‌మిల్ ఇప్పుడు తనకు అడ్డంగా లేదు కనుక బర్ఫీతో సుఖంగా ఉండాలని అనుకుంది.


title: బర్ఫీ (హిందీ సినిమా)

text: బర్ఫీ జిల్‌మిల్ మరణంతో క్రుంగి పోయి ఉంటాడు. శృతితో కలిసి జీవించడానికి అంగీకరించడు. జిల్‌మిల్ చిన్నతనంలో నివసించిన ప్రాంతానికి బర్ఫీ శృతిని తీసుకువెడతాడు. అక్కడ జిల్‌మిల్ బ్రతికే ఉన్నట్టు వారు కనుగొంటారు. రెండు సార్లు కిడ్నాప్ చేయడం అనేది ఆమె తండ్రి ఆడిన నాటకమని, ఆమె ఆస్తిని కాజేయడానికి పన్నిన పన్నాగమని తెలుస్తుంది. రెండవసారి జిల్‌మిల్ మరణించినట్లు కథను సృష్టించి ఆమెను తన తాగుబోతు తల్లి నుండి దూరంగా ఉంచడానికి ఆడిన నాటకం అని తెలుస్తుంది. బర్ఫీ జిల్‌మిల్‌ను కలుసుకోవడంతో సంతోషిస్తాడు. ఇద్దరూ పెళ్ళి చేసుకుంటారు. శృతి తన శేషజీవితాన్ని ఒంటరిగా గడుపుతుంది.


title: బర్ఫీ (హిందీ సినిమా)

text:
చాలా యేళ్ల తర్వాత బర్ఫీ చావుబతుకుల్లో ఉంటూ ఆసుపత్రి పడకపై పడుకుని ఉంటాడు. జిల్‌మిల్ వచ్చి ఆ పడకపైన బర్ఫీ ప్రక్కగా పడుకుంటుంది. శృతి వారిద్దరూ ప్రశాంతంగా మరణించి ఉండడాన్ని గమనిస్తుంది.అనురాగ్ బసు తాను ముందు దర్శకత్వం వహించిన సినిమా కైట్స్ (2010) నిర్మాణ సమయంలో రెండు పేజీల కథను వ్రాసుకున్నాడు. అదే తరువాత బర్ఫీ సినిమాగా రూపాంతరం చెందింది.
మొదట దర్శకుడు అనురాగ్ బసు రణబీర్ కపూర్, కత్రినా కైఫ్‌లను తీసుకోవాలనుకున్నాడు. 2010, మార్చి 10న టైమ్స్ ఆఫ్ ఇండియాలో "కామోషి" అనే సినిమా (తరువాత "సైలెన్స్" అనుకున్నారు) కోసం కత్రినా కైఫ్, రణబీర్ కపూర్‌లు సంతకం చేశారని వార్త వచ్చించి.
బసు మూడవ పాత్రకు కొత్త అమ్మాయిని తీసుకోవాలనుకున్నాడు. బసు భార్య తని ప్రియాంక చోప్రా పేరును ఆ పాత్రకు సూచించింది. చోప్రా ఎంపికైన తర్వాత కైఫ్ ఈ ప్రాజెక్టు నుండి తెలియని కారణాలతో వైదొలగింది. ప్రియాంక చోప్రాకు మంచి పాత్ర లభించడంతో కత్రినా కైఫ్ వైదొలగిందని మీడియాలో వార్తలు వచ్చాయి. తరువాత ఆసిన్ ఈ పాత్రను వేయడానికి ముందుకు వచ్చినట్లు మీడియా రిపోర్ట్ చేసింది. చివరకు 2010, డిసెంబరులో ఆ పాత్రకు ఇలియానాను ఎంపిక చేశారు.
ఈ సినిమా ప్రధాన చిత్రీకరణ 2011, మార్చిలో ప్రారంభమైంది. "బర్ఫీ!" 2011 జూన్ - 2012 ఫిబ్రవరి మధ్య చిత్రీకరణ ముఖ్యంగా డార్జిలింగ్‌లో పూర్తి చేసుకుంది.


title: బర్ఫీ (హిందీ సినిమా)

text: ఈ సినిమాలోని పాటలకు ప్రీతమ్ సంగీతం అందించగా స్వానంద్ కిర్కిరే, ఆశిష్ పండిట్, నీలేష్ మిశ్రా, సయీద్ ఖాద్రి పాటలను రచించారు. ప్రియాంక చోప్రా ఈ సినిమాలో ఒక పాట పాడవలసి ఉంది. అయితే ఆమె యూనివర్సల్ మ్యూజిక్ కంపెనీతో చేసుకున్న ఒప్పందంతో ఆ అవకాశాన్ని వదులుకుంది.


title: బర్ఫీ (హిందీ సినిమా)

text: బర్ఫీ! సినిమా 2012, సెప్టెంబరు 14వ తేదీన దేశవ్యాప్తంగా 700 సినిమా థియేటర్లలో 1300 తెరలపై విడుదలయ్యింది.


title: బర్ఫీ (హిందీ సినిమా)

text: ఈ సినిమా విడుదల రోజు 8.56 కోట్లు వసూలు చేసింది. రెండవ రోజు ఇది 115కోట్లకు పెరిగింది. మొదటి వారం ఈ సినిమా మొత్తం 56.5 కోట్లను వసూలు చేసింది. ఈ సినిమా మూడవ వారం తరువాత "సూపర్ హిట్"గా ప్రకటించబడింది. ఈ సినిమా ప్రపంచ వ్యాప్తంగా 175 కోట్లను గడించింది.


title: బర్ఫీ (హిందీ సినిమా)

text: "బర్ఫీ!"ఛాయాగ్రహణం, దర్శకత్వం, స్క్రీన్‌ప్లే, సంగీతం, నటీనటుల విభాగాలలో అనేక అవార్డుల కొరకు పరిశీలింపబడడమే కాక కొన్నింటిని కైవసం చేసుకుంది. ఈ సినిమా అకాడమీ పురస్కారాలు - ఉత్తమ విదేశీ చిత్రం కేటగరీలో 85వ అకాడమీ పురస్కారాలకు భారతదేశం తరఫున అధికారికంగా ప్రతిపాదించ బడింది. ఈ సినిమా 58వ ఫిల్మ్‌ఫేర్ పురస్కారాలకు 13 నామినేషన్లు లభించగా వాటిలో ఉత్తమ సినిమా, ఉత్తమ నటుడు, ఉత్తమ సంగీత దర్శకుడు వంటి ఏడు అవార్డులను గెలుచుకుంది. ఈ సినిమా 19వ స్క్రీన్ అవార్డులకు 23 విభాగాలలో పోటీ పడగా ఉత్తమ నటుడు, ఉత్తమ దర్శకుడు, ఉత్తమ జంట వంటి 9 అవార్డులను కైవశం చేసుకుంది. 14వ జీ సినీ అవార్డులలో 9 నామినేషన్లలో 8 అవార్డులను గెలుచుకుంది. వాటిలో ఉత్తమ సినిమా, ఉత్తమ దర్శకుడు, ఉత్తమ నటుడు, ఉత్తమ నటి అవార్డులున్నాయి.


title: పై డే

text: గణితంలో వాడే ఒక గుర్తు పేరు పై " π" .


title: పై డే

text:
π (పై) యొక్క విలువ 22/7
పై యొక్కవిలువ 3.14159 ఈ విలువ ఆధారంగా గణిత శాస్త్రవేత్తలు, మేధావులు ప్రతీ సంవత్సరం 3 నెల 14 వ తేదిన "పై డే "గా జరుపుకుంటారు.